
Cuvânt înainte 



Rândurile de mai jos sunt urmare a convorbirilor avute cu mai mulţi 'credincioşi' care au renunţat la calea 
Crucii lui Hristos si, din dorinţa de a ajunge la o purificare, la o îndumnezeire rapidă, au îmbrăţişat 
practica filosofiilor si a religiilor păgâne, orientale. 

tânără din Vaslui, N.A. ne scria că ceea ce a simţit în timpul slujbelor de noapte si în special când a 

PRIMIT BINECUVÂNTARE DE LA UN DUHOVNIC DIN MĂNĂSTIREA NOASTRĂ, NU A SIMŢIT NICIODATĂ PRIN PRACTICA 
YOGA, CĂ NU POATE EXPRIMA PRIN CUVINTE ACELE STĂRI SUFLETEŞTI, DAR CĂ NU RENUNŢĂ LA ACEASTĂ PRACTICĂ. 

Ei bine, ne mirăm si ne întrebăm cum, după ce recunoaşte starea harică care se găseşte în Biserica lui 
Hristos, nu îl caută pe Dumnezeu acolo unde se găseşte, ci în învăţătura si practica unui Budha sau 
Krishna, acolo unde El nu se afla, acolo unde nu se crede în Sfânta Treime, în înviere si judecată, în Sfânta 
Scriptură!? 

Stăm si ne întrebăm: Oare putem fi si creştini siyoghinil 

Ca un răspuns la această întrebare vom arăta ceea ce Biserica Ortodoxă a crezut dintotdeauna: creştinii 
ortodocşi nu au acelaşi Dumnezeu cu cei care neagă Sfânta Treime; că dumnezeii păgânilor sunt de fapt 
demoni si experienţele si puterile pe care dumnezeii păgâni le au si le dau, sunt de natură satanică. 

Toate acestea sunt destul de evidente creştinilor ortodocşi si credincioşi adevărului revelaţiei lui 
Dumnezeu în Biserica lui Iisus Hristos. Dar mulţi care se consideră ortodocşi nu au nici măcar o vagă idee 
asupra diferentelor radicale dintre ortodoxie si toate celelalte religii si filosofii; si cei care ştiu despre 
aceasta, au prea puţin discenământ în zona "experienţelor spirituale" — un discenământ care a fost 
practicat si transmis în scrierile patristice ortodoxe si în "Vieţile Sfinţilor" de aproape două mii de ani. 

Astfel, am ajuns la concluzia că aceşti ortodocşi nu au cele mai elementare noţiuni despre Dumnezeu; de 
aceea în prima parte vom arăta cine este cu adevărat Dumnezeu, de ce a creat si cum a creat lumea 
nevăzută si pe cea văzută, cum că Dumnezeu Care este dragoste, iubire, este în acelaşi timp si drept 
judecător, hotărând o zi în care toţi oamenii, de la Adam si până la sfârşitul acestei lumi, vor învia pentru 
a fi judecaţi după credinţa si faptele pe care le-au avut pe acest pământ. Tot în prima parte vom prezenta 
si un studiu împotriva reîncarnării. în partea a doua vom face o scurtă comparaţie între unele învăţături 
yoghine si cele ale creştinilor, ştiind că cine încalcă o poruncă a lui Dumnezeu este încălcător al legii 
dumnezeieşti, fără a fi nevoie să le încalce pe toate. Vom continua cu prezentarea mai multor mărturii a 
celor care au urmat această învăţătură păgână, unele chiar zguduitoare, cu urmări dintre cele mai nefaste 
pentru practicanţi, cu o paralelă intre creştinism si budhism, între Iisus Hristos si Budha, si vom încheia 
cu câteva cuvinte de folos. 

Ştim că aceşti 'guru', aceşti 'eliberaţi' vor aduce tot felul de argumente spre a-si apăra rătăcirea lor de la 
Adevăr, aducând mărturii chiar din Sfânta Scriptură, după cum fac si acum în toate publicaţiile lor. Dar 
Sfântul Apostol Pavel, cunoscând mai dinainte acestea, zice: "Luaţi aminte să nu vă fure minţile cineva cu 
filozofia şi cu deşartă înşelăciune din predania omenească, după înţelesurile cele slabe ale lumii şi nu după 
Hristos." ( I Col. 2:8 ) că în vremurile cele de apoi, unii se vor depărta de la credinţă, luând aminte la 
duhurile cele înşelătoare si la învăţăturile demonilor, prin făţărnicia unor mincinoşi, care sunt infierati în 

cugetul lor... căci va veni o vreme când nu vor mai suferi învăţătura sănătoasa, ci dornici să-si desfăteze 
auzul, îsi vor grămădi invâtâtori după poftele lor, având infătisarea dreptei credinţe, dar tăgăduind 
puterea ei, mereu învăţând si neputând niciodată sa ajungă la cunoaşterea adevărului. Iar oamenii rai si 
amăgitori vor merge tot mai rău, rătăcind pe alţii si rătăciţi fiind ei însisi. "Si mulţi se vor lua după 
invâtâtuhle lor rătăcite si, din pricina lor calea adevărului va fi hulită ( 2 Petru 2:2 ): având ochii plini de 
patima desfrânahi si fiind nesăţioşi de păcat, ei amăgesc sufletele cele nestatornice ( 2 Petru 2:14 ). Ei 
făgăduiesc libertatea, fiind ei însisi robii stricăciunii ( 2 Petru 2:19 )". 

Si pentru a se confirma mai mult cele spuse, vom aminti de două articole apărute în ziarele centrale, in 
care se aduc mărturii din afara Bisericii că aceşti "guru" folosesc pentru manipularea oamenilor hipnoza, 
parapsihologia (vrăjitoria) sau alte metode, tot satanice. 

Astfel, in ziarul "România Liberă" din 13 noi. 1993, pe ultima pagină, apare sub semnătura Cristinei 
Terenche articolul "Răstignirea n-a mai avut loc", in care se arăta că lidera sectei "Frăţia albă" din Ucraina, 
Măria Tvigun, urma să fie răstignită pe cruce în fata catedralei "Sfânta Sofia" datorită influentei unui guru 
yoghin: "Potrivit acestuia (purtătorului de cuvânt al ministerului ucrainian de interne n.n.), femeia prezintă 
semne evidente de schizofrenie si se află sub influenta totală a unui yoghin din Kiev specializat în 
parapsihologic si hipnoză". 

In ziarul "Adevărul" din 17 noi. 1993, sub semătura lui Val Vâlcu, în cuprinsul articolului "Concentrându-se 
puternic, marele yoghin Bivolaru a născut din neant o comisie ministerială", găsim confirmări ale acestor 
practici păgâne, anticreştine, chiar din partea gurului Bivolaru: "Am reuşit să-i hipnotizez, folosindu-mi 
capacităţile de concentrare si forţa gândului si să evadez astfel din arestul Securităţii din Rahova". Tot în 
cuprinsul acestui articol "marele guru" explică: "Tantra Yoga înseanmă perfecţionarea prin amor ". La ce 
fel de perfecţionare se poate ajunge prin desfrâu, nu ştim; ştim doar mulţimea bolilor care se acumulează 
in urma unor astfel de relaţii. De altfel, în capitolul "Mărturii" vom afla la ce "perfecţionare" se ajunge prin 
învăţătura d-lui Bivolaru chiar din mărturia unei "ucenite" apropiate "marelui eliberat". 

Tot aceşti guru s-ar putea să spună că yoga nu este o religie, ci un sistem filosofic. Bine, dar atunci îl 
contrazic pe "sfântul" Sai Baba, care la rândul lui se contrazice. 

Astfel, la întrebarea 114, pag. 15 din cartea "Ghid pentru cultura si spiritualitatea indiană", tradusă de 
Dana Ligia Ilin, ed. 1992, după ce numeşte yoga sistem filosofic, sfârşeşte astfel: "în yoga Dumnezeu este 
acceptat deplin si este considerat o fiinţă situată la cel mai înalt nivel al calităţilor", iar la întrebarea 238, 
pag. 40, enumera budhismul si hinduismul între religii si zice că: "Baza oricărei religii este credinţa" (yoga 
face parte din hinduism). 

Pe bună dreptate, o tânără care a practicat mai mulţi ani yoga, o defineşte ca: "... o sinteză extraordinar de 
bine concepută a tuturor religiilor (as putea să o numesc diabolică), diabolic de bine concepută si realizată, 
o mare capcană, o intensă seducţie...". 

Nu vrem să lovim în gândire pe nimeni, nici să defăimăm pe cineva, ştiind că Bunul Dumnezeu nu vrea 
moartea păcătosului, ci să se întoarcă si să fie viu, dar am crezut de cuviinţă să prezentăm creştinilor 
ortodocşi aceste rătăciri ca să cunoască si să deosebească adevărul de minciună, lumina de intimeric, 
viata veşnică de moartea veşnic. 

Autorul 

Capitolul I 

Despre Dumnezeu 



Cunoaşterea lui Dumnezeu si a lucrurilor Lui se întemeiază pe bunăvoinţa Sa de a ni se descoperi El 
însuşi ca fiinţă spirituală personală, pe de o parte, iar pe de altă parte, pe posibilitatea omului, ca fiinţă 
raţională, de a intra în dialog, de a vorbi cu Dumnezeu (prin rugăciune), el fiind făcut după chipul lui 
Dumnezeu ( Facere 1:27 ). 

Dumnezeu însă nu ne-a lăsat în completă neştiinţă, deoarece cunoştinţa existentei lui Dumnezeu este 
însămânţată de El in chip firesc în toţi oamenii prin conştiinţă, care este glasul lui Dumnezeu din om. 

Dumnezeu S-a făcut apoi cunoscut, atât cât ne este cu putinţă să-L înţelegem, mai întâi prin Lege si prin 
profeţi, iar în urmă prin Fiul Său Cel Unul Născut, Domnul si Dumnezeul si Mântuitorul nostru Iisus 
Hristos. 

Noi cunoaştem si mărturisim că Dumnezeu este fără de început, fărâ de sfârşit, veşnic, pururea dăinuitor, 
nezidit, neschimbat, neprefăcut, simplu, necompus, necorporal, nevăzut, impalpabil, necircumscris, 
incomprehensibil, indefint, insesizabil, bun, drept, creatorul tuturor făpturilor, atotputernic, 
atotstâpânitor, atoatevăzâtor; atoatepurtător de grijă, stăpânitor si judecător. Cunoaştem si mărturisim 
că este un singur Dumnezeu, adică o singură fiinţă; că este cunoscut si în trei persoane, ipostase, adică 
Tatăl, Fiul si Duhul Sfânt; că Tatăl, Fiul si Duhul Sfânt sunt unul în toate, afară de nenastere naştere si 
purcedere;'că Fiul, Unul Născut si Cuvântul lui Dumnezeu si Dumnezeu, din pricina îndurării Sale pentru 
mântuirea noastră, a fost zămislit, fără de sămânţă, prin bunăvoinţa Tatălui si prin conlucrarea Prea 
Sfântului Duh, si S-a născut prin Sfântul Duh, fără stricăciune, din Sfânta Fecioară si Născătoarea de 
Dumnezeu Măria si S-a făcut Om desăvârşit; că acelaşi este, în acelaşi timp si Dumnezeu desăvârşit si Om 
desăvârşit, din două firi, din Dumnezeire si omenire, si în două firi care au facultatea de a înţelege, de a 
voi, de a lucra si de a acţiona liber, si, ca să spunem într-un cuvânt, fiind desăvârşite, potrivit definiţiei si 
raţiunii fiecăreia din firi, adică a Dumnezeirii si a omenirii, dar într-o singură ipostasă compusă; că a 
flămânzit, a însetat, a obosit, a fost răstignit, a primit încercarea morţii si a îngropării de trei zile, a înviat, 
S-a înălţat la ceruri, de unde a venit si la noi, si iarâsi va veni în vremea de apoi să judece viii si morţii. Că 
Duhul Sfânt este o putere substanţială care există într-o ipostasă proprie ei însăşi, care purcede din Tatăl 
si se odihneşte în Fiul si îl face cunoscut. Nu poate să se despartă de Dumnezeu, în care există, si de 
Cuvântul, pe care îl însoţeşte si nici nu se pierde în neexistentă, ci există în chip substanţial după 
asemănarea Cuvântului. Duhul Sfânt este viu, liber, de sine mişcător, activ, voieşte totdeauna binele, si în 
orice intenţie a lui puterea coincide cu voinţa, este fără de început si fără de sfârşit. Niciodată Cuvântul nu 
a lipsit Tatălui, nici Duhul Cuvântului. 

Deci, toate câte le are Fiul si Duhul le are de la Tatăl, si însăşi existenta. Dacă nu este Tatăl nu este nici Fiul 
si nici Duhul. Si dacă Tatăl nu are ceva, nu are nici Fiul, nici Duhul. Si din cauza Tatălui si Fiul si Duhul au 
toate câte au, adică din pricină că Tatăl le are pe acestea, afară de nenastere, de naştere si purcedere. Căci 
cele trei sfinte ipostase se deosebesc unele de altele numai în aceste insusiri ipostatice. Ele nu se 
deosebesc prin fiinţă, ci se deosebesc fără despărţire prin caracteristica propriei ipostase. Fiul si Duhul 
Sfânt sunt din Tatăl, după cum raza si lumina sunt din soare. Soarele este izvorul razei si al luminii. Prin 
rază ni se dă lumina si ea este aceea care ne luminează si cu care ne împărtăşim. 

Pentru că Bunul si Prea Bunul Dumnezeu nu S-a mulţumit cu contemplarea Lui proprie, ci prin mulţimea 
bunătăţii Sale a binevoit să facă ceva care să primească binefacerile Sale si să se împărtăşească din 
bunătatea Lui, aduce de la neexistentă la existentă si crează universul, atât pe cele nevăzute, cât si pe cele 
văzute, si pe om, care este alcătuit din elemente văzute si nevăzute. în timp ce gândeşte crează; iar gândul 
se face lucru, realizându-se prin Cuvânt si desăvârsindu-se prin Duh. 

Despre îngeri 

Dumnezeu este făcătorul si creatorul îngerilor; El i-a adus de la neexistentă la existentă si i-a zidit după 
propriul Său chip, o natură necorporală, un fel de duh si de foc imaterial (se spune că este necorporal si 
imaterial în raport cu noi oamenii). Deci, îngerul are o fire raţională, spirituală, liberă si schimbătoare în 
felul său de a gândi s-au a voi, căci tot ceea ce este creat este schimbător. Numai ceea ce este necreat este 
neschimbător. Tot ceea ce este raţional este si liber. Deci, pentru că îngerul are o fire raţională si 
spirituală este liber; iar pentru că este creat si schimbător, are facultatea de a rămâne si a progresa în 
bine sau, de a se îndrepta spre rău. Ei se înclină greu spre rău, dar nu sunt neînclinati. Acum însă, au ajuns 
neclintiţi nu din pricina firii lor, ci prin har si prin stăruinţa în unicul bine. Sfântul Dionisie Areopagitul îi 
împarte în trei cete de câte trei: Serafimi, Heruvimi, Tronuri-Domnii, Puteri, Stăpânii-începătorii, 
Arhangheli si îngeri. Cei mai mulţi spun că îngerii s-au făcut înaintea oricărei făpturi, căci trebuie să fie 
zidită mai întâi fiinţa spirituală si apoi cea sensibilă, si, în urmă, din cele două, însuşi omul. 

Despre diavol si demoni 

Dintre aceste puteri îngereşti, înainte stătătorul cetei terestre, căruia Dumnezeu i-a incredintat păzirea 
pământului, nu a fost rău prin natură, ci a fost bun, a fost făcut pentru bine si nu avea în el de la Creator 
nici cea mai mică urmă de răutate; cu toate acestea n-a suferit luminarea si cinstea, pe care Creatorul i-a 
dăruit-o, ci, prin voinţa lui liberă, s-a îndreptat de la starea sa naturală la o stare contra naturii sale si s-a 
ridicat împotriva lui Dumnezeu Care 1-a făcut, voind să se împotrivească Lui. El este cel dintâi care s-a 
depărtat de bine si a căzut în rău. Rău nu este nimic altceva decât lipsa binelui, după cum si intunericul 
este lipsa luminii. 

Binele este lumina spirituală; în chip asemănător si răul este întuneric spiritual. Lumina deci, fiind creată 
de Creator, a fost bună căci "Dumnezeu a văzut toate câte a făcut si iată erau bune foarte", dar a ajuns 
întuneric prin voinţa sa liberă. Mulţime nenumărată de îngeri aşezaţi sub el s-au dezlipit, i-au urmat lui si 
au căzut împreună cu el. Aşadar, cu toate că erau de aceiaşi natură cu îngerii, totuşi au devenit răi, 
înclinându-si de bună voie voinţa lor de la bine spre rău. 

Demonii nu au stăpânire sau putere împotriva cuiva, decât numai dacă li se îngăduie de Dumnezeu în 
sopul mântuirii, cum este cazul lui Iov si după cum este scris în Evanghelii despre porci. Dar odată ce 
Dumnezeu le ingăduie, au putere, se schimbă si iau forma pe care o vor după fantezia lor: "Nu este de 
mirare, deoarece însuşi satana se preface în înger al luminii." ( 2 Cor. 11:14 ). 

Nici ingerii lui Dumnezeu, nici demonii nu cunosc cele viitoare si cu toate acestea proorocesc. îngerii 
proorocesc pentu că Dumnezeu le descoperă si le porunceşte să proorocească, împlinindu-se toate câte 
spun. Insă si demonii proorocesc: uneori pentru că văd ce se întâmplă departe, alteori prin conjunctură. 
Pentru aceea de multe ori mint si nu trebuiesc crezuţi, chiar dacă uneori spun adevărul in chipul în care 
am arătat. Ei cunosc si Scripturile. 

Toată răutatea si patimile necurate au fost născocite de ei. Li s-a îngăduit să ispitească pe om, dar nu au 
puterea să forţeze pe cineva. Căci noi avem facultatea de a primi ispita sau de a nu o primi. Pentru acest 
motiv Dumnezeu a pregătit diavolului si demonilor lui si oamenilor care îl urmează, focul nestins si 
pedeapsa veşnică: "Duceti-vă de la Mine blestemaţilor, în focul cel veşnic, care este gătit diavolului si 
îngerilor lui" ( Matei 25:41 ). 

Iată ce spune si Sfântul Grigorie Palama despre meşteşugul diavolului: "Nu numai răutăţile sunt în 
apropierea virtuţilor, ci si cuvintele nelegiuite stau atât de mult în vecinătatea celor evlavioase, încât prmtr- 
un mic adaos sau omisiune se pot schimba uşor întreolaltă si înţelesul unui cuvânt poate deveni tocmai 
contrariul. De aici vine faptul că aproape orice părere rătăcită se înfăţişează cu masca adevărului pentru cei 
ce nu sunt în stare să vadă mica omisiune sau micul adaos. E si acesta un meşteşug grozav al diavolului 
viclean, atât de dibaci de a duce în rătăcire. Căci nefimd departe minciuna de adevăr, diavolul si-a întocmit 
din aceasta o dublă putinţă de rătăcire: scăpându-le adică celor mulţi deosebirea, din cauză că e asa de 
mică, omul va fi uşor ispitit, sau să tină minciuna de adevăr, sau adevărul de minciună, ca fiind atât de 
aproape de minciună. In amândouă cazurile va cădea sigur din adevăr" {Răspunsul al treilea contra lui 
Varlaamî). 

Dar trebuie să se ştie că ceea ce este moartea pentru oameni, aceea este căderea pentru îngeri. După 
cădere ei nu mai au posibilitatea pocăinţei, după cum nu o au nici oamenii după moarte. 

Despre Zidirea văzută 

însuşi Dumnezeul nostru, proslăvit în Treime si unime "a făcut cerul si pământul si toate cele câte sunt în 
ele", aducând pe toate de la neexistentă la existentă. Pe unele, cum este cerul, pământul, aerul, focul si apa, 
nu le-a făcut dintr-o materie preexistentă; pe altele, cum sunt vieţuitoarele, plantele, seminţele, le-a făcut 
din cele care au fost create de El. Acestea s-au făcut la porunca Creatomlui, din pământ, apă, aer si foc. 

Dumnezeu a fâcut pe om inocent, drept, virtuos, lipsit de supărare, fără de grija, luminat cu toată virtutea, 
încărcat cu toate bunătăţile, ca o a doua lume, un microcosmos în macrocosmos, un alt înger închinător, 
compus, observatorul lumii văzute, iniţiat în lumea spirituală, împăratul celor de pe pământ, condus de 
sus, pământesc si ceresc, vremelnic si nemuritor, văzut si spiritual, la mijloc între măreţie si smerenie, 
acelaşi si duh si trup; duh, din pricina harului, iar trup din pricina mândriei; duh, ca să rămână si să laude 
pe Binefăcător; trup, să sufere si prin suferinţă să-si amintescă si să se instruiască când se mândreşte cu 
măreţia, iar termenul final al tainei este îndumnezeirea sa prin înclinaţia câtre Dumnezeu. Se 
îndumnezeieste prin participarea ta iuminarea Dumnezeiască si nu prin transformarea sa în fiinţă 
Dumnezeiască. 

Dumnezeu 1-a făcut pe om prin fire fără de păcat iar prin voinţă, liber. Spun, fără de păcat, nu pentru că ar 
fi incapabil de a păcătui, ci pentru că nu are în firea sa fa cultatea de a păcătui, ci mai mult în libertatea 
voinţei. Avea adică puterea să rămână si să progreseze în bine ajutat fiind de darul Dumnezeiesc, după 
cum avea si puterea să se întoarcă de la bine si să ajungă la rău Iu cru pe care Dumnezeu îl ingăduia, 
pentru motivul că omul era înzestrat cu liberul arbitru. Nu este virtute ceea ce se face prin forţă [Sfântul 
Ioan Damaschin - Dogmatică). 

Libertatea face din om înger sau demon, stăpân sau rob, geniu sau dobitoc. Răul prin urmare este din 
lume din abuzul de libertate, nu de la Dumnezeu, El respecta libertatea fiilor Săi si prin aceasta înseamnă 
că le aşează pe umeri răspunderea tuturor faptelor lor, ca apoi să le poată răsplăti (judeca). Fără libertate 

nu există răspundere (judecată), fără răspundere nu poate fi nici răsplată: recompensă sau pedeapsă 
{Ilarion V. Felea - Religia iubirii). 

Pentru ce a voit Dumnezeu să zidească pe om din pământ? Pentru două pricini: prima, spre ocara si 
rusinarea diavolului, văzând el atât de proastă si neputincioasă zidire urcându-se în cereasca slava din 
care el a căzut, să se rupă de zavistie; iar a doua, ca omul stiindu-si prostimea sa, să nu se înalte intru 
mândrie {Stantul Dimitrie al Rostovului - Hronograf). 

Despre înviere 

Sunt în zilele noastre oameni care grăiesc cele "răzvrătite" spunând că nu este învierea morţilor. Uneori 
mărturisesc un Dumnezeu făcător a toate, însă zic că nu pedepseşte pe cei răi, fiind iubitor de oameni, nici 
celor buni nu le face bine, nici nu poartă grijă de zidirile făcute. De unde, acest dumnezeu care este 
închipuit de imaginaţia lor, ori nu poate să poarte de grijă si prin urmare este neputincios; ori nu voieşte, 
si după urmare este sau zavistuitor sau vrăjmăsuitor, ori mândru si neprimitor, ori trândav si leneş.. 

Si dacă îi vei întreba de ce atâta râvnă pentru pierderea credinţei creştine, răspund că vor să lumineze 
oamenii. Si ce luminare au ei din necredinţa lor o dovedeşte viata si petrecerea lor. Ei ca nişte mincinoşi si 
vicleni făţarnici, făgăduiesc slobozenie înşelând pe mulţi. 

Mărturiseşte ce fel este luminarea lor, starea cea nenorocită a tării lor (tara de unde au venit aceste 
practici yoghine India). Mărturisesc relele pe care le pătimesc mulţi din cei care ascultă învăţătura lor. 

Si de vreme ce învăţătura aceasta mulţumeşte trupul si defăima sufletul, stinge mustrarea cugetului si 
dezleagă frâul patimilor, face dumnezeu dulceaţa cea trupească si duce pe om unde "gândul lui cu osârdie 
se pleacă din tinereţile sale", adică spre toată pofta cea de ocară si a faptei celei fără de omenie (vezi 
Tantra Yoga). Pentru aceasta uşor se înmulţeşte, dar cu greu se vindecă si se şterge. 

Insă de le vom aduce mărturii din Sfânta Scriptură despre învierea morţilor, nu vor crede, de vreme ce nu 
cred nici în celelalte învăţături ale lui Iisus Hristos; încâ nici mărturiile istoriei nu îi pleacă spre adevăr. 

Dar pentru ce, o necredincioşilor; oameni fiind voi, cinstiţi cu putere cuvântătoare, "vă alăturaţi cu 
dobitoacele cele fără de minte si vă asemănaţi lori" ( Psalmul 48:12 ). Dobitoacele, fiindcă nu au minte, se 
mişcă si se trag si, ca să zic asa, se târăsc de simţirile lor; iar voi, având minte, cugetând, judecând si 
desluşind, pentru ce folosiţi doar simţirea si ei îi daţi toată judecata voastră si hotărârea? Simţirea arată 
mintii pe cele simţite, iar min tea le judecă si le desluşeşte. Oare nu cunoaşteţi amăgirile simţurilor? 
Credeţi voi că atâta este mărimea soarelui cât se vede, sau nu? Voi sunteţi încredinţaţi că de zece mii de 
ori este mai mare. Dar de unde aceasta? Din socoteala, mintii. Vedeţi că vă plecaţi cuvântului mintii mai 
mult decât arătării simţirilor? Si pentru ce, la dovezile geometriei si aritmeticii nimeni nu se îndoieşte? 
Pentru că se îndepărtează de la ele arătarea vederii celei amăgitoare si slujeşte numai cuvântul cel ce 
pleacă mintea. 

Dar dovada din Sfânta Scriptură a Sfântului Apostol Pavel ( 1 Corinteni cap. 15 ) că Hristos a înviat, ziceţi: 
"nici cuvânt care să plece mintea nu are, nici Hristos a înviat din morti\" Vai! La aceasta prea arătat vă 
amăgiţi, sau nedeslusind puterea cuvântului, pentru împătimirea mintii voastre ori din neînvătătură 
necunoscând care sunt cuvintele cele doveditoare ale învierii lui Hristos. Cea dintâi este din patimă 
născută sau din mândrie, ori din alte multe patimi. Drept aceea, dacă nu veţi scutura din mintea voastră 
necurătia acestor patimi, niciodată nu veţi putea să cunoaşteţi adevărul. Iar cea de a doua este patimă 

uşor de vindecat, căci după ce veţi învâta cuvintele va fugi de la voi întunericul neînvătăturii si va veni 
lumina adevărului. 

De veţi cerca cărţile Sfinţilor Prooroci veţi afla cuvintele care pleacă mintea nu numai că Hristos a înviat 
din morţi, ci si că adevărate sunt toate câte învaţă pentru El Evangheliile. 

Dar poate ziceţi că ei nu au scris după dumnezeiasca descoperire, ci s-a alcătuit după aflarea omenească. 
Dar cum s-au împlinit toate câte au spus ei? (vezi Daniil 9:24; Isaia 7:14; 9:6-7: 61:1: Ieremia 31 ). 
Citeste'si Cartea Psalmilor lui David, mult mai veche decât a proorocilor si vei găsi proorociile patimilor, 
ale îngropării, a învierii si a înălţării la cer a lui Iisus Hristos (Ps. 68; 21; 87; 15; 46). 

Aceste proorocii s-au împlinit întocmai si sunt arătate de cei patru evanghelisti: Matei, Marcu, Luca si 
Ioan. 

Deci, spuneţi, o, necredincioşilor, cu ce cuvânt sau cu ce putere omenească au spus cu de-amănuntul toate 
cele pentru Iisus Hristos? Ce răspundeţi? Poate ziceţi că acestea sunt aflări ale creştinilor. Dar vă astupă 
gura evreii. Ei, neîmpăcaţii vrăjmaşi ai lui Hristos si ai credinţei creştineşti, păzesc după dumnezeiasca 
iconomie cărţile proorocilor si le cinstesc ca pe nişte cuvinte dumnezeieşti. Ori ziceţi că evanghelistii au 
scris nu cele ce s-au întâmplat cu lucrul, ci cele ce au zis proorocii. Dar ceea ce au spus evanghelistii o 
dovedeşte istoria. Si care dintre înţelepţii acestei lumi a produs o astfel de schimbare a lumii? De ce 
numai de la Iisus Hristos s-a început o nouă numerotare a anilor si nu de la Budha sau Krishna? 

Dar aduc mărturie despre învierea lui Iisus Hristos si cei ce au mărturisit după înviere. Mai întâi întrebaţi - 
vâ dacă pentru o minciună ati răbda pătimire si muncă si la urmă moartea? întreabă apoi si pe alţii, câţi 
voiesti, de suferă toate acestea pentru o minciună cunoscută si deşartă. Ce răspundeţi? Vezi că abia suferă 
omul moartea pentru un lucru drept, de folos si adevărat. Si câţi creştini si -au dat viata pentru mărturia 
învierii lui Hristos? Citeşte "Vieţile Sfinţilor" si vei găsi milioane si milioane de creştini care au mărturisit 
cu preţul vieţii lor învierea lui Hristos. Si cum au putut întoarce lumea de la închinarea păgână a zeilor 
către Hristos nişte oameni simpli, cum au fost Sfinţii Apostoli, printr-o învăţătură ca aceasta? Cu care 
putere? Cu care chip? Cu care stăpânire? 

De ce nu daţi crezare nici lui Sundar Singh a cărui proorocii (PD: mincinoase) le folosiţi, dar nu credeţi în 
Cel care a crezut Sundar Singh, în Iisus Hristos, Fiul lui Dumnezeu, si în învăţătura Sa? 

Dacă necredincioşii depărtează de la ei patimile care întunecă mintea si dau loc puterii cuvântului, 
Dumnezeu nu-i va părăsi, ci îi va trage cu puterea Dumnezeiescului Său dar si-i va întări pe piatra 
adevăratei credinţe. (După Sfântul Ioan Gură de Aur - Tâlcuire la apostolii de peste an). 



Despre Judecată 



Mulţi dintre oameni zic că după moarte nu este judecată, nici plată, nici muncă, nici pedeapsă veşnică, ci 
zic: "Dumnezeu este iubitor de oameni si nu va munci pe cei răi si păcătoşi". Deşi Dumnezeu este iubitor de 
oameni, însă este si judecător drept. Si de nu se vor munci oamenii răi, nici oamenii cei buni, nici sfinţii nu 
se vor încununa. 

Dar atunci unde este iubirea de oameni si judecata cea dreaptă a lui Dumnezeu? De vreme ce judecătorii 
si legiuitorii lumeşti pe oamenii cei buni îi iubesc si cinstesc, iar pe cei răi îi muncesc si-i omoară, 
Dumnezeu cum poate să nu facă si El unele ca acestea, pentu dreptate? Dar când vor lăsa oamenii cei răi 

păcatele? Pentu că deşi îi aşteaptă muncă veşnică si tot nu se lasă de păcat si de strâmbătate. Si dacă vor 
alunga si această frică de la ei, si nu numai să primească muncă, ci să dobândească si împărăţia cerului, 
oare când vor părăsi răutăţile care le fac? 

Spuneţi voi, cei ce nu credeţi să fie muncă, cine a făcut potopul ce a fost în zilele lui Noe si s-a înnecat 
toată lumea de mânia lui Dumnezeu? Cine a trimis fulgere si foc asupra Sodomei si Gomorei de au ars 
şapte cetăţi împreună cu toţi ucigaşii si sodomiţii? Cine a înnecat pe Faraon cu toată oastea lui în Marea 
Roşie? Cine a pierdut pe cei sase sute de mii de jidovi în pustiu? Nu vedem noi pnmejdiile prin care 
trecem în fiecare zi? Ce cuvânt ai tu să răspunzi pentu toate acestea? Dacă nu credeţi cuvintele sfintei 
Scripturi, cel puţin să credeţi din lucuri înfricoşata muncă si urgia lui Dumnezeu pentru cei păcătoşi. Deci, 
să nu ne arătăm necredincioşi zicând că nu este muncă, pentru ca să nu cădem într-însa, pentru că 
moartea si aducerea aminte de muncă este ca o iarbă amară care curăteste tot felul de răutate si vicleşug 
când se dă adeseori sufletului nostru. 

Si în ziua dreptei judecăţi unde vor fi cei ce zic că iu bitor de oameni este Dumnezeu si nu pedepseşte pe 
cei ce păcătuiesc? Cât se vor tângui atunci cei ce zic aces tea! Cât vor suspina si nimeni nu-i va auzi! Atunci 
vor vorbi unii către alţii, zicând: 0, cum am greşit si ne-am pierdut noi\ Ne învăţau unii si alţii si nu 
ascultam nici luam aminte. Ne învăţa si noi ne băteam joc. Ne mărturiseau nouă si nu credeam. Auzeam 
Scripturile si tot ne rătăceam. Dreaptă este judecata lui Dumnezeu, cu adevărat prea drept; pentru cele ce 
am făcut ne luăm plata. Vai, că pentru trecătoarea si necurata dulceaţă ne muncim în veci. Pentru o slavă 
mică si de nimic, am căzut din slava cea adevărată. Pentru putină desfătare ne-am lipsit de desfătarea 
Raiului. Acum, cei ce au crezut se află în desfătare. 

Drept aceea, ca să nu zicem si noi aceste cuvinte, împreună cu cei fără de minte, veniţi să ne apucăm mai 
înainte de a veni furul sufletelor noastre, până avem vreme, să suspinăm, sâ plângem, să facem milostenii, 
să ne mărturisim păcatele, să ridicăm mâinile către Cel ce poate să ne mântuiască si să zicem: 
Măntuieste-ne pe noi Doamne că pierim. 

{din Sfântul Ioan Gură de Aur - Mărgăritare] 

Împotriva Reîncarnării 

Cea mai mare nebunie, păgânătate sî rătăcire de la adevăr este de a crede cineva că după moarte sufletul 
omului intră în alte trupuri de oameni, dobitoace, etc. In toată învăţătura Dumnezeieştilor Scripturi si a 
Evangheliei lui Iisus Hristos, în invătăturile Sfinţilor Apostoli, ale Sfinţilor Părinţi, nu găsim vreo mărturie 
despre această rătăcire si păgânătate. Mântuitorul nostm Iisus Hristos ne arată unde merg sufletele 
oamenilor după moarte, zicând: "Si a murit săracul si a fost dus de îngeri în sânul lui Avraam. A murit si 
bogatul si s-a înmormântat" apoi arătând unde s-a dus, zice: "Si în iad ridicându-si ochii săi, fiind în chinuri, 
el a văzut de departe pe Avraam si pe Lazăr în sânul /u/"( Luca 16:19-31 ). 

Si în alt loc din Sfânta Scriptură se arată unde merg sufletele oamenilor după moarte: atunci când tâlharul 
cel de-a dreapta Mântuitorului, fiind si el răstignit, îi zicea lui Iisus: "Pomeneste-mă Doamne, când vei veni 
întru împărăţia Ta", aude glasul Mântuitorului: "Adevărat grăiesc tie, astăzi vei fi cu mine în rai" ( Luca 
23:42-43 1 

Iată deci unde merg sufletele oamenilor drepţi si păcătoşi după moarte: în rai, în sânul lui Avraam, acolo 
unde a mers Lazăr si tâlharul care s-a pocăit de păcatele sale, sau în iad, unde a mers bogatul cel 
nemilostiv. 

De unde a ieşit această idee de a se crede că sufletele oamenilor după moarte se duc în alte trupuri? De 
unde a ieşit această rătăcire că omul moare de multe ori? Oare cei ce gândesc această nebunie nu-1 aud pe 
marele Apostol Pavel care zice că o dată este dat oamenilor să moară, iar după aceea să fie judecata? 
(Evrei 9, 27). Oare nu aud aceşti rătăciţi de la adevăr ce zice Sfânta Scriptură: "...fiindcă omul merge la 
locaşul său de veci... si ca pulberea să se întoarcă în pământ cum a fost, iar sufletul să se întoarcă la 
Dumnezeu, Care l-a dat?" ( Eclesiastul 12. 5 si 7). 

dată moare omul cu trupul său si o dată va fi învie rea morţilor. Auzi ce zice Domnul: "Nu vă miraţi de 
aceasta, că vine ceasul în care toţi cei din mormânturi vor auzi glasul Lui. Si vor ieşi cei ce au făcut cele 
bune întru învierea vieţii, iar cei ce au făcut cele rele întru învierea osândirii" ( Ioan 5:28-29 ). 

Din toate acestea se vede destul de clar că în ziua judecăţii de apoi toate trupurile vor învia, unindu-se cu 
sufletele lor, pentru a primi răsplata după credinţa si faptele pe care le-au avut în timpul existentei lor 
pământeşti. Si dacă în această existentă pământească ar trece prin mai multe trupuri, începând cu această 
zi a învierii, în care trup va rămâne sufletul? Oare va putea sufletul să fie în acelaşi timp în mai multe 
trupuri? Oare va putea sufletul să fie în acelaşi timp si în rai si în iad? Dar ce se va întâmpla cu trupurile 
rămase fără suflet, pentru că după învăţătura voastră se intelege a fi mai multe trupuri decât suflete?! 
Oare Dumnezeu creând pe om după chipul si asemănarea Sa l-a creat ca să-1 nimicească, să-1 distrugă, să-1 
piardă pe undeva prin univers, ori să-i dăruiască viata veşnică, să-1 mântuiască? Noi credem că l-a creat ca 
să se bucure si el, omul, de bunătatea si dragostea dumnezeiască, numai ca omul să dorească acest lucru 
si cât stă în puterea sa să se si nevoiască, căci Dumnezeu nu duce cu forţa pe om în rai. 

"Dar va zice cineva: cum înviază morţii si cu ce trup au să vină? Nebun ce eşti! Tu, ce semeni, nu va da viată 
daca nu va muri. Si ceea ce semeni nu este trupul ce va să fie, ci grăunte gol, poate de grâu, sau de altceva 
din celelalte; iar Dumnezeu îi dă un trup precum a voit si fiecărei seminţe un trup al său". Nu pentru noi a 
venit Hristos, Fiul lui Dumnezeu, pe pământ si a pătimit si a înviat? "Si dacă Hristos n-a înviat zadarnică 
este atunci propovăduirea noastră, zadarnică si credinţa voastră" ( 1 Corinteni 15:35-38; 15:14 ). 

Iată ce zice si proorocul Iezechiel despre învierea morţilor: "Fost-a mâna Domnului peste mine si m-a dus 
Domnul cu Duhul si m-a aşezat în mijlocul unui câmp plin de oase omeneşti, si m-a purtat împrejurul lor; 
dar iată, oasele acestea erau foarte multe pe fata pământului si uscate de tot. Si mi-a zis Domnul: Fiul 
omului, vor învia oasele acestea? Iar eu am zis: Dumnezeule, numai Tu ştii acestea... Asa grăieşte Domnul 
Dumnezeu oaselor acestora: Iată Eu voi face să intre în voi duh si voi veţi învia. Voi pune pe voi vine si carne 
va creste pe voi; vă voi acoperi cu piele, voi face să intre în voi duh si veţi învia si veţi sti că Eu sunt Domnul... 
Deci am proorocit eu, cum mi se poruncise, si a intrat în ei duhul si au înviat si mulţime multă foarte de 
oameni s-au ridicat pe picioarele lor" ( Iezechiel 37 ). Dreptul Iov zice: "Dar eu ştiu că Răscumpărătorul meu 
este viu si că El, în ziua cea de pe urmă, va ridica iar din pulbere această piele a mea care se destramă" ( Iov 
19:25 ); si iarăşi proorocul Isaia: "Morţii Tăi vor trăi si trupurile lor vor învia" ( Iov 26:19 ). 

Cu toate acestea, cei rătăciţi de la adevăr, forţând înţelesul unor texte biblice, susţin că si Ilie s-a întrupat 
în persoana Sfântului Ioan Botezătorul: "Si dacă voiţi să înţelegeţi, el este Ilie, cel ce va să vină" ( Matei 
11:14 ). Da, este adevărat că despre Sfântul Ioan Botezătorul s-a scris că "va merge înaintea Domnului cu 
duhul si cu puterea lui Ilie" ( Luca 1:17 ) dar nu că se va incarna în el Ilie Proorocul, ci că Ioan Botezătorul a 
venit cu râvna si credinţa proorocului Ilie, fiindcă Ilie va veni înainte de venirea a doua a Domnului: "Ilie 

într-adevăr va veni si va aşeza toate la loc" ( Matei 17:11 ). Va veni marele prooroc Ilie mai înainte de 
sfârşitul lumii, în timpul lui Antihrist, dar nu cu alt trup, ci cu trupul lui cu care a fost înălţat la cer în car si 
cu cai de foc asa cum 1-a văzut Elisei ( 4 Regi 2:11-12 ). Aşadar si Sfanţul Ioan Botezătorul a venit cu credinţa 
si cu râvna lui Ilie, dar nu cu alt suflet si trup, ci cu al sau, cu care s-a născut din Sfânta Elisabeta. 

încă mai aduc si acest citat din Evanghelia lui Ioan : "Invătătorule, cine a păcătuit, acesta sau părinţii lui, de 
s-a născut orbi" ( Ioan 9:2 ). ceea ce ar fi însemnat. In primul caz, că a avut si o altă viată sau vieţi. Dacă se 
citeşte cu atenţie si versetul următor, se poate observa foarte clar că Mântuitorul nu este de acord cu 
această părere, căci zice: "Nici el n-a păcătuit, nici părinţii lui, ci ca să se arate în el lucrările lui Dumnezeu" 
( Ioan 9:3 ). 

Deci, admiţând că acest om a avut si altă viată, apar două nedumeriri; prima: Dacă s-a reîncarnat 
înseamnă că a avut păcate în altă viată, ceea ce Mântuitorul nu a admis. A doua: Dacă nu a avut păcate în 
altă viată, nu mai era nevoie de reîncarnare, el trebuind să fie pe undeva prin Nirvana! 

INTR-ADEVAR, IDEILE DESPRE REÎNCARNARE EXISTAU SI ÎN TIMPUL MÂNTUITORULUI, DAR NICĂIERI ÎN SFÂNTA SCRIPTURĂ 
NU ÎNTÂLNIM O APROBARE A LOR, CI DOAR ADEVERIREA ÎNVIERII SI A JUDECĂŢII ( APOC. 20:1L-L5: 22, 12; MATEI 25:3-46: 

1 Cor. 15:12-22 : 2 Petru 3:7 S.A.). 

Pe lângă toate acestea mai susţin că Biserica a scos din Sfânta Scriptură citatele care vorbesc despre 
reîncarnare si chiar Evanghelia lui Toma (nu citiţi cei slabi in credinţa căci va veţi vatama). Dacă Biserica 
ar fi scos citatele care adeveresc reîncarnarea, atunci le-ar fi scos pe toate si nu ar fi lăsat nici aceste texte 
pe care le aduc aceşti "lupi îmbrăcaţi în piei de oaie". Cât priveşte asa zisa "evanghelie" a lui Toma, faceţi o 
comparaţie între această evanghelie si celelalte Evanghelii si cărţi ale Noului Testament si singuri veţi 
observa totala deosebire care există între ele, pentru că nu sunt scrise în acelaşi "duh al adevărului". 

Deşi budhismul si hinduismul afirmă că sufletul este nemuritor, ceea ce poate fi considerat ca un produs 
bun, dar că sufletul poate trece din trup în trup si se poate transforma din fire raţională în animal, aceasta 
este denaturare. Noi ştim că mintea, voinţa, conştiinţa si raţiunea sunt însuşiri ale sufletului si dacă 
acceptam că sufletul nostru trece si prin alte trupuri de animale, unde sunt atunci însuşirile sufletului? 
Să-i dăm unui câine o bucată de carne si să-i spunem ora la care să o mănânce si vom vedea dacă are 
minte să ne înţeleagă! Dar cu aceşti oameni se întâmplă ceea ce zice Duhul Sfânt: "Iar omul în cinste fiind 
n-a priceput, alăturatu-s-a dobitoacelor celor fără de minte si s-a asemănat lor" ( Psalmul 48:12 ). 

Care religie este mai veche si mai adevărată decât a Patriarhilor, a lui Adam, a lui Sit, a lui Noe, a lui 
Avraam, care au fost sfinţi văzători de Dumnezeu? Si care din aceşti mari si sfinţi oameni ai lui Dumnezeu 
a lăsat vreo invătătură că sufletele oamenilor după moarte vor intra în alte trupuri spre a se curăti de 
păcate? Câtă nebunie este pentru un creştin să creadă în aceste învăţaturi păgâne tocmai astăzi când 
Evanghelia lui Hristos a ajuns la toate neamurile! 

Noi ştim din Sfânta Scriptură că toţi vom sta înaintea divanului lui Iisus Hristos la înfricoşata judecată de 
apoi ca să dăm seama de ceea ce am lucrat prin trupul pe care îl avem si nu prin alte trupuri cum hulesc 
cei înşelaţi de diavol! ( Romani 14:10 ; 2 Corinteni 5:10 ). Nu aflăm în toată Sfânta si dumnezeiasca 
Scriptură vreun loc în care să se scrie că noi după moarte vom da seama de cele ce am făcut în mai multe 
vieţi prin care am trecut pe acest pământ, ci numai prin acest trup cu care ne-am născut si am trăit în 
lume. 

Câtă nebunie si rătăcire în capul vreunui om să creadă că Hristos, Mântuitorul nostru, ar fi înviat si S-ar fi 
proslăvit după învierea Sa cu alt trup si nu cu acela cu care S-a născut din Preacurata si Preasfânta 
Fecioară Măria! Noi avem atâtea dovezi despre patima si învierea lui Hristos Care S-a proslăvit în al Său 
trup si nu în altul. Noi ştim că toate popoarele lumii se vor judeca de Hristos, dar nicăieri în Sfânta 
Scriptură nu scrie că ne va judeca Budha sau Krishna sau alţi idoli si slujitori demonici, si că vom fi 
întrebaţi de aceştia pentru cele ce am greşit în aceasta viată. Aceşti oameni au ajuns la atâta nebunie si 
împreună cu satana, în ziua judecăţii celei de apoi, vor merge în muncile cele veşnice, după cum zice 
Sfântul Apostol Iuda : "Iar pe îngerii care nu si-au păzit vrednicia, ci au părăsit locaşul lor, i-a pus la 
păstrare sub întuneric, în lanţuri veşnice, spre judecata zilei celei mari... Aceştia însă defăima cele ce nu 
cunosc, iar cele ce --ca dobitoacele necuvântătoare-- ştiu din fire, într-acestea îsi găsesc pieirea... Valuri 
sălbatice ale mării, care îsi spumegă ruşinea lor, stele rătăcitoare, cărora întunericul întunericului li se 
păstrează în veşnicie... Iată a venit Domnul cu zecile de sfinţi ai Lui, ca să facă judecată împotriva tuturor si 
să mustre pe toţi nelegiuiţii de toate faptele nelegiuirii lor, în care au făcut fărădelege si de toate cuvintele 
de ocară pe care ei, păcătoşi, netemători de Dumnezeu, le-au rostit împotriva Lui". Aceştia cu nimic nu se 
deosebesc de păgâni, de atei si de diavol, care se silesc să strice scripturile cele sfinte si adevărul din ele si 
să ducă la rătăcire pe cei pe care îi pot înşela cu minciunile lor. 

Deci, tu care prin Dumnezeiescul Botez ai devenit fiul lui Dumnezeu după dar si dai crezare acestor 
păgânătăti, te mai poţi numi creştin ? Iată cum prin ceea ce faci si crezi, tăgăduiesti tocmai pe Creatorul 
tău. Acestora li se potrivesc cuvintele Sfântului Apostol Petru : "Aceştia însă, ca nişte dobitoace fără de 
minte, din fire făcute să fie prinse si nimicite, hulind cele ce nu cunosc, vor pieri în stricăciunea lor... Părăsind 
calea cea dreaptă, au rătăcit... Aceştia sunt izvoare fără de apă si nori purtaţi fără de furtună, cărora li se 
păstrează, în veac, întunericul cel de nepătruns" ( 2 Petru 2:12,15,17 ). 



— 12/65 — 



t Creştinism si Yoga f pr. Ioan Filaret 



Capitolul II 

Comparaţii 

In revista "Infinit" nr. 1, iulie 1992, la capitolul "YOGA", printre multele rătăciri se arată că: "Atingând 
perfecţiunea în realizarea diferitelor procedee yoga, practicantul perseverent devine stăpânul unei 
cunoaşteri directe a anumitor secrete ale naturii si astfel dobândeşte puteri paranormale asupra 
destinului". 

Studiind mai cu atenţie acest aliniat, vom observa cumyoghinii admit că, chiar si prin "Tantra Yoga" se 
potdobândi puteri paranormale asupra destinului, deoarece si "Tantra Yoga" este un procedeu yoghin. 
Cei care cunosc ce se întâmplă în "Tantra yoga" si mai au putină înţelepciune, îsi vor da seama că prin 
acele nebunii sexuale care se petrec în timpul şedinţelor de "purificare" sepot dobândi numai si numai 
îmbolnăviri, atât trupeşti căt si mintale. Un om cu mintea sănătoasă nu ar accepta să intretină astfel de 
relaţii amoroase în grup, cum se întâmplă la aceste şedinţe yoghine, nici chiar dacă ar fi singur. 

Pe lângă acestea, admiţând existenta destinului, îl reduc pe om la starea unui robot care execută ceea ce i 
se comandă; elimină credinţa, faptele bune, pentru că ce sens ar mai avea credinţa în Dumnezeu si faptele 
bune, dacă noi suntem destinaţi, hotărâţi dinainte fie la fericire, fie la muncă? De ce a mai fost nevoie să 
vină Hristos si să se jertfească pentru noi dacă există destin? 

Iar dacă se pot dobândi puteri paranormale asupra destinului, înseamnă că acea persoană are puteri mai 
maridecât Cel care a hotărât destinul (decât Dumnezeu). Si atunci cum poate să hotărască un destin dacă 
altcineva este mai puternic si îl poate modifica? 

In paragraful următor se zice: "Orice om care trăieşte în prezent pe planeta Pământ si care vrea să urmeze 
îndemnul plin de înţelepciune: "Caută, bate la usă, ceresi vei găsi"; dacă va acţiona constant si sincer un 
anumit interval de timp cu aspiraţie lăuntrică suficient de puternică, cu o minte deschisă si cu o dorinţă 
arzătoare dea înţelege, poate: să intre gradat în rezonantă cu focareinfinite, cu izvoare de forţă, 
înţelepciune si iluminare, capabile să-i aducă pacea interioară, fericirea, satisfacţia durabilă în viată, 
înţelepciunea, desăvârşirea" . 

Se poate observa cum se iau citate din Sfânta Scriptură si sunt amestecate cu învăţături păgâne, care deşi 
îi oferă omului unele stări deosebite, totuşi nu-i asigură mântuirea. Ce-i va folosi omului chiar dacă ar 
căstigatoată lumea, dacă îsi pierde sufletul? cată deosebireîntre învăţătura unui Budha sau Krishna, care 
îti oferă orătăcire prin univers, prin mai multe vieţi care pană laurmă tot la moarte duc si învăţătura lui 
Iisus Hristos, Care îti oferă mântuirea, fericirea veşnică. Iar cei careau urmat pe Mântuitorul Hristos au 
gustat încă din această viată ce inseanmă adevărata fericire. 

In ultimul paragraf ni se spune: "Cunoaste-te pe tine însuti si vei cunoaşte astfel tot universul împreună 
cufortele ascunse ale sale". 

Iată un îndemn la o mândrie diabolică. Iată cum îti promite o cunoaştere a întregului univers, când noi nu 
putem cunoaşte nici ceea ce putem cuprinde cu privirea. Iată cum eşti îndemnat să-ti pui toată nădejdea 

numai în forţele tale, să ajungi ca Lucifer care si-a închipuit că poate fi la fel ca Dumnezeu, dar nu-ti arată 
si urmarea unor astfel de cugetări. 



Să ne ferească Bunul Dumnezeu de aceste păreri înalte despre noi înşine si să ne dăruiască o inimă 
înfrântă si smerită. Să fim cu luare aminte la cuvintele Mântuitorului: "Priviţi la Mine că sunt blând si 
smerit cu inima si veţi afla odihnă in sufletelor voastre" ( Matei 11:29 ). 

Tot în revista "Infinit" apar CELE ZECE PORUNCI ALE LUI SAI BABA, care sunt un amestec de citate din 
operele marilor filosofi păgâni si Sfânta Scriptură. Porunca a doua începeastfel: "Respectul egal fată de 
toate religiile. Toate religiile învaţă (predică) acelaşi ADEVĂR" . 

Stăm si ne întrebăm, cum toate religiile predică acelaşi "Adevăr", cănd numai Domnul nostru Iisus Hristos 
a afirmat: "Eu sunt Calea, Adevărul si Viata"; iar în alt loc dumnezeiasca Scriptură zice: "Un Domn, o 
credinţă, un botez"? Si iarăşi: " Eu mântuiesc pe cei care Mă mărturisesc în adevăr, nu în minciună ", pentru 
că si "dracii cred si se cutremură" dar nu le foloseşte această credinţă. Dumnezeu este Unul si a întemeiat o 
singurăcredintă, nu mai multe. 

Tot Sai Baba zice: "Aceleaşi învăţături divine apar în toate religiile". Chiar asa să fie? Unde a găsit acest "om 
sfânt" în Sfânta Scriptură "păstraţi curăţenia casei si a împrejurimilor ceea ce va asigura condiţii de viată 
sănătoase si igienice"? (porunca a 4-a). Citiţi cele zece porunci din Sfânta Scriptură si observaţi singuri 
care sunt divine, care sunt vrednice a fi de la Dumnezeu. în broşura "Misterul subconştientului" la pct. 83: 
"Când vei ajunge să doreşti înţelepciunea tot atât de intens precum un om care, fiind pe cale să se înnece, 
doreşte aer sau ceva de care să se agate, atunci o vei primi. In Şinele tău Suprem (ATMA) tu eşti deja 
ADEVĂRUL", se observă cum acest drăcusor al încrederii în sine încearcă să pună stăpânire pe om prin 
astfel de cugetări: "atunci o vei primi" (adică înţelepciunea). De la cine? De la Dumnezeu? Dacă vrei să ştii 
cum poţi ajunge la înţelepciune, iată ce spune Cel ce poate să ti-o dăruiască: "începutul înţelepciunii este 
frica lui Dumnezeu" ( Solomon 9:10 ), această frică sfântă izvorâtă din iubirea fată de El. 

Dar acest drăcusor al încrederii în sine nu vine singur, ci ajutat de stăpânul său, dracul mândriei: "In 
Şinele tău Suprem (ATMA) tu eşti deja ADEVĂRUL" , care îti şopteşte că tu eşti deja Dumnezeu. 

Câtă nebunie, căta rătăcire! Cum tu, care eşti o creatură, poţi să devii Creator? Unde este acea smerenie 
care să înalte pe om? Sfinţii se considerau păcătoşi si prin aceasta au ajuns sfinţi, nu prin laudă, nu prin 
încrederea în puterile lor. Sfântul Apostol Pavel spunea că dintre păcătoşi cel dintâi este el. Proorocul si 
împăratul David se făcea pe sine "vierme si nu om", iar Stăpânul stăpânilor si Domnul domnilor, Iisus 
Hristos, S-a smerit pe Sine până la moarte si încă moarte pe cruce ca să nemantuiască pe noi, creaturile 
Sale. Acelaşi diavol a înşelat si pe Eva în rai: "...veţi fi ca Dumnezeu...' '( Facere 3:5 ). 

Tu care te numeşti creştin, de ce te laşi înşelat de filosofia păgânilor? De ce cauţi pe Hristos în învăţătura 
acestor oameni fără de Dumnezeu si nu îl cauţi în învăţătura Bisericii Sale, acolo unde se găseşte? Care 
dintre înţelepţii acestei lumi ti-a mai oferit viata veşnică sau care dintre ei si-a mai dat viata pentru 
mântuirea noastră, a oamenilor? 

La pct. 29 se vede foarte bine cum se încearcă înşelarea creştinului aducând citate false din Psalmii lui 
David ( 34.4 ): "Am căutat cu fervoare ETERNUL si El mi-a răspuns eliberându-mă de toată frica mea". Dar 

iată textul adevărat: "Să fie ruşinaţi si înfruntaţi cei ce caută sufletul meu; să se întoarcă înapoi si să se 
ruşineze cei ce gândesc rău de mine" ( Psalmi 34:4 ); cate înşelăciune, cată depărtare de la adevăr! 

In "YOGA TiBETANĂ SI DOCTRINELE SECRETE" se întâlneşte mereu acelaşi duh al mândriei, al slavei 
desarte,al iubirii de sine. Nu vom analiza toate rătăcirile, toate abaterile de la adevăr, ci numai căteva, 
ştiind că cine înşeală cu puţin, înşeală si cu mult. 

Cap. 16. Cele zece trăsături ale omului superior, alin. 1: "A nu avea decât puţin orgoliu si a nu fi deloc 
invidios, este trăsătura distinctivă a omului superior". Ce fel de om superior este acesta dacă poate fi si 
orgolios? 

Cap. 23. Cele zece lucruri de prisos, alin. 1: "Dacă natura ultimă a conştiinţei a fost realizată, nu mai 
este necesar să ascultăm sau să medităm asupra invătăturilor religioase" Cu alte cuvinte, înseamnă 
că vine un timp când nu mai avem nevoie de învăţătura lui Dumnezeu îl putem elimina din viata noastră. 
Cred că acest sfat nu tatăl minciunii adică satana îl poate insufla omului. Alin. 2: "Dacă natura pură a 
spiritului este realizată nu mai este necesar să se caute iertarea păcatelor" Oare poate cineva să ajungă la 
această puritate? De ce să ne amăgim singuri? Nu vedem căt greşim nu numai cu lucrul, ci si cu cuvântul si 
gândul? Oare satana nu a căzutpentru ca si-a inchipuit că va fi asemenea cu Dumnezeu? 

Alin. 3: "De asemenea, solicitarea iertării nu mai este necesară pentru acela care rămâne în starea de pace 
mentală" Dar ce facem cu inima pentru că de acolo izvorăsc hulele, certurile, curviile, preacurviile, 
uciderile...? 

Din cele doua aliniate de mai sus se poate observa destul de bine cum se admite cererea iertării păcatelor 
si chiar dacă nu se spune de la cine, se intelege de la sine că numai Dumnezeu prin slujitorii Săi, preoţii 
duhovnici si episcopi, poate să facă aceasta după cum a spus Hristos: "Luaţi Duh Sfânt, cărora veţi ierta 
păcatele iertate vor fi si cărora veţi tine păcatele, ţinute vor fi" ( Ioan 20:22-23 ): si în alt loc: "Toate cate veţi 
lega voi pe pământ, legate vorfisi in ceruri si toate cate veţi dezlega pe pământ, dezlegate vor fi si in ceruri" 
( Matei 18:18 ). iar dezlegarea se poate primi numai prin spovedanie, si împlinirea canonului rânduit 
decătre duhovnic. 

Cap. 28. Cele zece mari realizări fericite. Noi le-am pune în comparaţie cu cele nouă fericiri ale lui Iisus 
Hristos, dar pentru a le înţelege este nevoie de unele explicaţii, pentru că vom intâlni cuvinte care 
trebuiesc lămurite: ce este conştiinţa, smerenia, păcatul, fără delegea, pierderea Duhului Sfânt, etc. 

CE ESTE CONŞTIINŢA? 

Ca să nu mai intrăm în amănunte pentru explicarea ştiinţifică, noi spunem că, conştiinţa este glasul lui 
Dumnezeu pus în mintea omului incă de când a fost creat, pentru ca să înţeleagă ce este bine si ce este 
rău. Binele este ascultarea de Dumnezeu, iar răul este neascultarea de Dumnezeu. Si mintea omului 
înainte de păcat era atât de luminată si înţelegătoare încât Dumnezeu 1-a pus pe om să dea denumire la 
toate vieţuitoarele făcute de El. Dar cum a ştiut omul să le dea nume? Având mintea luminată a ştiut 
rostul pe care-1 avea fiecare vieţuitoare si însuşirile necesare pentru a-si putea împlini acest rost. 

Ce este smerenia? 

în scurt, smerenia este conştiinţa nimicniciei. Dar pentru a înţelege acest lucru este nevoie de o explicaţie 
mai pe larg: Omul, cu mintea sa luminată de Dumnezeu, a înţeles că el, omul, a fost făcut de Dumnezeu din 



— 15/65 — 



t Creştinism si Yoga f pr. Ioan Filaret 

pământ, iar pământul din nimic. Deci si omul a fost făcut din nimic, iar el nu a contribuit cu nimic la 
crearea sa. A mai înţeles omul ce anume L-a determinat pe Dumnezeu să-1 facă: ca să se bucure alături de 
Dumnezeu de toată creaţia Lui. De asemenea, a mai înţeles că toată creaţia lui Dumnezeu este la dispoziţia 
omului. 

Chiar si îngerii sunt puşi de Dumnezeu să-1 păzească si să-i ajute a face voia lui Dumnezeu. La fel tot 
universul, cu soarele, luna, stelele, atmosfera cu aerul pe care îl respirăm, precum si pământul cu toată 
vegetaţia si podoaba lui; bogăţia minereurilor, apele împreună cu toate vieţuitoarele din ea, toate sunt la 
dispoziţia omului. 

Toate însuşirile pe care le are omul, tot de la Dumnezeu sunt, ba chiar Dumnezeu prin pronia Sa sau prin 
grija permanentă ce o are pentru om, este tot la dispoziţia omului. Si mai mult decât toate acestea, 
Dumnezeu a trimis pe însuşi Fiul său pe pământ Să Se jertfească pentru mântuirea omului, iar Duhul Sfânt 
să-1 lumineze si să-1 călăuzească în tot restul vieţii sale... 

Deci, înţelegând si ştiind toate acestea, omul simte nevoia ca în fata lui Dumnezeu să se smerească, adică 
sase vadă atât de mic si de neînsemnat încât să se prosterneze inaintea lui Dumnezeu, să-I mulţumească, 
să-Llaude, să-L binecuvânteze, să-L slăvească, să-I cănte, să-L roage asa cum fac îngerii si sfinţii în cer si, 
cumzicem si noi în rugăciunea Tatăl nostru: "facă-se voia Ta, precum în cer asa si pe pământ". Aceasta ar 
fi înputine cuvinte, explicaţia despre smerenia pe care oavea omul înainte de a păcătui. 

După ce a păcătuit, a apărut în mintea omului starea de umilinţă, adică conştiinţa păcătoşeniei sale, si a 
simtitcă a murit duhovniceste; că l-a părăsit Duhul Sfânt si toate darurile duhovniceşti din cele trei 
facultăţi ale lui: raţiunea, voinţa si sentimentul, care sunt după asemănarea cu Dumnezeu. A simţit cum i 
s-a întunecat mintea si nu mai poate să-L vadă pe Dumnezeu ca înainte. A pierdut si lumina cu care era 
îmbrăcat si s-a văzut gol. A constatat că i-a slăbit voinţa si nu mai poate să împlinească cele bune. De 
asemenea, si sentimentul i s-a schimbat încât nu mai simţea legătura normală cuDumnezeu si toate 
stările bune pe care mai înainte lesimtea în prezenta lui Dumnezeu, acum dispăruseră. 



Aceste stări bune în prezenta lui Dumnezeu sunt descrise de ucenicul Sfântului Serafim de Sarov în urma 
unei discuţii privind agonisirea Duhului Sfânt: 






Părintele Serafim mă prinse atunci de umeri si-mi zise: 

- Acum suntem amândoi în Harul Sfântului Duh! De ce nu mă priveşti? 

- Părintele meu, nu pot să vă privesc, ochii sfintieivoastre aruncă fulgere de lumina! Fata sfinţiei voastre 
emai arzătoare decât soarele si mă dor ochii. 

- Nu-ti fie frică, dumneata luminezi acum tot atât cătmine. Te afli în plinătatea Duhului Sfanţ, altfel n-ai 
putea să mă vezi în starea aceasta. 

Si apropiindu-se de ureche îmi zise: 

- Mulţumeşte lui Dumnezeu pentru milostivirea lui către noi. Vezi, n-am făcut nici măcar semnul crucii; în 
adâncul inimii m-am îndreptat însă către Dumnezeu, zicând: Doamne, fă pe omul acesta vrednic să vadă 
arătarea Preasfântului Duh, si iată Dumnezeu, Care a auzit rugăciunea smeritului Serafim prin mijlocirea 
Născătoarei de Dumnezeu... 

De-abia îmi ridicasem ochii si o groază pioasă îmi cuprinse toată fiinţa. Inchipuiti-vă fata unui om care 
vorbeşte în mijlocul soarelui. Ii vezi mişcarea buzelor, expresia ochilor. îi auzi glasul, simţi că te tine de 
umeri, dar nu numai că nu-i vezi braţele, ci în locul trupului propriu si al convorbitorului, vezi numai o 
lumină strălucitoare, o lumină orbitoare luminând pajiştea de zăpadă, pe mine si pe stareţ. Dar poate să-si 
închipuie cineva starea fericită în care mă aflam eu atunci? 

— Cum te simţi acum, mă întrebă Părintele Serafim? 

— Minunat de bine, îi răspunsei eu. 

— Cum adică bine? Lămureşte! 

— Simt în sufletul meu o linişte si o pace pe care n-as putea să o exprim în cuvinte! 

— Dragostea ta, este pacea despre care Domnul zice ucenicilor Săi: "Pacea Mea vă dau ; eu v-o dau nu 
cum v-o dă lumea. De atifi din lume, lumea ar iubi pe al său; dar fiindcă nu sunteţi din lume, ci Eu v- 
am ales pe voi din lume, pentru aceasta vă urăşte lumea. Dar îndrăzniţi, Eu am biruit lumea" ( loan 
14: 27 ). Tocmai acestor oameni urâţi de lume, dar aleşi de Dumnezeu, Domnul le dă pacea aceasta 
pe care o simţi dumneata acum. Dar ce mai simţi încă? 

— dulceaţa extraordinară! 

— Este dulceaţa de care Sfintele Scripturi spun: "Din râul dulcetii Tale, le vei da lor să bea" ( Ioan 
21:6 ). In dulceaţa aceasta parcă ni se topesc inimile si binele care ne umple nu-1 poate spune nici 
un cuvânt din vorbirea omenească. Si ce mai simţi altceva? 

— negrăită bucurie în inimă! 

— Cănd Duhul lui Dumnezeu pune deplin stăpânirepe fiinţa noastră, sufletul ni se umple de o bucurie 
fără asemănare. îndată ce Duhul lui Dumnezeu se apropie, toate se schimbă în bucurie... Si dacă 
numai bucuria aceasta ne aduce atâta mângâiere si atâta înviorare, ce să mai zicem de însăşi 
bucuria care ne este pregătită în ceruri; gătită celor ce plâng aici pe pământ! Si altceva ce mai 
simţi? 

— căldură extraordinară! 

— Cum asta, o căldură? Nu suntem oare în pădure?Acuma-i iarnă si iată-ne si pe noi înveliţi în zăpada 
aceasta care cade cu fulgi mari! De ce căldură poate fi vorba? 

— căldură ca într-o baie turcească, plină cu aburi! 

— Si mirosul e tot ca într-o baie? 

— Nu, nu! în lumea întreagă nu se află asemenea mireasmă! Si stareţul Serafim surâse blând: 

— Da, dragul meu, ştiu lucrul acesta tot atât de bine ca si dumneata, dar te întreb anume. Ai dreptate. 
Nici o mireasmă de pe pământ nu se poate asemăna cu aceea care ne învăluie acum, căci mireasma 
aceasta este mireasma Duhului Sfânt. Si ia aminte, mi-ai spus că simţeai o căldură ca într-o baie, 
dar priveşte: zăpada nu se topeşte de loc sub dumneata. Ceea ce înseamnă că această căldură nu-i 
în aer, ci în noi înşine. Aceasta-i cădură de care Dumnezeu ne cere să o pomenim în rugăciunea 
încălzeste-mă Doamne, cu căldura Duhului Tău Celui Sfânt. Despre starea aceasta a zis Iisus 
Hristos: "Adevărul vă spun, sunt unii din cei ce stau aici, care nu vor gusta moartea, până nu vor 
vedea pe Fiul Omului venind întru împărăţia Sa" ( Matei 16, 28 ). 

(PD: acestea sunt trăirile Ortodoxe ale Duhului Sfanţ, nu rătăcirile Haristmaticilor sau inselahle rătăciţilor) 

Ce ESTE PĂCATUL? 

Păcatul este neascultarea de Dumnezeu. 

Ce este fărădelegea? 



Este nesocotirea legii scrisă deDumnezeu si dată oamenilor pentru a o împlini si pecare omul nici nu a 
ascultat-o, nici nu a împlinit-o. 

DUHUL SFÂNT este a treia persoană sau ipostasă al Dumnezeirii si Căruia ne adresăm prin rugăciunea 
"Impărateceresc...", unde zicem si aceasta: "Vino si Tesălăsluieste întru noi..." iar în Psalmul 50 cerem: 
"DuhulTâu Cel Sfânt nu-L lua de la mine", ceea ce înseanmă căDuhul Sfânt se poate depărta de la noi sau îl 
putempierde, din cauza păcatelor noastre, însă îl putem dinnou căstiga prin toate cele rânduite de către 
Biserică,după cum spune si Sfântul Serafim de Sarov: "că rostulomului pe pământ este să lupte pentru a 
căstiga din nouDuhul Sfânt pe care L-a pierdut din cauza păcatelor". 

POCĂINŢA este Sfânta Taină prin care credinciosulprimeste de la Dumnezeu, prin duhovnic, iertarea 
păcatelor mărturisite cu zdrobirea inimii. Condiţiile iertării păcatelor sunt: adânca părere de rău pentru 
greşelile săvârşite, mărturisirea acestor păcate la duhovnic cu hotărârea de a nu mai greşi, credinţa 
puternică in Hristos si nădejdea în îndurările Lui. 

Iată acum si EXPLICAREA FERICIRILOR: 

a) FERICIŢI CEI SĂRACI CU DUHUL, că a acelora este împărăţia cerurilor ( Matei 5:3 ). Din citirea acestei 
fericiri din careunii ar putea înţelege că sunt fericiţi cei sărăciţi cu duhul, sau lipsiţi de duhul, iar alţii ar 
înţelege că sunt fericiţi cei care nu prea au mintea întreagă, cei prosti sine înţelegători. Dar nu este asa. 
Dumnezeu îl face pe omsă înţeleagă cu mintea si mai ales îi trezeşte constiinta,să ştie că din cauza 
păcatului este sărac cu duhul, adicâeste lipsit de Duhul lui Dumnezeu, iar prin pocăinţă adevărată va 
putea căstiga din nou Duhul Sfanţ si, totodată, împărăţia cerurilor. 

b) FERICIŢI CEI CE PLÂNG, că aceia se vor mângâia ( Matei 5:4 ). După ce, cu ajutorul lui Dumnezeu i s-a 
trezit constiintasi omul si-a dat seama că a greşit înaintea lui Dumnezeu,în mod normal si firesc este ca 
omului să-i pară rău pentru greşeala sa, să se căiască si să plângă înaintea Domnului. Din acest plâns se 
naşte o schimbare a sufletului, aratiunii, a voinţei, a sentimentului, adică o mângâiere afiintei sale. 

c) FERICIŢI CEI BLÂNZI, că aceia vor moşteni pământul ( Matei 5:5 ). Se ştie din experienţa omenească că 
cel care plânge seusurează oarecum sufleteşte, se linişteşte si devine maiblând. Iar cănd plânge pentru 
păcatele sale, el va simţi odeosebită schimbare spre bine, o uşurare în sufletul său simai ales în raport cu 
semenii săi, deci el devine maiblând. Celor ce au ajuns la această stare, Dumnezeu lefagăduieste că vor 
moşteni pământul, căci zice: "Va fi cer nou si pământ nou" ( Apocalipsa 21:1 ), adică cerescul pământ sau 
pământul cel fericit. 

d) FERICIŢI CEI CE FLĂMÂNZESC SI SE ÎNSETEAZĂ DE DREPTATE, că aceia se vor sătura Matei 6:6 1. 
cănd omul, cu ajutorul Harului dumnezeiesc, a ajuns să-si rezolve problema sufletului său, prin treptele 
de până acum, începe să-si dea seama că mai are încă si alte trepte de urcat, dar el nu le cunoaşte si nici 
nu ştie ce să facă. Asfel începe să i senască în suflet si în minte dorinţa să ştie căt mai multedin 
învăţăturile dumnezeieşti, adică să flămânzească si să înseteze de a cunoaşte căt mai mult si mai bine tot 
ce arânduit Dumnezeu pentru binele nostru, pentru a le aplica în viată si astfel se va sătura; adică va simţi 
în sufletul său o mare bucurie si fericire pentru că a cunoscut, a înţeles bine si le-a aplicat în viata sa. 

c) FERICIŢI CEI MILOSTIVI, că aceia se vor milui ( Matei 6:7 ). Cănd înţeles omul si a simţit că a rezolvat 
problema sufletului său, însuşi Duhul lui Dumnezeu care de acum locuieşte în el, îl îndeamnă să se ocupe 
si de semenii săi si să-i miluiască cu ce poate, atât material, căt si spiritual. Ajutând pe semenul său, omul 
ajută pe Hristos, Care îi va răsplăti însutit si înmiit si viata veşnică va moşteni. 

f) FERICIŢI CEI CURAŢI CU INIMA, că aceia vor vedea pe Dumnezeu ( Matei 6:8 ). După ce omul a trecut 
prin toate aceste trepte începe să-si dea seama că înţelege si simte sensul duhovnicesc al citirii si mai ales 
al rugăciunii, că stă cuadevărat de vorbă cu Cel Căruia se roagă. Deci în felul acesta îl vedem pe 
Dumnezeu, îl înţelegem si mai ales, îl simţim în inimile noastre. 

g) FERICIŢI FĂCĂTORII DE PACE, că aceia fiii lui Dumnezeu se vor chema ( Matei 6:9 ). Trecând din 
treaptă în treaptă, omul începe să înţeleagă că mai are de rezolvat incă unlucru foarte important, că 
trebuie să se împace cuconstimta sa, cu semenii săi si mai ales cu Dumnezeu,devenind astfel fiul lui 
Dumnezeu după dar. 

Aceste şapte fericiri privesc pe fiecare om, iar următoarele două privesc mai ales pe cei ce fac misiune si 
apostolat. 

h) FERICIŢI CEI PRIGONIŢI PENTRU DREPTATE, că a acelora este împărăţia cerurilor ( Matei 6:10 ). 
Observăm că la această fericire răsplata este aceeaşi ca si la prima: "că a acelor aeste împărăţia cerurilor". 
în prima, omuil lupta cu patimile si vrăjmaşul din el, iar la a opta cu vrăjmaşii si patimile din alţi oameni 
pe care vrea să-i ajute să se mântuiască; de aceea si răsplata este aceeaşi, împărăţia cerurilor. 

i) FERICIŢI VEŢI FI CÂND VĂ VOR OCĂRI 5/ vă vor prigoni si vor zice tot cuvântul rău împotriva voastră, 
minţind pentru Mine ( Matei 6:11 ). Asa după cum Hristos a fost ocărât si prigonit pentru învăţătura Sa, tot 
la fel vor pătimi si cei careîl mărturisesc pe El înaintea oamenilor. Oamenii cei necredincioşi vor ajunge 
până acolo încât, din cauzamărturisirii lui Hristos, vor minţi spunând că nu existăDumnezeu sau că 
Hristos nu a fost Fiul lui Dumnezeusau vor zice alte minciuni împotriva Lui. 

Mântuitorul îi fericeşte pe cei care îl mărturisesc pe El pentru că: "Oricine va mărturisi pentru Mine 
înaintea oamenilor, mărturisi-voi si Eu pentru el înaintea Tatălui Meu, Care este în ceruri. Iar de cel ce se va 
lepăda deMine înaintea oamenilor si Eu Mă voi lepăda de el înaintea Tatălui Meu, Care este în ceruri" ( Matei 
10:32-33 1. 

Iată ce fel de fericiri făgăduieşte Iisus Hristos, Mântuitorul nostru, celor ce împlinesc poruncile Lui, si de 
aceea vă lăsăm să trageţi singuri concluziile despre învăţătura cea adevărată; care este vrednică a fi de la 
Dumnezeu si care de la oameni. 

Capitolul III 



(PD: Va rog sa comparaţi trăirile expuse in martiriile de mai jos cu trăirile ucenicului Sfanţului Serafim de 
Sarov de la Capitolul 3 - Ce este smerenia?) 

Mărturii I 

Am abordat practicile yoga venind dintr-un haos relativ, mi-am format si am căutat să-mi impun un 
program zilnic, am căutat să mă disciplinez si am avut iluzia că fac ceva. îmi puneam corpul la punct, 
spuneam eu. Am trecut de frica de ridicol, dat fiind poziţiile corporale si anumite practici puţin anormale 
în ochii celorlalţi.. 

Apoi încet acumulam anumite experienţe si anumite cunoştinţe la care, consideram eu, nu tot profanul 
are acces. Mă consideram deştept. Mă impregna mândria. Eram mai individualist. Mă pândeau toate 
pericolele rezultate din cultivarea (aproape inconştientă) a propriului ego, hrănindu-1 zi de zi, ceas de 
ceas. 

In timpul meditaţiilor trebuia ca orice sugestie interioară ce ar veni să o consider ca fiind de "înţelepţi" 
(Shambald) si să o urmez. Este ca telefonul fără fir la care, culmea aberaţiei, mă chinui să mă conectez 
singur. Aceasta este valabilă pentru acei din MISA condusă de Gregorian Bivolaru, care se proclamă sus si 
tare singurul guru din România ajuns la iluminare?!? 

Convingerea mea lăuntrică este că se face magie neagră fără nici un fel de scrupul sub masca yoga. Prin 
yantră pot fi zăpăcite si manevrate mase de oameni. Această MISA având o structură organizatorică bine 
pusă la punct e un fel de panaceu naţional. 

Din constatările mele ulterioare cred că oricine porneşte prin yoga, sau karate sau orice altă cale pseudo- 
spirituală, este prins în nişte energii [draci) de care se ancorează în subtil si care, oricât ar crede el că este 
independent si deplin lucid, îl manevrează mai mult sau mai puţin. In momentul în care persoana 
realizează necesitatea desprinderii, si mai mult, trecerea spre creştinism, apar dificultăţi mari, suferinţe 
fizice, neajunsuri de tot felul, întâmplări cel puţin stranii, nemulţumiri lăuntrice, tensiuni nervoase, 
sechele fizice (tremurături) etc. deci, in general se constată că atâta timp cât mergi pe o cale 
pseudospirituală totul merge (sau crezi tu) bine. Dar când vrei să te eliberezi de cale, sau mai mult să te 
îndrepţi spre Dumnezeu, multe îti vor sta împotrivă. Din cauza aceasta mulţi vor fi deconcentrati. Am 
constatat că multora din colegii care caută să meargă la biserică, practicând in acelaşi timp si yoga sau 
karate sau altceva, le este rău. Un rău, în general, momentan. Efortul pentru simpla rămânere în biserică 
este cu mult mai mare în acest caz. 

Deci, dacă prin simpla practicare a uneia din căi apare în subconştient si vizibil, tendinţa depărtării de 
Biserică, atunci pentru cei din MISA problemele (cred eu), sunt cu mult mai mari. Cred că prin "simbolul" 
lor, telefonul, sunt uşor de sugestionat de către oricine are interesul. Grupul de la centru, din jurul lui 
Bivolaru ştie ce face. 

Prin yoga apare supradezvoltarea ego-ului si exacerbarea unor dorinţe mai vechi înrădăcinate, obsesii, 
individualizare, un pic de izolare si pierderea simţului realităţii. Prin această pierdere a realităţii se 
produc de zordini sociale si în viata fiecăruia. Cunosc câteva cazuri de familii "respectabile" pe cale de a se 

destrăma. In cazul pe care îl cunosc mai bine, mama (practicantă yoga) îsi neglijează total copiii si soţul. 
Este prinsă nu mai în yoga, în executarea asanelor si, pur si simplu, nu se poate discuta cu ea. Soţul, după 
ce a îndurat destul timp starea de lucruri, este hotărât să rezolve într-un fel problema; s-a ajuns până 
acolo încât vrea să dea divorţ. Aceasta e doar un exemplu din ceea ce "produce" yoga chiar la nivel de 
intelectuali titraţi. 

Ţinând cont de faptul că "fascinaţia" în yoga apare când e vorba de energii si corpuri subtile, de alte forme 
de viată sub formă de energii, mi se pare interesant de dezvoltat ideea că nu e corect să apelezi si să 
lucrezi tot timpul cu energii create (ca în yoga), când se poate apela la ceva necreat, Duhul Sfânt. Pentru a 

mă desăvârşi nu pot apela la ceva nedesăvârsit, deci creat. (MlHAIL S.). 

Au trecut cam doi ani si jumătate de când am încetat cu desăvârşire frecventarea cursurilor de yoga si 
practicarea acesteia. De atunci mă lupt, cu ajutorul lui Dumnezeu, împotriva deprinderilor si a 
invătăturilor yoghine, lucru deloc uşor, întrucât, fără să realizez primejdia, am asimilat unele învăţături 
adăugându-le modului meu de viată. In cele ce urmează am să scriu despre experienţa mea personală, ca 
fiind ceva trăit, câteva din semnele care au produs în mine nelinişte si tulburare si prin care Dumnezeu 
m-a scos din această cursă a vieţii. 

Primul semn. După câteva şedinţe de yoga am devenit neliniştit. Eram tulburat fizic si psihic. Psihic, 
pentru că tot ce învăţam era nou, învăţătură pe care eu o înţelegeam ca pe un amestec de ştiinţă si religie, 
a cărei scop final era unirea cu Dumnezeu, sau după cum am auzit pe instructor zicând odată, să devii un 
nimeni, cumva în afara răului si a binelui. 

Lupta mea a început când am văzut această tentă religioasă la care nu mă aşteptam si pentru care eu nu 
venisem. Eu m-am înscris la yoga pentru că aveam ideea că-i o ştiinţă medicală deosebită si o gimnastică 
teribilă, atras mai mult de această gimnastică prin care vedeam o cale spre o sănătate deosebita, spre 
realizarea unei mobilităţi articulare de care credeam că am nevoie la cătărarea sportivă de dificultate pe 
stâncă pe care o practicam ca alpinist. 

Al doilea semn. Când am auzit că raportul sexual, calitatea acestui raport care se poate realiza prin yoga 
te poate duce la unirea cu infinitul (nu îndrăznesc să mai scriu cu Dumnezeu), neliniştea mea a crescut 
întrucât nu mai intelegeam latura religioasă, curăţenia acesteia. Pentru că, Dumnezeu ştie cum, dar, 
atunci când am aflat acestea mi-a venit în minte porunca: "Să nu fii desfrânat'. 

Al treilea semn. Când am auzit pe instructor zicând că putem merge si la biserică; dar el a avut atunci o 
expresie deloc liniştitoare pentru mine, zicând: "Biserica vrea să-L tină pe Dumnezeu numai pentru ea". La 
această afirmaţie mi-am adus aminte că am auzit cândva vorbindu-se despre stricarea bisericilor, de 
izgonirea preoţilor si de defăimarea a tot ce tine de Biserică. Tot atunci, în sala în care mă aflam, mintea 
mea a realizat că această defăimare si lepădare de Biserică si slujitorii ei ar fi posibilă din moment ce 
Dumnezeu poate fi scos din Biserică prin această învăţătură yoghină. Această afir matie a instructorului si 
acest argument al mintii mele au avut menirea să-mi coboare neliniştea spre amărăciune si să-mi ridice în 
surdină ideile despre sco pul acestei "Mişcări de integrare spirituală", cum am aflat mai târziu că se 
numeşte toată treaba aceasta. 

Al patrulea semn. Intr-o zi instructorul ne aduce în sală un număr de fotografii tip "poster" cu cei mai 
renumiţi maeştri yoghini fiecare cu titlul său, dar printre ei Hristos!!! Hristos yoghin!?! Eu ştiam că 
Hristos e Dumnezeu! Aud pe acolo, pe la instructor, că ar fi o reîncarnare a lui Rama-Krishna, unul dintre 

cei mai îndrăgiţi maeştri indieni care a ajuns la desăvârşire pe calea Tantra Yoga, un stil de yoga prin care 
se ajunge la desăvârşire prin contact sexual!!! Nedumerire totală. 

Al cincilea semn. In altă zi aud pe instructor zicând că ei urmăresc unirea cu Dumnezeu si nu doar 
mântuirea, iar eu ştiam atunci că nimic nu poate fi mai mult decât mântuirea sufletului si mă întrebam: 
Oare într-adevăr poate fi yoga o cale a unirii cu Dumnezeu, unire despre care pentru prima dată am aflat că 
ar fi posibilă? Aceasta a sporit si mai mult neliniştea si războiul gândurilor. 

Din cele scrise până aici, puteţi deduce că organizaţia aceea spiritual-yoghină în paralel cu latura fizică, 
adică cu practicarea exercitiilor fizice yoghine, avea si această latură religioasă de învăţătură mistică - 
religioasă asiatică. 

Al şaselea semn a fost credinţa în reîncarnare. Ei zic că se reîncarnează continuu până ating desăvârşirea 
si se unesc cu Dumnezeu, si că, dacă nu evoluează spiritual, se reîncarnează în vietăţi inferioare. 

La această veste nu mai înţelegeam ce rost au iadul si raiul nostru creştin. Tin minte că întrebat fiind 
despre asta, instructorul a zis că este si rai si iad, dar atunci altă explicaţie nu a dat. 

Al şaptelea semn, au fost anunţurile de a merge la mare, la Costinesti, undeva pe o plajă de nudism, numai 
noi yoghinii, sau undeva prin apropierea Clujului, unde ar fi nu ştiu ce punct de interes deosebit pentru 
această organizaţie, si invitaţiile la filme video greu de calificat. Mărturisesc că am fost si eu la vreo două 
si nu m-am simţit bine deloc; la unul mi-a venit rău si a trebuit să ies din sală (ne aflam într-o sală de 
cursuri la Universitatea Al. I. Cuza-Iasî); filmul se chema Shocking Asia . 

De asemenea si experienţele în grup. Erau foarte mulţi care în timpul exercitiilor scoteau nişte zgomote 
urâte si cădeau leşinaţi. Instructorul ne spunea că sunt neelevati adică sunt necuraţi la anumite centre de 
forţă, care re prezintă anumite nivele de elevare spirituală, după părerea lor, si că nu trebuie să ne 
tulburăm. 

De aici înainte am să vă povestesc din cele ce s-au pe trecut cu mine în timpul asanelor: După cum spun ei 
de-a lungul coloanei vertebrale, s-ar afla un număr de centri de forţă. Fiecare centru are efectele lui 
proprii asupra organismului, atât pe plan fizic, cât si în cel inte lectual. Pentru toate acestea sunt anumite 
poziţii corpo rale, mişcări, asane cum le zic ei, în care trebuie să stai. Aceste centre sunt activate cu 
energie telurică din pământ si energie cosmică, ce s-ar afla pe anumite nivele în spaţiu. 

Practic, ne arăta postura respectivă, ne spunea cum să ne concentrăm, asupra cărui centru, si cum să 
conştientizăm fluidul energetic care s-ar capta pe centrul dorit pentru scopul urmărit, si natura acestui 
fluid teluric sau cosmic. Eu, cu ajutorul lui Dumnezeu, am uitat multe din vrăjitoriile acestea, asa că nu 
mai tin minte tot ce am învăţat. 

Aceste exerciţii le învăţam si practicam acolo în grup si fiecare singur acasă. Aveam şedinţe de meditaţie 
la ore fixe, care trebuia să le facă fiecare acasă, fiind controlate telepatic de la distantă de instructor sau 
chiar de la Bucureşti de Bivolaru, din câte am înţeles. Mai târziu mi s-a implantat, pentru că într-adevăr se 
implantează ceva, un sunet despre care ziceau că este neînregistrabil pe aparate, o anumită rezonantă din 
cuvântul Haum prelung. Concret: intram câte unul în sală unde instructorul, stând pe un scaun, ne punea 
capul între ge nunchi, ne punea mâinile cumva pe cap, după câte mai tin minte, si scotea acel sunet. Când 
l-am auzit nu mi-a plăcut, mi s-a părut chiar urât, dar am ţinut asta pentru mine, după care spunea că 
avem această "mantră", iar noi în timpul şedinţelor de grup sau personale, trebuia să-1 căutăm în minte 

concentrându-ne. După ce prin concen trare eliminam toate simţurile, trebuia să-mi pun în minte că eu 
sunt Rama-Krishna, Hristos sau alt maestru si după ce făceam această unire sau identitate mintală, 
începeam să caut în minte "mantra" sau acest sunet pe care îl re ceptionam ca pe un zumzet al unui roi de 
albine sau mur murul unei ape, cântec de fluier sau alte sunete. Această concentrare dura între 20-30 
minute. 

Eu am primit o singură mantră, despre care am vorbit si pe care am practicat-o, dar un coleg cu care 
practicam această nebunie, ar fi auzit că în final se vor implanta, nouă sau zece mantre, în decursul a cinci 
sau şapte ani, cât urma să tină acest curs. Când se făcea în grup au fost cazuri de horcăieli si de leşin. 
Personal am avut o vedenie stranie, pe care o povestesc cu frică: Când ajungeam în sală, pe la începutul 
şedinţei, se începea cu nişte mişcări ale corpului mai uşoare. In timpul acestor mişcări eu mă gândeam la 
Dumnezeu, pentru că ei ziceau să ne gândim în acest timp la ceva elevat, si deodată văd, nu ştiu cum că ochii 
îi aveam închişi, două pisici negre că sar din gura mea si fug spre fereastră; una am văzut-o dispărând după 
pervaz, a doua era aproape să ajungă la perete si să sară pe geam. M-am speriat si am tresărit, dar am 
apucat să văd a doua pisică, cea care nu ajunsese până la geam, intorcandu-se in fuga si intrând inapoi in 
gura mea\ (diavolul n.n.) 

O alta experienţă stranie: Ne aflam intr-o sală de sport si in timp ce toţi ne concentram s-au auzit geamuri 
sparte, lemne rupte , alţii spuneau ca au auzit paşi spre acoperiş. Eu am crezut că intradevăr a deschis 
cineva geamul si s-a rupt ceva pe acolo, nedandu-i importanta. După câtva timp instructorul a spus ca acele 
zgomote erau nişte spirite, deoarece sub sala s-ar afla o groapă comuna a unor nemţi îngropaţi fara preot, 
de pe timpul războiului. Abia atunci mi-am dat seama ca acele zgomote pe care le-am auzit nu au fost 
fireşti. Si incă ceva. După terminarea acestor şedinţe eu nu mă aflam "in toate apele" , simtindu-mă obosit si 
oarecum indispus. 

In timpul unei tehnici Laya-yoga, la o anumită fază, m-am simţit cumva gol pe dinăuntru, parcă imi 
dispăruse porţiunea de corp de la stern in jos iar partea de deasupra o mai simţeam intru-catva. Tot in 
acelaşi timp am avut impresia puternică că cineva respira lângă mine. Aceasta m-a intărit in convingerea 
că in afară de trup mai poate si suflet. Numai Dumnezeu ştie de ce in mintea mea s-a făcut atunci o asa 
legătură. 

Am mai avut o experienţă pe Munţii Caraiman in urma căreia am hotărât să citesc Biblia ca să văd dacă 
este spre Dumnezeu o cale care duce cu adevărat la El sau nu. Abia după ce am terminat de citit toată 
Sfânta Scriptură m-am hotărât să urmez calea credinţei si a Bisericii si sa lepăd toată minciuna asta 
yoghină. 

Instructorul, Dumnezeu ştie cum, a recomandat să se citească " Pelerinul român "! După ce am citit si 
această carte, m-am hotărât definitiv pentru Biserică. Din "Pelerin" am înţeles că am nevoie de un 
duhovnic si de atunci, cu ajutorul lui Dumnezeu, Căruia îi mulţumesc pentru toate, am ajuns să urmez cu 
adevărat Calea dreptei credinţe care duce la Viată. (SILVIU A.). 

Tânărul meu yoghin, vrei să fii fată în fată cu adevărul? Te interesează adevărul? Atunci te cunosc si ştiu 
ce greu îti este si ştiu că nici evaziunea în "plăcut" nu te relaxează. Iti cimosc disperarea si mă bucur 
pentru tine. Atenţie însă, yoga vrea să-ti atingă exact această disperare care este chiar şansa ta. 
Urmăreşte si vezi cum exerciţiile, meditaţiile si lecturile tale te duc într-o stare relaxată în care pe prim 
plan se află o stare de bine. Această stare e lucrarea potrivnicului care se străduieşte mereu să ne alunge 
de la veghere, de la lupta pentru câştigarea trezviei. E aceeaşi stare periculoasă pe care o induce muzica 

"psihedelică" sau spaţială, exerciţiile de relaxare si toate tehnicile de producere a undelor pe creier. S-a 
ajuns până la folosirea rugăciunii inimii în acest scop. 

Deci, dacă vrei să ajungi la adevăr, fugi cât mai curând de această stare. Noi nu avem nevoie de nici un 
exerciţiu pregătitor pentru a ajunge la adevăr si nu ne interesează nimic din ceea ce ne priveşte. Ori yoga 
te aruncă înspre tine, în ciuda pretenţiilor si promisiunilor ei. 

Dragul meu, greşeala capitală este formularea greşită a întrebării. încă Pilat zicea: "Ce este adevărul?" 
Ori adevărul nu este un ce, este un cine. E Cinele Absolut. E Cel ce ne mântuieste de tatăl minciunii 
(diavolul). Nu e nevoie de yoga ca să intri în relaţie cu El. Dimpotrivă. Yoga e o învălmăşeală de zdrenţe 
strălucitoare aruncate de vrăjmaşul. Toate energiile declanşate de fiecare gest, gând si cuvânt sunt ale 
vrăjmaşului. mantra spusa chiar în glumă, e vehicol al vrăjmaşului si pătrunde adânc, rănindu-ne 
sufletul. 

Eu am scăpat mai uşor si n-am intrat până la ireversibil în jocul lui de-a sinceritatea căutării, pentru 
neştiinţa mea si, mai ales, pentru oroarea cu care am respins "puterile" ce-mi veneau. Nu mă interesa 
deloc ce gândesc semenii mei, eu voiam să ştiu cum vom scăpa de suferinţă toţi. Nu voiam să mi se 
îndeplinească dorinţele, ci să ştiu ce sens are viata noastră. Mintea mea era sa tisfăcută de teoria 
reîncarnării, dar adâncul tresărea in fata oribilitătii sclaviei fată de o lege, de ceva, karma sau altceva, dar 
ceva, când eu eram cineva. 

Lucrând la lepădarea eu-ului simţeam urâciunea celui care ar fi vrut să nu mai fiu, să vreau pieirea 
ontologică a firescului miracol ce se zbătea întrebându-mă: "Cine sunt euT . 

Da, pe mine m-a salvat sinceritatea căutării. Prin ea am ajuns la nevoia de a mă închina. Si atunci L-am 
auzit pe El. Pentru că nu te poţi închina la ceva sau cineva ca tine. 

Mulţumesc lui Dumnezeu că nu m-a lăsat să merg mai departe. Si asa, încă nu ştiu în ce pericol am fost. 
Tot insistam să activez şarpele (Kundalinî). Dar Domnul m-a păzit si sunt încredinţată că-i păzeşte pe toţi 
cei sinceri în căutarea lor. 

Deci, dragul meu tânăr, dacă eşti sincer în căutarea ta, acum, în clipa aceasta priveste-te adânc si vezi ce 
vrei, ce cauţi. Si vei găsi, dacă te numeşti yoghin, acel sâmbure pervers semănat de satana, dorinţa de 
desăvârşire sau de strălucire sau de eliberare sau alt interes. Atunci, leapădă-te de toate acestea si 
urmează-L pe Creatorul si Mântuitorul tău, pe singura cale posibilă: Iisus Hristos. El ne poartă si acum în 
braţele Sale. El, în Biserica Lui, ne-a pus la îndemână o minunată cultură, cultura ascezei ortodoxe care 
depăşeşte orice cultură, orice filosofie, orice tehnică. 

Cum spunea Părmtele Sofronie, ucenicul Sfântului Siluan, asceza noastră este o ştiinţă, o cultură, o artă. Si 
în centrul ei stă cultura ascultării, fără de care omul rămâne, inevitabil, un cerc închis, mereu mizerabil în 
fata Eternităţii. Fără ascultarea Evanghelică omul nu are acces la lumea sa interioară si la iubirea lui 
Hristos. Ascultarea este nevointa în care omul trece de la modalitatea individuală de a fi (comună cu 
animalele) la cea personală. Omul se naşte apt să fie persoană, dar este numai dacă vrea si numai în 
relaţie ontologică si liberă cu Dumnezeu. 

Eu nu vreau să mă mai gândesc la vremea aceea. Atunci erau alte planuri. Acum lucrurile sunt limpezi. 
Oricine are posibilitatea să fie informat asupra adevărului. Dar "inflaţia" de informaţie este bulversantă. 

Numai sinceritatea căutării ne poate salva. Să nu ne rătăcim. Principalul e taina persoanei si taina crucii 
legate si unite cu Sfintele Taine (L.ENUTA B.). 

Din primele şedinţe ni s-a spus că vom învăţa multe lucruri care constituie secrete ale practicii yoga, deci 
va trebui să nu le discutăm chiar cu oricine, că la şedinţe va trebui să nu lipsim prea mult deoarece 
trebuie să menţinem ritmul cu ceilalţi, că sunt nişte reguli care tre buiesc respectate si anume: în timpul 
şedinţelor toată Iu mea ascultă si execută ceea ce spune instructorul; că materialele primite nu pot fi 
arătate la nimeni si mai ales nu pot fi multiplicate, transmise si altora; unele tehnici erau secrete, de 
exemplu mantrele. Mereu apăreau noi si noi reguli. . 

Toate acestea au apărut treptat, în asa fel încât de la totala libertate pe care o aveam la început am 
început să nu mai pot vorbi despre ceea ce făceam decât cu colegii de la club. 

Dintre cei care practicau yoga cei mai mulţi erau tineri, mai ales studenţi, dar nu numai, iar din ei mai 
mult de jumătate erau fete. Motivele care i-au condus la yoga sunt diverse: unii, mai ales cei în vârstă, 
veniseră pentru probleme legate de sănătate, alţii, ca si mine, cu probleme care astăzi sunt întâlnite 
frecvent: tot felul de complexe de inferioritate, goana după ceva care să-i ducă la o viată mai bună, chiar 
dacă nu ştiau ce poate fi acel ceva, oameni care nu se simţeau realizaţi, iar mai târziu mi -am dat seama că 
mulţi veniseră acolo, mai ales fete, pentru că ştiau că se practică Tantra-Yoga. 

In fiecare vacantă de vară, yoghinii se întâlneau la Costinesti într-un fel de tabără. Punctul de întâlnire era 
pe plajă în dreptul epavei din Costinesti. Ştiam că în zona aceea se face nudism, dar eu înţelesesem că noi 
vom sta mai departe de ei. Ajungând acolo, e greu de spus ce am simţit. Dacă la sală unele asanasuri erau 
într-un fel comice, aici, unde aproape toţi yoghinii, în frunte cu instructorii si chiar Bivolaru, erau 
dezbrăcaţi, asanasurile făcute asa deveneau de-a dreptul vulgare. 

Primul exemplu de "aspirant yoga" pe care l-am avut eu, si toţi cei ce încep cursurile, este instructorul. La 
început îl priveam toţi cu respect si chiar cu putină admiraţie văzându-1 câte ne spune că trebuie să facă 
un yoghin, gândindu-ne că dacă el ne predă lucrurile acestea, deja a reuşit să le facă pe toate si chiar a 
ajuns la unele puteri paranormale. Spre surprinderea mea si a unora din colegi, ei nu erau asa. Din cei pe 
care i-am cunoscut eu: Bozaru Dan si Roşu Viorel, nici unul nu se apropia de ceea ce insemna pentru noi 
toţi, suficient de naivi la început, un yoghin adevărat. 

Mereu orgolioşi, reuşind mai mult sau mai puţin să ascundă acest lucru, instructorii spuneau mereu că 
"egoul" este o trăsătură de caracter primitivă, că pe măsură ce progresezi spiritual, trebuie să dispară. Din 
moment ce ei spuneau altora să facă acest lucru si că yoga este cea mai bună cale pentru a o face, noi 
credeam că ei au reuşit să se elibereze de mândrie. In realitate nu era asa. Orice întrebare care nu 
convenea, sau la care nu ştiau să răspundă, era răstălmăcită în asa fel încât, cel care întreba, primea cu 
totul un alt răspuns, si asta pe un ton superior astfel încât trebuia să tragi concluzia că tu nu ai suficientă 
minte ca să înţelegi un asa răspuns elevat, sau îi deranja si făceau morală, asa că întrebările incomode s- 
au rărit. 

Această fată a instructorilor, mai trufaşă, mai iritabilă, s-a arătat mai târziu, atunci apărând noi si noi 
reguli ce trebuiau respectate. Sigur totul era la libera alegere, dar ar fi fost cel mai bine dacă făceai cum 
spune instructorul. 

Se făceau meditaţii pentru tot felul de lucruri care urmau să aibă loc: ba venea un meteorit spre pământ si 
noi prin meditaţie încercam să-i modificăm traiectoria pentru a nu se ciocni cu Terra, ba era aşteptat un 

mare cutremur (care în urma meditaţiei noastre s-a produs în India si nu la noi, explicaţia fiind că noi nu 
suportam o asemenea încercare, pe când indienii, fiind mult mai evoluaţi decât noi, puteau), ba erau 
meditaţii cu tematică creştină înainte de Paşti, Crăciun si altele care erau per manente, cu tema "Iisus". 

In plus, de toate acestea; chiar în vacanta de la mare am fost puşi, toţi cei ce eram acolo, să facem o medi 
tatie în care să trimitem gânduri bune spre Moscova, gânduri care ar putea ajuta ca situaţia de acolo să se 
rezolve în bine (lovitura de stat prin care a fost înlăturat Gorbaciov). 

altă meditaţie a fost făcută folosind harta României, aşezată pe jos, iar în centru trebuia aşezată o 
farfurie cu 7 lumânări care să fie lăsate să ardă până la sfârşit, meditaţia durând o oră. Toate aceste 
subiecte de meditaţii m-au surprins si m-au intrigat, făcându-mă să privesc cu rezervă ceea ce ne 
spuseseră până atunci instructorii si ce au mai spus în continuare. Deja apăruseră detalii care se foloseau 
în magie, toate fiind camuflate (acoperite) de celelalte lucruri care ni se spuneau. 

In afara cursurilor apăreau si reviste de yoga, primul număr fiind în 1991, vara. E suficient să citeşti acest 
număr si să ştii ce fel de yoga se face la noi: Tantra-Yoga. Sigur, se învaţă si asanasuri care fac parte din 
Hata-Yoga, se învaţă si Laya-Yoga, dar ceea ce se face mai mult, asta e: Tantra-Yoga. Bogat ilustrată cu 
fotografii ale basoreliefurilor de pe templele tantrice, cu tot felul de fotografii care ar putea apare cu 
succes într-o revistă pornografică. Este si un interviu cu Bivolaru care are si o concluzie desenată : este 
schiţat un diavol aşezat cu spatele care priveşte satisfăcut si superior spre o femeie care este în fata lui 
întinsă pe jos, sfârşită de puteri, având pe fată o urmă de extaz. Deosebit de sugestiv, desenul este pus, asa 
cum spuneam, în loc de concluzie si ca un argument hotărâtor. 

Am vorbit cu mai multe persoane care au practicat yoga si nici acum nu pot să-mi explic un lucru: atât eu, 
cât si celelalte persoane, am citit această revistă, dar amănuntele pe care vi le-am spus acum le-am văzut 
numai după ce am renunţat la yoga. E un fel de vrajă, sau poate altceva, care te face să nu vezi, la început, 
decât lucrurile care-ti plac, urmând ca încetul cu încetul să le accepţi si pe celelalte, pe care atunci nu le-ai 
văzut sau nu le-ai înţeles, sau ai spus că nu sunt importante. 

Asa am acceptat că există o divinitate, reîncarnare, karmă, eliberaţi spiritual, energii malefice, zei si zeiţe 
pe care le invocam cu ajutorul unor mantre si ei ne ajutau s.a. 

Mereu erau citate fragmente din Evanghelii, tălmăcite si răstălmăcite; mereu se reafirma ca există 
reincarnare, că si in Biblie se vorbea despre asta, dar că pasajul acesta a fost scos mai demult de către 
Biserică. E un amalgam din care oamenii rămân cu nişte noţiuni care se contrazic, cu tot felul de intrebări 
si nelămuriri. 

Târziu mi-am dat seama, după aproape trei ani, cu ajutorul unor prieteni, că Dumnezeu este unic si că cel 
mai frumos si adevărat poate fi găsit în ortodoxie (MĂRIA C.) 

Fiecare din noi caută ceva în sine sau în afara sa, nestiind însă unde să caute si mai ales ce trebuie să 
caute. De aceea, de multe ori omul se risipeşte în lucruri care nu-i sunt de folos pentru mântuirea 
sufletului său, căci dacă există ceva mai important, mai esenţial si mai necesar pentru, suflet aceasta este 
mântuirea. 

Sufletul are nevoie de mântuire si tocmai de aceea simte că trebuie să facă ceva care să-i aducâ in viata 
aceasta liniştea, pacea, împăcarea cu sine si cu ceilalţi, cominiunea cu Dumnezeu, iar după moartea 
trupului, mântuirea, viata veşnică, adică nesfârşita si negrăita frumuseţe a raiului. 

Deşi Iisus ne spune: "Eu sunt Calea, Adevărul si Viata" , deşi cuvintele Sale sunt ca o veşnică chemare prin 
care ne dă o şansă, ne dă o solulie, o dezlegare, o cale de acces spre ceea ce ne este atât de greu de 
cunoscut, totuşi mulţi caută calea, adevărul sau fericirea ori împlinirea sufletească prin locuri 
întunecoase, în cuvinte mari si frumoase dar înşelătoare, în ei însisi sau în cei din jurul lor, uitându-L pe 
Dumnezeu. 

Numai făcând voia lui Dumnezeu si împlinind poruncile Sale, {Cine Mă iubeşte pe Mine, împlineşte 
poruncile Mele), numai slujindu-I cu adevărat, astfel iubindu-L, numai atunci sufletul nostru simte că e 
mai aproape de Dumnezeu, găsindu-si liniştea si fericirea în credinţa si nădejdea că Dumnezeu îi va da 
mântuirea. 

In timp ce unii caută fericirea fiind lipiţi de lucrurile si de oamenii din jur, alţii o caută într-o filosofie 
oarbă, într-o religie păgână, sau în "eliberarea" si "iluminarea" ori stările de extaz obţinute în urma unor 
practici cum ar fi yoga, zen,.. care prind ca într-o vrajă sufletul omului, ucigându-1. 

Adevărata împlinire o găseşti doar în Hristos, iar dacă îti place să meditezi, e bine să meditezi la ceea ce a 
vrut să spună Mântuitorul când a zis: "Eu sunt Calea, Adevărul si Viata" si: "Credeţi Mie, că Eu sunt întru 
Tatăl si Tatăl întru Mine". 

Meditaţi si vedeţi despre câte căi ne vorbeşte Iisus Hristos, Mântuitorul nostru, când zice: "Intraţi prin 
poartă cea strâmtă, că largă este poarta si lată este calea care duce la pieire si mulţi sunt cei care o află si 
strâmtă este poarta si îngustă este calea care duce la viată si putini sunt cei care o află" (Matei 7,13). Oare 
aici ne vorbeşte Mântuitorul de mai multe căi? Oare aceste două căi de care ne spune duc amândouă la 
Dumnezeu? 

Dar dacă vreţi să vedeţi cât de mult vă ajută yoga, priviţi cu sinceritate spre voi insivă si în voi înşivă la 
inima voastră amorţită de tehnici si meditaţii fără rugăciune, cruce, smerenie, pocăinţă pentru faptele 
rele spovedanie, împărtăşanie; analizându-vă evoluţia si incercati să recunoaşteţi, măcar fată de voi 
înşivă, că în yoga totul tine de moment. 

Faci o tehnică sau o meditaţie si apoi 20-30 de minute, poate o oră, te simţi bine si crezi că ai realizat ceva. 
Dar fii foarte atent cum după nici o jumătate de ora de la terminare incepe să te cuprindă neliniştea si să 
te năvălească cu incetul, toate grijile si cum toată fiinţa ta incepe sa devină, aproape brusc, încordată iar 
stările de nervozitate, de agitaţie, de nelinişte interioară si iras cibilitate, neintelegere cu cei din jur, încep 
să ia locul stării de linişte momentană. 

Dacă vrei sa te convingi ce mare diferenţă este intre o tehnica yoghina si o taină creştină, mergi la un 
preot duhovnic bun si spovedeste-te sincer si curat de toate faptele si gândurile tale si ai să vezi atunci 
starea duhovnicească pe care o obţii în urma Sfintei Taine a spovedaniei si a împlinirii sfaturilor pe care 
le primeşti de la duhovnic. Abia atunci vei simţi adevărata stare de linişte interioara duhovnicească; si tot 
atunci Dumnezeu iti va da să cunoşti pe măsura iubirii si credinţei tale bucuria comuniunii cu Dumnezeu, 
căci Mântuitorul spune: "Eu sunt Pâinea Vieţii" ( Ioan 6:48 ) Si daca vei fi vrednic de Sfânta împărtăşanie si 
o vei lua, vei intelege cuvintele Mântuitorului: "Adevărat adevărat zic vouă: de nu veţi mânca Trupul Fiului 
Omului si nu veţi bea Sângele Lui, nu veţi avea viată întru voi. Cel ce mănâncă Trupul Meu si bea Sângele 
Meu, are viată veşnică si Eu îl voi învia în ziua cea de apoi" ( Ioan 6:53-54 ). 

Dar să nu uităm niciodată să ne mărturisim mai întâi păcatele prin Taina Sfintei Spovedanii, pentru că 
Mântuitorul, mai întâi de a vindeca vreo boală, mai întâi de toate le spunea: "Iertate îti sunt păcatele tale" 
si iertându-le păcatele se vindecau. 

Iar dacă crezi că ai vreo putere paranormală obţinută prin yoga sau alte practici, ori din senin, du -te si 
spune duhovnicului căci abia după aceea ai să vezi adevărul că totul a fost vrăjitorie, o minciună si o 
inselătorie a vrăjmaşului omului, care e diavolul. Căci dacă e de la Dumnezeu, de ce totuşi prin 
spovedanie dispare orice putere paranormală? Poate pentru simplu fapt că Bunul Dumnezeu ne-a făcut 
pe toţi absolut normali, suntem creaturi normale si Dumnezeu este Cel care, pentru a rămâne normali ne 
dă sănătate la minte si la trup. 

Căci orice minune pe care au făcut-o Sfinţii vreodată au făcut-o numai în numele lui Hristos, cu Sfânta 
Cruce, dar mai ales prin rugăciune rugându-se mult si cu toată fiinţa), cu tot sufletul, cu lacrimi si 
smerenie, si nicidecum în meditaţii yoghine. 

Să citim din frumuseţile vieţuirii creştine, din "Proloage", "Vieţile Sfinţilor" care au trăit pentru Hristos Cel 
viu si întru Hristos si care si-au dat viata pentru El, care L-au mărturisit numai pe El refuzând să se 
închine la orice alt dumnezeu primind astfel cununa muceniciei, răbdând pentru Hristos si urmând sfânta 
Sa învăţătură pe care azi putini o înţeleg, iar vieţile frumoase ale sfinţilor astăzi putini le cunosc. 

In timp ce creştinismul e plin de viată, de iubire de credinţă, smerenie si adevăr, de sfinţi si martiri yoga 
îti oferă posibilitatea de a crede într-o lume moartă, într-o lume goală, care nu-L are pe Dumnezeu, pentru 
că nu-L poate cunoaşte fără Sfânta Biserică. Yoga îti oferă posi bilitatea de a crede în nimic, ori în "vidul 
creator beatific" care este cea mai mare înşelătorie si scorneală a satanei. 

In yoga totul este o asceză fără sentimentul iubirii sau al umilinţei fără lacrimi si smerenie un pământ 
sterp fără apă, fâră viată, adică fără iubire, fără adevăr fără Dumnezeu Cel în Treime slăvit si închinat. 

Amin. (LOREDANA B.). 

încă din timpurile străvechi, urmaşii lui Adam cei care au uitat de Dumnezeu, au început să fie preocupaţi 
de următoarele întrebări: cât este de mare pământul ce este în adâncul mării, ce vieţuitoare trăiesc pe 
pământ si în apă, evoluţia vremii, mersul stelelor si, ca să fiu mai scurt, au fost preocupaţi de "cunoaştere". 
încercând să răspundă acestor întrebări, s-au dezvoltat diferitele ramuri ale ştiinţei, care s-a întins până 
în zilele noastre si va continua până la sfârşitul lumii. 

Astfel, omul îsi închipuie că va putea dobândi cunoaşterea si înţelepciunea, fără ajutorul lui Dumnezeu si 
in final va ajunge el însuşi dumnezeu, uitând că "toată înţelepciunea lumii acesteia este nebunie înaintea 
lui Dumnezeu" . 

In aviditatea lui de a dobândi "cunoaşterea, mărirea si puterea", omul se aruncă în braţele pierzării cu 
capul înainte, fără să mai gândească. Cunoaşterea si puterea este dorită de omul nebun mai mult decât 
nemurirea si fericirea veşnică. 

Această dorinţă de cunoaştere a biruit si pe primii oameni, când au fost amăgiţi de diavol: "Nu, nu veţi 
muri, ci vi se vor deschide ochii si veţi cunoaşte...". Acelaşi vrăjmaş al sufletelor omeneşti, ademeneşte si 
astăzi pe mulţi oameni cu aceleaşi promisiuni. 

Filosofia hinduistă, spre exemplu, promite adevărata cunoaştere, puterea, nemunrea si indumnezeirea, 
iar omul modem de astăzi, care se socoteşte înţelept în ochii lui, deşi a fost botezat creştin, nu este 
departe de ateism, socoteşte că această filosofie este ultima treaptă pe care mai trebuie să pună piciorul si 
va fi desăvârşit. Sărmanul "creştin", a uitat că Iisus Hristos, Dumnezeu-Omul, este singurul care poate cu 
adevărat să îndumnezeiască pe om, daruindu-i cunoaşterea, viata si fericirea în propria Lui fericire 
veşnică. 

Filosofiile păgâne susţin că scopul vieţii omului este de a-L cunoaşte pe Dumnezeu, iar cel care L-a 
cunoscut pe Dumnezeu, a devenit Dumnezeu . Deşi este o parte de adevăr în această afirmaţie, nu este în 
totalitate adevărată. 

Diferenţa fundamentală dintre religia creştină si religiile {filosofiile) păgâne, este aceasta: nu omul se 
ridică la cunoaşterea lui Dumnezeu, prin asceză si extaz, ci Dumnezeu S-a pogorât pe pământ, S-a întrupat 
si S-a făcut cunoscut oamenilor. Iar dacă citim Biblia, singura Scriptură cu adevărat sfântă si adevărată ne 
dăm seama că dumnezeul cunoscut de "iluminaţii" păgâni nu este Adevăratul Făcător al Cerului si al 
pământului, al tutu ror văzutelor si nevăzutelor! 

Sfânta Evanghelie de la Ioan, spune: "Pe Dumnezeu nimeni nu L-a văzut vreodată, Fiul Cel Unul-Născut 
care este în sânul Tatălui, Acela L-a făcut cunoscut"' Atunci, cum spune Budha sau alţi "iluminaţi" dinainte 
de Hristos că L-au cunoscut pe Dumnezeu? Iar cei ce după Hristos cum pot spune că L-au cunoscut pe 
Dum nezeu, dar fără să-L cunoască pe Fiul Cel una cu Tatăl căci însuşi Domnul Iisus spune iudeilor: "... 
dacă L-atifi cunoscut pe Tatăl, M-atifi cunoscut si pe Mine"! Iar dacă luăm aminte si la cuvântul Domnului 
Iisus Hris tos, care atrage atenţia că nimeni nu-L poate recu noaste ca Domn decât în Duhul Sfânt, ne dăm 
seama că alt duh, al altui dumnezeu, au cunoscut aceşti ilu minaţi, adică acelaşi vrăjmaş care de la început 
a fost ucigaş de oameni, căci nu este viată în afară de Hristos, iar căutarea unui alt dumnezeu si lepădarea 
de Hristos, este moartea. 

Termenul "yoga" are o largă accepţiune în concepţia hindusă. In limba sanskrită înseamnă "legătură", 
adică legătura între bine si rău, intre pozitiv si negativ sau mai bine zis, un fel de "echilibru" prin care se 
dobândesc "puteri". 

Tot cel ce practică aceste exerciţii fizice sau mentale, prin care se trezesc în fiinţă "puterile paranormale" 
sau "Forţa Kundalini", se numeşte yoghin, adică, în concepţia hindusă, yoghin este si vrăjitorul si sfântul. 

Calea spre Nirvana [raiul Extremului Orient), poate fi efectuată numai prin intermediul " Forţei Kundalini" , 
care se poate "trezi" în fiinţa umană prin mai multe căi [discipline), cum ar fi: exerciţiile fizice rapide [cu 
consum de energie); exerciţiile fizice lente [fără consum de energie); concentrare si meditaţie; voinţă 
dinamică; adoraţie. 

Maxima de căpetenie a acestor "discipline" care duc la "desăvârşire", este: "cu cât te apropii mai mult de 
animalitate (cu cât devii mai instinctual, asemenea animalelor), cu atât te apropii mai mult de desăvârşire" 
si cu cât îti dezvolţi mai mult văzul "celui de-al treilea ochi" [să vezi primejdia, direcţia atacului, cine este 
cel ce te atacă, cu ce anume etc), cu atât eşti mai aproape de "desăvârşire". Oare chiar asa să fîe?!? 

Câţi vom vedea acele meditaţii care încep cu "Eu sunt", să ştim cu siguranţă că nu sunt creştine. In toată 
Biblia nici un om nu face vreo afirmaţie "Eu sunt" si să numească vreun atribut divin, decât numai 
Domnul, mai ales în Sfânta Evanghelie de la Ioan afirmă: "Eu sunt Lumina lumii"; "Eu sunt Păstorul cel 
bun"; "Eu sunt Pâineavietii" ; "Eu sunt Calea, Adevărul si Viata"; „Eu sunt intru Tatăl si Tatăl întru Mine"; "Eu 

sunt vita cea adevărată", iar în a doua carte a lui Moise, tot Domnul Dumnezeu este Cel ce afirmă: "Eu sunt 
Cel ce sunt" . 

Alt punct de vedere asupra meditaţiilor este că si atunci când meditatorul foloseşte formula "Dumnezeu 
este", tot este departe de adevăr, căci în meditaţii sunt intercalate atribute panteiste, cum ar fi: Dumnezeu 
este Totul Dumnezeu este Infinitul, Dumnezeu este întregul etc, care ne duce la ideea că materia este 
coeternă cu Dum nezeu, sau că a emanat din Dumnezeu, ceea ce ar însem na că Dumnezeu nu ar mai fi 
Atotputernic, deci contrar invătăturii creştine. 

Creştinii care meditează folosind formula "Dumnezeu este" folosesc alte atribute, spre exemplu: 
Dumnezeu este lumină pururea fiitoare, fără umbră de schimbare; Drept Judecător; mult milostiv; îndelung 
răbdător Cel ce dă hrană la tot trupul; Cel ce va judeca vii si morţii etc, iar o astfel de meditaţie în 
conformitate cu Sfânta Evanghelie îl va determina să se îndrepteze spre lucrarea virtuţilor în această 
singură viată, nu amânând lucrarea virtuţilor în "următoarea viată" si astfel pierzându-si su fletul. Căci 
dacă omul s-ar fi putut "purifica" si "mântui" prin mai multe "reîncarnări", atunci, nu mai era nevoie să 
vină Mântuitorul Hristos ca să răscumpere păcatele noastre. Căci nici frate nu poate mântui pe frate, nici - 
pe sine nu se poate răscumpăra, nici cu bogăţii etc, după mărturisirea Duhului Sfânt prin gura 
Proorocului David: "Că răscumpărarea sufletului este prea scumpă si niciodată nu se va putea face" ( Psalmi 
48:8 ). deci numai însuşi Dumnezeu a putut răscumpăra sufletele oamenilor. Iar despre faptul că nu există 
reîncarnare, mărturiseşte Domnul prin gura Apostolului: "... ci este rânduită o singură viată, apoi să moară 
si apoi judecata" . 

In final, putem observa că toate cele ce tin de yoga sunt aduse la fiinţă de vrăjmaşul mântuirii omului si, 
ca să fim mai pe scurt, afirm că nu numai yoga, ci toate invătăturile care propovăduiesc îndumnezeirea 
sau mântuirea omului fără numele lui Iisus Hristos, sunt de la ucigaşul de oameni, pentru că singur Iisus 
Hristos este Viata si "nu este alt nume sub cer, în care să ne putem mântui", după cum afirmă Apostolul. 

In concluzie, tot acela ce se îndepărtează de Hristos se îndepărtează de viată. Nici asa zisa yogă-medicală 
nu este de la Dumnezeu, ci tot de la ucigaşul de oameni, pentru că acele "exerciţii" se fac antrenând si 
"psihicul" si "autosugestia", deci tot fără Hristos. 

Dumnezeu îngăduie diavolului să se atingă de trupul oamenilor, dandu-le boală, uneori pentru 
pedepsirea unui păcat, alteori pentru încercare, iar omul are libertatea de a cere ajutor de la cine vrea: 
sau de la cel prin care vine pedeapsa (diavolul), ori de la Cel Care a trimis pe cel ce îl pedepseşte 
(Dumnezeu). 

Omul modem nu mai acceptă sloganul medieval "crede si nu cerceta". Dacă un lucru e rău trebuie să ştie 
de ce e rău, sau dacă e bun, să ştie de ce e bun. Aparentele de obicei înşeală. Spre exemplu, oamenii văd 
ceva bun în faptul că există "clar-vedere" si "clar-auditie" si sunt capabili să execute operaţii chirurgicale 
"fără bisturiu", etc, dar adevărul este cu totul altul. 

Dumnezeu nu se uită la faptă, ci la scopul cu care facem fapta, deci binele nu este bine când scopul e rău. 
Diavolul, ca să-i atragă mai uşor pe oameni, îi învaţă mai întâi la "bine", iar după ce au crezut în sfaturile 
"bune" ale lui, îi va aduce si în fărădelegi. 

Cea mai înaltă treaptă a desăvârşirii omului care a fost creat de Dmmiezeu după chipul Său, este de a 
dobândi puterea de a iubi desăvârşit pe Creator cu acea iubire desăvârşită care este din veci între 
Persoanele Treimii si cu care Treimea 1-a iubit pe om, chiar dacă 1-a adus la existentă din nimic. Pentru 

aceasta, Ziditorul a zidit în om si puterea de a-L iubi desăvârşit. Păcatul neascultării a prilejuit pierderea 
"asemănării", în care era inclusă si iubirea, însă prin întruparea Sa, Donmul a dat posibilita tea de 
redobândi "asemănarea lui Dumnezeu" si a reintra în iubirea Lui. "Precum M-a iubit pe Mine Tatăl, asa v- 
am iubit si Eu pe voi; rămâneţi întru iubirea Mea" ( Ioan 15:9 ). 

Iubirea este lumină. Creştinul va dobândi această Iu mină a iubirii, prin împlinirea poruncilor Evangheliei. 
Insă diavolul cel zavistnic, vrea să-si însuşească lui această putere de adoraţie a omului. 

Omul are libertatea să ajungă în comuniune, prin in termediul acestei lumini a iubirii, cu cine vrea: sau cu 
Creatorul, prin împlinirea poruncilor Evangheliei, sau cu Lucifer, prin meditaţii transcedentale, yoga sau 
alte practici păgâne. 

Mai sunt si cei care se iubesc numai pe ei însisi, prin meditaţii de tipul: mă simt foarte bine, mă simt din 
ce în ce mai bine, am o mulţumire deplină, simt o mare bucurie, simt o mare fericire, sunt fericit... etc. sau 
cu ajutorul exercitiilor si "asanelor". După intrarea în extaz nu mai respiră, nu mai gândesc, nu mai au, 
simţuri, ceva foarte asemănător cu somnul adânc. Această iubire de sine este o iubire "oarbă", este o 
iubire "şchioapă", care în realitate nu se mai poate numi iubire. 

Iubirea desăvârşită este aceea când cineva îsi pune sufletul pentru cel pe care îl iubeşte. Mai mare iubire 
decât aceasta nimeni nu are, au fost cuvintele Mântuitorului, care a respectat această iubire, El însuşi, 
punându-si sufletul pentru oameni. 

Astfel, omul, dacă va îndrepta acea putere a iubirii către Domnul, va putea face minuni (Domnul 
împlineşte cererile celor ce-L iubesc pe El), iar dacă o va îndrepta spre satana, va putea face si el "minuni" 
cu ajutorul lui satana. Satana, deşi are puterea încât "numai cu o unghie ar putea întoarce pământul pe 
dos", este totuşi "îngrădit" de puterea lui Dumnezeu să nu facă tot ce vrea, dar cu ingăduinta lui 
Dumnezeu, poate da "puteri" celor ce îi slujesc lui. Poate să imite adevărata mistagogie (simţirea si trăirea 
mistică) la omul ascetic, care vrea să devină dumnezeu dar fără indumnezeitorul omului, care este 
Hristos, si fără legea dreaptă a Evangheliei Lui. 

Prin simplul fapt că vrea să devină dumnezeu, calcă în picioare una din cele mai mari virtuţi, care este 
smerenia, si omul mândru este "necurat înaintea lui Dumnezeu". Mândrie este si când se foloseşte 
"autosugestia" cu formulele "eu sunt...", "eu am..." deci încă o dovadă că yoga este o invenţie a diavolului, 
căci mândria este trăsătura de bază a lui si cauza căderii din cer. Opusă mândriei este smerenia si este 
singura virtute pe care nu o poate lucra diavolul. 

Cel care s-a prins în horă cu diavolul în filosofiile lui si învăţăturile lui, nu va mai putea scăpa decât numai 
cu ajutorul lui Dumnezeu, iar Dumnezeu îl va ajuta numai dacă se va smeri, dar în interiorul inimii, nu 
numai la extenor, ca yoghinii. 

Tot mândria este războiul cel mai mare pe care-1 dă diavolul celui ce s-a întors de la yoga. Crede că ştie 
mai multe chiar decât un călugăr sau preot si are păreri bune despre sine însuşi, că ar fi dobândit o 
sporire mare si chiar experienţe mistice. Un astfel de om este de plâns. Orbit fiind de diavolul, el nu vede 
că în realitate este cu mult mai jos decât un om care nu si -a îndreptat nici măcar privirea spre calea 
spirituală. 

Acum să vorbim de cei care, tot din mândrie, se cred intelepti, cred despre sine că au mare putere de 
discernământ, că pot să selecteze "ce e bun de la filosofi siyoghini si ce e bun de la creştinism". După cum 

"nimic necurat nu va intra în împărăţia Cerurilor" , la fel pot zice că "nimic bun nu este de la diavol", căci si 
dacă va face cuiva un mic bine, nu-1 face decât să-1 arunce pe om intr-un păcat si mai mare. 

Domnul a zis că "cel ce va călca o singură poruncă, se va face călcător a tuturor poruncilor", dar sunt "cei 
înţelepţi în ochii lor" care împlinesc numai o parte din ele, care le convin, mai adăugând si alte învăţături 
străine de Evanghelie, uitând cuvântul Apostolului, care indeamnă :„.. chiar înger din cer de s-ar pogorî si 
ar vesti o altă Evanghelie decât cea pe care ati auzit-o, să fie anatema" ( Galateni 1:8 ). 

In Sfânta Evanghelie de la Ioan, Domnul zice: "Eu sunt usa. Cel ce nu intră în staul pe usă, ci sare pe aiurea, 
este fur si tâlhar" ( Ioan 10:1 ). Deci chiar dacă va reuşi " sa sară pe aiurea , nu va rămâne la nuntă, căci nu 
va avea "haină de nuntă" si va fi aruncat în "întunericul cel mai dinafară unde sunt câinii si vrăjitorii". 

O orbire gravă a celor ce învaţă yoga sau teosofia, este ideea că Iisus Hristos nu este si Dumnezeu, ci doar 
un om care s-a apropiat mai mult de desăvârşire, un "iluminat". Ei aduc argumentele Sfintei Scripturi, 
cuvintele pe care le-a rostit Iisus pe Cruce: "Dumnezeul meu, Dumnezeul meu, pentru ce M-ai părăsit?", 
sau motivează rugăciunea rostită de Iisus în Ghetsimani, adică, dacă El era si Dumnezeu înseamnă că S-a 
rugat Lui însuşi. 

Ce rătăcire!!! Dar, la începutul Evangheliei de la Ioan nu specifică oare: "La început era Cuvântul si 
Cuvântul era la Dumnezeu si Dumnezeu era Cuvântul... în lume era si lumea prin El s-a făcut, dar lumea nu 
L-a cunoscut... Si Cuvântul S-a făcut trup.. ."7 Iar afirmaţia Domnului: "Eu sunt Păstorul cel bun... si sufletul 
îmi pun pentru oi... Nimeni nu-l ia de la Mine, ci Eu de la Mine însumi îl pun. Putere am Eu să-l pun si putere 
am iarăşi să-l iau", oare nu ne lămureşte pe deplin? Despre care "iluminat" s-a mai vorbit asa ceva? 

Cei ce cred că Biblia este adevărată, trebuie să înţeleagă si să creadă că Hristos a avut două firi: 
dumnezeiască si omenească, iar rugăciunea Lui în firea omenească si toate celelalte fapte ale Lui cu firea 
cea omenească, au fost nu din neputinţă sau nevoie, ci ca să fie răscumpărat păcatul chiar în neputinţa 
omenească si totodată să fie pildă vie tuturor oamenilor care vor să-L urmeze. Cei care vor să ştie mai 
multe, îi sfătuiesc să citească dogmele ortodoxe. 

Un alt punct de vedere este că dumnezeul filosofului este un Dumnezeu pasiv, iar Dumnezeul creştinilor 
este un Dumnezeu Atotputenic si activ Care "lucrează toate în toţi" si "dă fiecăruia după inima lui". 
Cuvintele Mântuitotului: "Fără de Mine nu puteţi face nimic", chiar îi îndreptăţeşte pe creştini să 
primească sfatul proorocului David: "Supune-te Domnului si roagă-L pe El... descoperă Domnului calea ta si 
El va împlini". Din toate cele ce se văd în ziua de astăzi, este limpede că cineva netezeşte căile lui Antihrist. 
Acest luptător împotriva lui Hristos va fi un om care prin meditaţii transcedentale si yoga, va ajunge în 
comuniune cu Lu cifer, îl va adora, iar Lucifer va da acestui om toată pu terea pe care o are. La ora actuală 
sunt deja cercuri sata nice care se ridică împotriva lui Dumnezeu pe motiv că Dumnezeu a aruncat pe 
Lucifer din cer pe nedrept. 

"Calul de foc apocaliptic" amintit de Sfântul Ioan Evanghelistul nu mai are răbdare, nechează si bate din 
picioare; si nici lucrurile nu mai au răbdare, si nici timpul... Timpul nu mai are răbdare!!! (UN FOST 
YOGHIN). 

In religiile asiatice lumea se confundă cu divinitatea sunt acelaşi lucru ("Tat tvam asi" = Acesta eşti tu), 
apoi se afirmă identitatea dintre Brahman, suflul cosmic cu Atman,suflul personal. Ori, este greu de 
priceput pentru mentalitatea asiatică că facerea lumii e un act prin care ceea ce se creează nu provine din 
fiinţa celui care crează, ci este cu totul deosebit de El, pentru că ceea ce se aduce de la neexistentă la 

existentă nu poate să fie coetern cu Cel fără de început si cu Cel Care există pururea. Dacă Dumnezeu ar fi 
făcut din fiinţa Lui lumea, atunci El nu ar fi creat- o, ci doar ar fi transformat ceva în altceva, Deci, când 
afirmăm că Dumnezeu e Creatorul lumii spunem că lumea a fost adusă de la nefiinţă la fiinţă si nu din 
fiinţa lui Dumnezeu. 

Deoarece se consideră Dumnezeu a fi ceva si nu cineva si nu se consideră că Dumnezeu este Persoană, si 
în special datorită necredinţei în Dumnezeu, e mai uşor pentru omul necredincios să se mintă pe sine si 
să se încânte cu alte învăţături comode, să "câştige" mântuirea sa prin tot felul de tehnici si exerciţii 
trupeşti decât să se roage lui Dumnezeu. Vor să devină dumnezeu fără Dumnezeu, sau mai rău, îsi 
imaginează că prin concentrarea si efortul lor îl pot sili pe Dumnezeu să facă ce vor ei în poftele lor. 

Yoghinii încearcă o apropiere între "iluminaţii" lor si sfinţii lui Dumnezeu uitând că "diavolul se arată si 
sub înfăţişare de înger de lumină" ( II Cor. 11:14 ) si că unii sunt "iluminaţi" de altcineva decât de 
Dumnezeu. 

Yoghinii si budhistii nu ştiu de Duhul Sfânt, a treia Persoană dumnezeiască si-L consideră ceva, uitând că 
se pot lăsa posedaţi de cel rău. 

Apar confuzii între discernerea duhurilor. Sfântul Ioan Evanghelistul spune că "duhul care nu 
propovăduieste pe Hristos Iisus si pe acesta în trup este antihrist". Se uită apoi că diavolul e tatăl minciunii 
si că el imită ca aspect lucrarea Duhului Sfânt doar, doar va înşela pe cineva. 

Puterile paranormale ale yoghinilor si budhistilor sunt energii si puteri drăceşti. Ei mută lucruri din loc, 
fac si vindecări miraculoase, citesc gândurile, etc. Au nişte puteri. Dar roadele Duhului Sfânt sunt altele: 
dragostea, bucuria, pacea, îndelunga-răbdare, bunătatea, facerea de bine, credinţa, blândeţea, înfrânarea 
poftelor. 

Energiile cu care lucrează omul (care e creatură^ sunt energii create si au alte roade. Am să dau un 
exemplu yoghinul se concentrează, face anumite respiraţii (pranayamaj si acumulează energie 
(prana) si poate să stea gol pe un bloc de gheată fără să sufere. La fel si Sfântul Serafim de Sarov 
stătea în zăpadă fără să sufere de frig. Dar atenţie Ia diferente: yoghinul topeşte gheata, dar Sfântul 
nu topea zăpada. Deci folosesc energii diferite: yoghinul energie creată, din natură, Sfântul energie 
necreată, harul care străbate creaţia fără să o modifice. 

Apoi neputrezirea si semnele cu care Dumnezeu cinsteşte moaştele Sfinţilor ortodocşi grăieşte despre Cel 
pe Care îl slujeau pe când despre yoghini nu am văzut si nici nu am auzit că au moaşte. 

Yoghinii folosesc tehnici de captare a energiei; sfântul se roagă lui Dumnezeu să-1 mântuiască. 

Orice tehnică spirituală fără credinţă în Dumnezeu e magie. Din acest punct de vedere yoga, budhismul, 
taoismul etc. sunt magii albe, negre dar magii. Nu sunt mistici orientale, ci practici magice. 

Diferenţa între o tehnică spirituală si rugăciune se aseamănă cu diferenţa dintre o mumie egipteană (care 
s-a conservat după un anumit procedeu scosul măruntaielor, îmbălsămare) si moaştele unui sfânt. Aceasta 
este diferenţa intre magie (tehnici etc.) si rugăciune, intre sclavia păcatului si libertatea de fiu al lui 
Dumnezeu, intre puterea omenească si cea dumnezeiască. 

altă ciudăţenie a asiaticilor e că, deşi dispreţuiesc lumea si trupul omenesc, se folosesc de tot felul de 
tehnici ca să se perfecţioneze cu ajutorul trupului, spre deosebire de sfinţi care preţuiesc trupul cu care 
intră in împărăţia lui Dumnezeu, dar si-1 gătesc prin sfinţirea sufletului. (CONSTANTIN N.) 

Concluzie 

De mă iubeşte cineva, ii va iubi si Tatăl si vom veni si vom face locaş la el. Dar este posibil ca cineva să 
iubească (adore) pe Dumnezeu si in el să nu vină Duhul lui Hristos, deci să nu fie al lui Hristos: cine nu are 
Duhul lui Hristos nu este al Lui. 

Este cumva contrazicere in cuvintele Domnului? Nicidecum! Căci tot El a subliniat: Cine mă iubeşte , 
împlineşte poruncile Mele. 

Spre exemplu, prin metodele yoghine se poate ajunge la iubirea de Dumnezeu; mai mult, chiar se poate 
folosi numele lui Iisus si va ajunge să facă minuni, să scoată demoni etc. in numele lui Hristos. Dar in ziua 
Judecăţii aceştia vor auzi: " Duceti-vă de la mine blestemaţilor ..."; aceasta insemnand că nu au făcut 
minunile cu Duhul lui Hristos. 

Poate cineva să pună intrebarea : "Cum e cu putinţă să vină duhul altui dumnezeu, când eu am chemat 
numele lui Iisus?" . Răspunsul e simplu: Când ai chemat numele lui Iisus, nu ai stat în poruncile Lui. 

Creştinul în rugăciunea lui Iisus mărturiseşte Sfânta Treime: Doamne, lisuse Hristoase, Fiul lui 
Dumnezeu, miluieste-mă pe mine păcătosul. 

Yoghinul foloseşte numele lui Iisus fără nici o mărturisire, ci doar ca "mantră". Nefiind o asemenea 
învăţătură (cu privire la atingerea iubirii lui Dumnezeu) înseanmă că această iubire este de la vrăjmaşul 
mântuirii omului. 

Cel mai dureros lucru este că nici ei însisi nu-si dau seama de înşelare, fiind convinşi că acela este Duhul 
lui Hristos: "Căci se vor scula hristosi mincinoşi si prooroci mincinoşi si vor da semne mari si chiar minuni, 
ca să amăgească, de va fi cu putinţă si pe cei aleşi." '( Matei 24:24 ). 

Martirii II 

Părinte, m-am gândit că este mai important să vă scriu despre ceea ce mi s-a întâmplat mie în aceşti doi 
ani decât examenul meu, pentru care si asa nu prea pot să învăţ. Consider că este foarte important pentru 
că ei sunt foarte periculoşi, au deschis centre în aproape toate oraşele din tară si s-au infiltrat chiar si 
peste hotare, în Danemarca, unde au trimis pe unul de încredere, Narcis I.. 

Sunt convinsă că mă urmăreau mai dinainte; alegeau anumite persoane, le urmăreau, le făceau anumite 
vrăji si acţionau prin oamenii din jurul acelor persoane. Acest grup dubios s-a pregătit cu câţiva ani 
înainte de revoluţie. Se intâlneau pe ascuns si primeau iniţierea de la acel dubios profesor. Ceea ce au 
învăţat acolo nu ştiu, dar ştiu că aveau loc orgii sexuale, făceau amor mai mulţi între ei, fete si baieti 
împreună, cu anumite consacrări înainte; de obicei consacrau profesorului, acestui Gregorian Bivolaru, 
care, am înţeles, că de la vârstă destul de mică a început să fie inspirat de duhuri rele si iniţiat în aceste 
lucruri. Foloseau foarte mult tehnicile de Tantra-Yoga, o tehnică prin care ei spuneau că ridică nivelul 
spiritual al omenirii dar nu făceau altceva decât să-1 scadă. 

Evenimentele se petreceau cu câteva luni inainte de revoluţie. După ce am divorţat, m-am mutat din seria 
în care eram la facultate într-o altă serie, unde era si un băiat, Călin, care practica yoga. După ce l-am 
cunoscut, stările mele au început să se schimbe, să se înrăutăţească. Ei făceau meditaţii la anumite ore; la 
aceste ore simţeam o exacerbare sexuală si diminuare a capacităţilor intelectuale. De asemenea mai erau 
două fete dintre cele mai periculoase, surorile gemene Mihaela si Gabriela, care acţionau asupra noastră 
si în special a mea; începând să-mi scadă interesul pentru învâtat si să-mi crească interesul pentru băieţi, 
fumat... Să revin la Călin. A început să-mi vorbească de profesorul lor Gregorian Bivolaru, că este un mare 
eliberat, că deţine forte supranaturale, că este o fiinţă deosebită, că poate să facă orice doreşte, că poate 
să apară sau să dispară intr-un loc... îmi spunea că va fi revoluţie, că profesorul si ei lucrează pentru acest 
lucru, că va cădea Ceausescu si că Grig era închis de comunişti într-un fel de spital de nebuni, dar că-1 vor 
elibera. A început să-mi dea cărţi, să-mi vorbească despre Tantra-Yoga, să-mi spună că ei aveau anumite 
intâlniri amoroase în grup, fete si băieţi la un loc si că asta îi ajută să evolueze spiritual. Toate aceste 
lucruri mă speriau dar acţionau atât de mult asupra mea încât eram ca într-un fel de vrajă. 

îmi cumpărasem maşină si acest băiat se oferise să mă înveţe să o conduc. Fratele meu, a sesizat un 
comportament ciudat la mine si mi-a spus că astia sunt sectanţi, că sunt nebuni, să o termin. Eu m-am 
certat cu el si am continuat să vorbesc cu Călin. 

După un timp a fost vacantă, perioadă în care mi-am revenit puţin si am început să mă detaşez de ce-mi 
spunea băiatul acela, să-i consider si eu nebuni. La puţin timp a avut loc revoluţia si acest lucru m-a 
determinat să-mi recapăt încrederea în Călin, pentru că el îmi spusese că va fi revoluţie, si, deci să cred că 
ei deţin anumite puteri supranaturale. 

Deschiderea cursurilor de yoga a avut loc la Casa de cultură "Mihai Eminescu". Eu nu aveam de gând să 
mă duc dar acest coleg m-a luat pe sus. Acolo era o atmosferă foarte ciudată; toţi cei apropiaţi ai lui Grig 
erau ca nişte roboti teleghidaţi. Eu m-am aşezat în spate, nici nu l-am văzut bine pe Grig, dar a acţionat 
asupra întregii săli încât incepusem să simt o dragoste foarte mare si un sentiment de bucurie fată de o 
persoană pe care nu o cunoşteam. După aceea l-am văzut si m-a surprins neplăcut înfăţişarea lui hidoasă, 
dar vraja era atât de mare încât nu am putut să rezist ei. 

După aceea am mers la Casa de Cultură a studenţilor si în continuare acasă la unul Florin, tot coleg de 
facultate cu noi. Atmosfera era foarte ciudată, eram buimăcită de tot ce se intâmpla acolo, parcă erau cu 
toţii în transă. 

A urmat înscrierea si au început cursurile si conferinţele. Am început să simt în jurul capului ca o sferă si 
încet, încet să mă golesc de toate gândurile personale, trăirile mele, să uit de părinţi, de copil, de sot si 
totul să fie înlocuit cu o dragoste fanatică fată de acest "guru". Ei susţineau că aceasta este o cale de 
eliberare Bahti-Yoga prin dragoste. Susţineau si alte mari aberaţii: că Tantra Yoga este de două feluri: 
Tantra Yoga de mâna stângă, când practici actul sexual si te închini zeului Shiva si zeiţei Kalisa si Tantra 
Yoga de mâna dreaptă, când te gândeşti la Domnul Iisus Hristos fără să practici actul sexual. Vă daţi 
seama ce aberaţii!!! 

încet, încet începusem sa-mi pierd minţile si să mă îngraş, să-mi apară tot felul de stări sexuale ciudate si 
să trăiesc într-o letargie permanentă. Am început să iau contact cu lucruri foarte ciudate, cu o lume nouă, 
cu o nebunie completă. La ei totul se împărţea în yin (-) feminin si yang (+) masculin. Fetele, ne spunea, că 
simt mai mult yin si băieţii mai mult yang si prin cuplarea acestor două se ajunge la echilibru; că el, 
profesorul, era cu totul yang si că pentru a rezista în planul acesta avea nevoie de atâtea fete. 

La cele două surori gemene, Mihaela si Gabriela, era casa de desfrâu. Aici aveau loc intâlnirile amoroase 
cu diferite fete pe care le agăţau prin oraş sau prin împrejurimi. Am înţeles că inainte de revoluţie acest 
grup format cam din 29-30 de membri ducea o viată de desfrâu complet. Avusese întâlniri amoroase în 
grup, fete cu băieţi, băieţi cu fete la grămadă, cu consacrare inainte, de obicei unui zeu sau direct 
profesorului. Eu am reuşit să văd anumite poze ale unor fete desfrânate, goale, si alte lucruri dubioase. 

Eram o slugă credincioasă, nu participam la aceste lucruri dar ştiam că se petrec. De câteva ori am fost si 
eu păcălită de Călin si de o fată Luisa. Am dormit la această fată si ei nu mi-au spus ce aveau de gând. Au 
făcut un cerc, m-au pus să stau cu o mână în mâna unuia si cu o mână în mâna celuilalt, au bolborosit 
ceva, au spus că au făcut o consacrare si după aceea a intretinut relaţii sexuale cu amândouă. A fost oribil, 
nu am simţit nici o plăcere decât dezgust si o stare de nervi, cum am putut ceda insistentelor lor. Ei 
susţineau că circulă anumite energii din centru Shwadisthana spre cap pe care ei vor să le ducă cât mai 
mult la cap, de aceea după ce făceau dragoste, stăteau în cap. Totul era o tehnică, nu exista nici un 
sentiment unul fată de celălalt, ci numai dorinţa de evoluţie spirituală a fiecăruia. Eram un grup care după 
terminarea cursurilor mai rămâneam si discutam cu Grig, timp în care nu se discuta mare lucru, dar el ne 
inducea mai pregnant în stările de iubire si devoţiune fată de el. Tin minte că după primele cursuri eram 
într-o stare de exaltare foarte mare, simţind si un minunat parfum de violete. Eram într-o stare de fericire 
nemaiîntâlnită, asa o consideram eu, dar de fapt era cea mai ordinară stare de hipnoză, de transă... 

A urmat o perioadă în care Grig mă solicita zi de zi cu maşina, sub diferite pretexte. Stările mele erau din 
ce în ce mai accentuate încât începusem să trăiesc amorată numai de "guru". Mă îndepărtasem de părinţi, 
de copil si de fratele meu, cu care stăteam după ce m-am despărţit de sot. Au fost câteva luni din viată în 
care am avut un program limitat, fiind ca într-o închisoare. Acasă ajungeam din ce în ce mai rar, deoarece 
erau persoane care mă puteau convinge că ceea ce fac eu nu este yoga, ci doar o nebunie impusă de un 
mare nebun. 

Si în grup viata decurgea la fel; toţi erau preocupaţi de sex, tantra, devotiunea fată de Grig si cam atât, 
nimic în plus, cu câteva mici excepţii; persoane pe care Grig le considera ajutoarele lui si care deţineau 
anumite puteri paranormale, cum ar fi Narcis Iancău, Claudiu Trandafir, Catrina Nicolae. 

Nu pot să-mi explic ce fel de maestru era el atâta timp cât se întâlnea zi de zi cu mai multe fete, si erau 
unele pe care nu le mai vedea niciodată. Cel fel de iniţiere le acorda atâta timp cât nu-1 interesa soarta 
evoluţiei lor. Isi făcea plăcerea, le folosea energia, apoi, la revedere. 

Care îi plăceau mai mult erau imediat introduse în aceste stări de transă si se îndrăgosteau nebuneşte de 
el, încercând să mai obţină o nouă intâlnire. 

Asa zisa metodă a evoluţiei spirituale se manifesta prin faptul că toţi se sărutau între ei, făceau dragoste 
indiferent cu cine si foloseau tot felul de tehnici ciudate. Agăţau fete tinere pe stradă sub pretextul că vor 
poza pentru revista yoga, erau duse într-un apartament din Berceni unde se întâmplau multe orgii. 
Practicau diverse perversumi sexuale sub pretextul evoluţiei spirituale - calea lui de a evolua spiritual. 

Am uitat să spun că pe mine m-a pus la un regim foarte sever, spunând că am o "Karmă" foarte grea, că 
am multe greşeli din vieţile anterioare si m-a pus să mănânc nouă luni numai grâu si orez si să beau apă, 
regimul Oshawa, ca să mă vindec. Era să mor datorită lor. In special profesorul Gregorian făcea farmece 
asupra mea. 

Intr-o zi am simţit cum îmi iese sufletul din trup si la un moment dat a sunat telefonul. Era o colegă, căreia 
i-am spus că-mi este foarte rău. Mi-a spus să mă rog; eu nu mă mai gândeam la acest lucru. Am luat Biblia 
si am citit "Tatăl nostru", revenindu-mi ca prin minune. A doua zi când am mers la cursuri Grig mi-a spus 
că sunt mare. Mi-a sugerat că el mi-a ajutat si nu Domnul nostru Iisus Hristos, cum gândeam eu. 

La mare făceau plajă la nudism, complet dezbrăcaţi, si fete si băieţi; Grig făcând poze la fete în diferite 
poziţii, chiar si la unii băieţi. A făcut un film cu o fată dormind goală si am asistat si eu la aceste filmări. 
Mai târziu mi-am dat seama că Grig este diavolul pe pământ si încerca să pozeze în persoană pozitivă. 

Mă gândesc cu groază câte lucruri făceau, cât acţionau asupra altora. Atâta tineret, atâta studentime 
distrusă de la facultăţile de Drept, ASE, Arhitectură, Matematică si chiar de la Teologie (GABRIELA B.). 

Rândurile de mai jos ti se adresează tie cititorule, pe care va fi vrut Bunul Dumnezeu să le găseşti în 
cărticica aceasta. Nu ştiu dacă avem aceeaşi credinţă; eu sunt ortodox, mărturisesc pe Hristos Iisus, Fiul 
lui Dumnezeu, Care S-a pogorât din ceruri si S-a făcut om, asemenea cu noii oameni, ca să ne cheme, prin 
păzirea poruncilor Lui adunate în Sfânta Scriptură, părtaşi si împreună moştenitori ai împărăţiei 
Cerurilor. 

Poate dacă tu, cel ce citeşti aceste rânduri, eşti cât de cât creştin, si poate mai mergi si la biserică si porţi 
grijă de sufletul tău, de ceea ce o să se întâmple cu el după moarte, o să fii cu luare aminte la cuvintele 
Proorocului împărat David: "Auziţi acestea toate neamurile, ascultaţi toţi cei ce locuiţi în lume: pământenii 
si fiii oamenilor, împreună bogatul si săracul. Gura Mea va grăi înţelepciune si cugetul inimii mele pricepere. 
Pleca-voi spre pildă urechea mea, tâlcui-voi în sunet de psaltire gândul meu. Pentru ce să mă tem în ziua cea 
rea, când mă va înconjura fărădelegea vrăjmaşilor mei? Ei se încred în puterea lor si cu mulţimea bogăţiei 
lor se laudă. Nimeni însă nu poate să scape de la moarte, nici să plătească lui Dumnezeu preţ de 
răscumpărare, că răscumpărarea sufletului este prea scumpă si niciodată nu se va putea face, ca să rămână 
cineva pe totdeauna viu si să nu vadă niciodată moartea. Fiecare vede că inteleptii mor, cum mor si cei 
neîntelepti si nebunii, si lasă altora bogăţia lor. Mormântul lor va fi casa lor în veac, locaşurile lor din neam 
în neam, deşi numit-au cu numele lor pământurile lor. Si omul, în cinste fiind, n-a priceput; alăturatu-s-a 
dobitoacelor celor fără de minte si s-a asemănat lor. Această cale le este sminteală lor si celor ce vor găsi de 
bune spusele lor. Ca nişte oi în iad sunt puşi, moartea îi va paste pe ei. Si-i vor stăpâni pe ei cei drepţi si 
ajutoml ce-l nădăjduiau din slava lor, se va învechi în iad. Dar Dumnezeu va izbăvi sufletul meu din mâna 
iadului, când mă va apuca. Să nu te temi când se îmbogăţeşte omul si când se înmulţeşte slava casei lui. Că la 
moarte el nu va lua nimic, nici nu se va coborî cu el slava lui, chiar dacă sufletul lui se va binecuvânta în 
viata lui si te va lăuda când îi vei face bine, totuşi el va intra până la neamul părinţilor lui si în veac nu va 
vedea lumină. Omul în cinste fiind n-a priceput; alăturatu-s-a dobitoacelor celor fără de minte si s-a 
asemănat lor". Si încă: "Fericit bărbatul, care n-a umblat în sfatul necredincioşilor si în calea păcătoşilor nu 
a stat si pe scaunul hulitorilor n-a şezut; ci în legea Domnului e voia lui si la legea Lui va cugeta ziua si 
noaptea. Si va fi ca un pom sădit lângă izvoarele apelor, care rodul său va da la vremea sa si frunza lui nu va 
cădea si toate câte va face vor spori. Nu sunt asa necredincioşii, nu sunt asa! Ci ca praful ce-l spulbera vântul 
de pe fata pământului. De aceea nu se vor ridica necredincioşii la judecată, nici păcătoşii în sfatul drepţilor. 
Că ştie Domnul calea drepţilor, iar calea necredincioşilor va pieri" ( Psalmul 48, Psalmul 1 ). 

Arâtat este că cel ce se abate de la legea lui Dumnezeu, croindu-si credinţe după placul lui, nu va fi primit 
la fericirea cea veşnică, făgăduită celor ce cred. 

Eşti yoghin si cauţi desăvârşirea? Ia calea crucii, cale împărătească spre cer. Desăvârşirea este lucru 
anevoios si bărbat desăvârşit este cel care se biruie pe sine în tot lucrul. Ce folos ai tu că te închini în fata 
unei hârtii, a unei "yantre" si meditezi asupra sensului conţinut în ea? Sau stai în cele mai de batjocură 
poziţii? Oare astea îti tin de foame sau de sete? Oare când eşti bolnav, yantra te va vindeca? Trebuie să fii 
nebun să crezi asta. Rupe-o sau arde-o si vezi dacă îti poate face vreun rău, sau să se apere de tine. Iar 
dacă ea însăşi nu-si poate face un bine, cum ar putea să ti-1 facă tie? Oare când te necăjeşte lumea si te 
duşmăneşte, ai dintr-însa vreun folos? Ce lipsiţi de minte trebuie să fim ca să ne închinăm unui lucru 
neînsufleţit, care nu are ochi si nu vede, nu aude, nu mişcă si este făcut de mâini omeneşti, si să nu dăm 
adevărata cinste Celui Care ne-a zidit pe noi, făcându-ne si ochi, si urechi si mâini si picioare, Celui prin a 
Cărui poruncă curge ploaia, rodeşte pământul, creste grâul si avem ce mânca si noi nemultumitorii! 

Iată ce spunea Fericitul Augustin: "îngâmfat încă in adâncul nelegiuirii, obosit de mine însumi, mă duceam 
pe cărări sterpe, presărate cu dureri multe, departe de Tine, Dumnezeul meu !". 

Mincinoasă este ştiinţa pe care ti-o predă "maestrul" tău, yoghinule, si este de la diavol primită, chiar dacă 
tu nu crezi. Mincinos este si el, care nu a făcut-o din dragoste pentru tine, ci, în adâncul ticăloşiei lui, a 
vrut să se mărească în ochii lumii prin înşelarea atâtor suflete nevinovate. Dar morţii nu i se va putea 
opune, căci tot trupul este muritor. L-ai văzut pe el fericit? Cum poţi să-i ceri ceva care nici el nu are si nu 
poate să dea? Din rodurile lui îl vei cunoaşte. îmi vei răspunde poate că ti-a descoperit adevărul. Au fost 
atâţia oameni înţelepţi care pretindeau că învaţă pe alţii adevărul, si acum nici nu se mai aude de numele 
lor, s-au stins ca fumul, pentru că nu erau vieţile lor la fel cu învăţăturile si ei căutau să fie veşnici aici pe 
pământ. Si atunci, tu cauţi adevărul la oameni? Adevărul este veşnic si nu locuieşte împreună cu răutatea. 
Caută-L pe Domnul si El îti va descoperi înţelepciunea. 

Citeşte din Scriptură Faptele Apostolilor si apoi te întreb: pe cine slăveşte acum toată lumea creştină? Pe 
Petru, pe Pavel, de care nu este lumea vrednică si pe care acum îi pomeneşte cu laude, care în vremea lor 
erau huliţi, bătuţi, si izgoniţi de prin cetăţi. Ei nu erau nebuni să se închine pietrelor, lemnelor sau să se 
creadă reîncarnaţi din dobitoacele cele mai josnice! Ei se închinau lui Dumnezeu Cel Atotputernic, Căruia 
când vrea să cutremure pământul, cine îi va putea sta împotrivă? Poate tu, cu meditaţiile tale! De ce n-ai 
făcut-o atunci, de câţiva ani încoace, de când mor oamenii pe sub dărâmăturile caselor? Te uiţi la o 
lumânare si-i contempli flacăra? Dar de ce nu te duci cu gândul la Cel ce a făcut focul? Dacă în flacăra 
lumânării nu poţi tine degetul, ce o să faci în focul cel veşnic? 

Tu îti purifici trupul, zici. Nu este o osteneală zadarnică? Când o să mori, ti-1 vor îngropa ceilalţi sub 
pământ, ca să putrezească asa cum putrezeşte gunoiul. Dar sufletul tău, cel ce este netrupesc, nu va lua cu 
el nici bogăţie, nici cinste, nici frumuseţi, nici desfătări, mâncăruri si băuturi alese. Acestea din pământ 
sunt si în pământ se vor întoarce. 

A practica, si chiar numai a gândi si crede în yoga sau altă filosofie necrestină, este o faptă foarte rea, căci 
nesocoteşte pe adevăratul Dumnezeu. Si când sufletul iese din trup si rămâne cu faptele lui bune si rele si 
când se judecă sufletul, dacă cele rele trag mai mult, se aruncă amărâtul nostru suflet într-un loc cumplit 
si întunecat, unde rămâne să se chinuie în veşnicie. 

Iar înşelătorul care învaţă pe oameni yoga, în ticăloşia lui, n-o să-ti vorbească niciodată de acestea, ci 
poate de Budha, de Brahma, de Vishnu sau alte zeităţi păgâne indiene pe care le adoră el. 

Ca să ne încredinţăm mai bine de cele spuse, să mergem (duminica si în sărbători la biserică, să ascultăm 
sfintele slujbe, si să aflăm de acolo, din învăţăturile si vieţile sfinţilor care se citesc, câte minuni 

înfricoşate făcea Dumnezeu prin aceia, încât si munţii îi mutau din loc cu rugăciunea. Să ne închinăm si la 
sfintele lor moaşte, care sunt dovada că ei sunt cinstiţi de Dumnezeu, încât le-au fost răsplătite si 
trupurile cu darul neputrezirii, al vindecărilor si altor faceri de minuni si care sunt dovada că noi vom 
învia si că sufletele lor sunt în mâna lui Dumnezeu, si nu trimise iar să se chinuie pe pământ, în trupuri de 
câini, pisici, peşti, fiare sau alte dobitoace necuvântătoare. 



Si să nu fim ca evreii cei necredincioşi care nu au crezut în Hristos, ci L-au batjocorit, ci L-au bătut si 
răstignit pe cruce ca pe un tâlhar de rând, ca să nu avem cumva după moarte plata lor, în chinurile cele 
veşnice, ci să ne întoarcem către Dumnezeu, "Care nu oboseşte iertând" si să-I păzim poruncile, ca să ne 

invrednicim si de fericirea de aici si de cea veşnică, nepovestită (CLIMENT P.) 

In yoga totul este asa de bine "calculat", verificat, demonstrat, argumentat cu tot felul de explicaţii care de 
care mai ştiinţifice, încât are o mare priză îndeosebi la intelectuali si studenţi, care sunt efectiv acaparaţi, 
seduşi complet de toate misterele acestei yoga, mistere care de fapt se transformă în adevărate 
demonstraţii si argumentaţii ştiinţifice, ceea ce câştigă foarte multă încredere celor ce au "ceva carte", dar 
care duc lipsă de credinţă. 

De fapt, pentru a înţelege yoga, nu este nevoie de credinţă atâta timp cât există n+1 raţionamente si 
demonstraţii care vin să facă apel doar la intelectul omului, la raţiune, stimulând încrederea în forţele sale 
proprii, dar mai ales mândrie si orgoliu. 

In "Elemente fundamentale în practica yoga" , carte scrisă de Dan Bozaru, intâlnim multe confuzii, idei, din 
creştinism si păgânism. Astfel, la pag. 10, "Studiul individual", găsim o mare confuzie, o mare eroare. 
Eroarea este a crede că diferentele stau doar în denumirea diferită dată lui Dumnezeu [Brahma, Shiva, 
Tao, Alah, Dumnezeu - Tatăl), fapt care automat crează si confuzie. De ce? Pentru că acest Dumnezeu nu e 
înţeles în acelaşi fel de către toţi. De exemplu, intr-un fel îl înţeleg pe Dumnezeu taoistii [Dumnezeu este 
asa numitul principiu unic numit TAO, universal exprimat în complementaritatea y in -yang în careyin este 
principiul universal feminin iar yang este principiul universal masculin) si in alt fel creştinii [Dumnezeu Cel 
în trei ipostasuri - Tatăl Fiul si Duhul Sfânt). In hinduism Dumnezeu se manifestă sub forma a zece mari 
puteri cosmice, Maha Vidya, care sunt personificări eterne infinite sau Shaktis-uri ale lui Brahma, adică 
ale lui Dumnezeu. 

Unul din "marile secrete yoghine" este tocmai intrarea în rezonantă (chiar telepatică) cu aceste puteri 
cosmice, cu fiecare din ele, prin asa-zisele MANTRE [Mantra = vers vedic, formulă rituală cu valoare 
magică, vezi "Note la Bhagavd-gită"). De menţionat este faptul că atunci când se predau la cursurile de 
yoga aceste mantre se vorbeşte de o prealabilă pregătire a fiecărui yoghin pentru "implementarea"' 
mantrei, mantră care nu trebuie divulgată nimănui, nici măcar yoghinilor... 

Ideea interesantă care totuşi derivă din afirmaţia că nu există decât o diferenţă de denumiri date lui 
Dumnezeu, ne poate trimite la Vechiul Testament si Marele Prooroc Ilie, care în mod demonstrativ a 
arătat că credinţa în Baal este o credinţă deşartă, o închinare la idoli, de unde vedem că diferenţa nu stă 
numai în denumire. 

O altă idee interesantă, cel puţin pentru mine, este aceea că deşi se zice si se scrie: "yoga este un sistem 
filosofic tradiţional..." si mulţi dintre instructorii de yoga chiar fac afirmaţii intr-una, bătând moneda pe 
faptul că yoga nu este o religie, ci un sistem filosofic, un mod de a trăi, etc... totuşi, ciudat, abia acum după 

studii destul de intense, pline de pasiune chiar, după practică si meditaţii repetate cu privire la yoga, as 
putea afirma pe bună dreptate, zic eu, că ambele afirmaţii făcute mai sus sunt adevărate: yoga într-adevăr 
nu este o religie, insă este o sinteză extraordinar de bine concepută a tuturor religiilor (as putea să o 
numesc diabolică), diabolic de bine concepută si realizată, o mare capcană, o intensă seducţie... 

Găseşti în ea tot ceea ce doreşti, ceva din fiecare religie, ea putând fi practicată de toţi oamenii, indiferent 
de religia lor. Iată deci ce mare asemănare între asa zisa religie "New Age" si yogal 

In aparentă atât yoga cât si isihasmul par doar să aibă ceva comun. In esenţă, nu. Aparenta este dată de 
"meditaţie" care apare ca mijloc de comunicare cu Dumnezeu. De ce nu si în esenţă? Pentru că practica 
yoga are la baza sa principiul rezonantei care presupune o exteriorizare prin expansiunea câmpului 
conştiinţei, a corpurilor subtile în afara celui fizic, printr-o meditaţie chiar asupra acestui lucru, adică 
pacea, liniştea pe care încerci să o creezi vine prin conştientizarea faptului că fiinţa ta creste, creste, se 
amplifică din ce în ce mai mult în afară, mărirea aurei, a câmpului conştiinţei cu senzaţia că eşti peste tot, 
în întreg universul, că fiinţa ta, sufletul (care este microuniversul) intră în rezonantă cu macrouniversul, 
cu întreg cosmosul, cu însăşi Divinitatea, de unde si ideea arhivehiculată de yoghini: "Cunoaste-te pe tine 
însuti si vei cunoaşte astfel tot universul împreună cu forţele ascunse ale sale". Oricum, acesta a devenit deja 
un exerciţiu yoghin foarte utilizat si îmbinat cu tot felul de alte posturi sau forme de meditaţie. 

In isihasm lucrurile stau cu totul altfel. In Filocalia nr. 7 si 8. se vede că aceste tehnici de meditaţie 
isihastă presupun o interiorizare profundă cu o atenţie îndreptată ferm spre inimă si aducerea lui Hristos 
acolo cu rugăciunea inimii, prin smerenie. 

Totul în tehnicile de rugăciune isihastă presupune interiorizare, atenţie îndreptată în interior, centrul 
vital inima, Hristos în inimă, chemarea Lui prin rugăciunea neîncetată a inimii (în timp ce în yoga, mai ales 
starea de extaz Samadi Nirvana sunt caracterizate de realizarea asa numitului "vid creator benefic" fără de 
care nu poate exista iluminarea, extazul), si bineînţeles o stare profundă de smerenie pe care nici o 
tehnică yoga nu o presupune, ba chiar indirect o exclude tocmai printr-o creare aproape inconştientă 
dinainte a unei stări de beatitudine, de abandonare totală în voia lui Dumnezeu, prin unirea, contopirea 
cu El; adică prin mentalizarea aceasta nu se mai poate vorbi nici de smerenie, nici de umilinţă, nici de 
lacrimi, ci doar, bine zis, de "vid". 

Mulţi practicanţi, sau mai bine zis mulţi dintre cei care încep practica yoga, întâmpină greutăţi si în yoga 
fizică (Hata-Yoga) si mai ales în tehnicile de meditaţie care la un moment dat îti induc o stare de teamă 
interioară, chiar de frică, bine întemeiată tocmai datorită acestei "abandonări" totale în braţele 
Universului, doar pe temeiul asa numitei rezonante, fără nici o logică, fără nici o raţiune clară, precisă. 
abandonare în Necunoscut, fără cuvinte, adică fără rugăciune, fără nimic. 

Mulţi zic că ei practică doar Hata-Yoga, fără să facă meditaţie, pentru sănătate. Dar este o mare eroare, 
pentru că yoga fizică este nulă fără mental, pentru că ea presupune, implică, în mod automat mentalul 
prin concentrările care se fac pe anumiţi centri de forţă (de energie) din organism. Si iată ce zic chiar 
yoghinii: "yoga ca o banală gimnastică este o yoga periculoasă. yoga fără spiritualitate este o yoga 
periculoasă. Yoga în ea însăşi este o gigantică forţă neutră ce poate trezi o forţă impersonală (?) 
extraordinară, asemănătoare, analogic, vorbind, cu soarele sau cu electricitatea..." (Yoga si Viata, anul 1. 
nr. 2, cap. Yoga si spiritualitatea). 

Aceasta este intr-un fel adevărat, pentru că au fost destui care neluând-o în serios au avut probleme de 
tot felul, chiar si anumite forme de nebunie. Totodată acest fragment este ca o invitaţie seducătoare, 

indirectă, inconştientă în ceea ce se numeşte yoga: "Jocul în care dacă intri, trebuie să joci până la capăt" 
(zic instructorii de yoga). Destul de curioasă afirmaţia... 

O altă problemă ar fi aceea că asupra Indiei poate să plutească un mare semn de întrebare, la care 
yoghinii nu prea reuşesc să răspundă fără echivoc. întrebarea este: Cum se face totuşi că o tară ca India, 
în care trăiesc atâţia yoghini si chiar mari înţelepţi, (cei care au fost plus cei care simt), în care sunt atâţia 
călugări, mai ales în podişul Tibet (marii yoghini tibetani deţinători a tot felul de puteri paranormale), nu 
au putut si nu au reuşit si nici nu reuşesc să facă ceva pentru propria lor tară; tară care nu numai că nu se 
remarcă a fi vreo putere economică în lume, sau mai ştiu eu ce calitate, dar cu atât mai mult e o tară în 
care bântuie tot felul de boli dubioase, cu un nivel de trai destul de scăzut si, ce să mai vorbim despre 
spiritualitate sau nivel de gândire, inteligentă, la care sunt destul de jos. 

După cum se poate lesne observa în toate aceste teorii, filosofii, idei yoghine, budhiste, taoiste... se pleacă 
de la căutarea binelui, a face bine, a fi echilibrat, a păstra echilibrul, dar răul este atât de confuz definit că 
aproape nici nu se aminteşte de el, ajungând în cele din urmă să fie identificat cu Dumnezeu, căci, zic ei: 
"Totul este Dumnezeu" , iar "Dumnezeu este iubire". Iată cum răul se sustrage, se transformă, venind apoi 
să-ti şoptească, ca la început strămoşilor noştri în grădina Edenului: "Veţi fi ca Dumnezeu" . In yoga chiar 
se merge pe ideea acestei potenţialităţi. 

Dar totuşi, cum putem noi, creaţia lui Dumnezeu să fim Dumnezeu? Cum s-ar putea oare creaţia lui 
Dumnezeu să se identifice cu El? Cred că noi, creaţia sa, niciodată nu putem fi El! 

Si iată cum a luat naştere credinţa nu în idolul Soare sau in Lună, ca în timpurile străvechi, ci astăzi se 
naşte o nouă credinţă având drept idol OMUL, prin credinţa lui nemăsurată că ar putea deveni Dumnezeu. 

(MlRABELA C). 

Din nevinovata respiraţie, de care m-am ocupat, am constatat că se foloseşte si se urmăreşte acumularea 
energiei "prana" din aer, prin dirijarea mintii si a atenţiei la timpii de pauză, inspiraţie, pauză, expiraţie, 
prin care dobândim o energie în stare să relaxeze. Nu am avansat prea mult în practică, totuşi am obţinut 
unele rezultate în stările de oboseală accentuată. 

Ce pot spune, este că în aparentă nimic grav, ci de mare folos. Ca efecte, de care este aproape imposibil să- 
ti dai seama în timpul practicii, este mumifierea simţului sacru cu care ne-a înzestrat Dumnezeu, o 
împietrire a inimii datorită stăpânirii de sine prin dirijarea psihicului si luarea aminte continuu la el. Mai 
afectează simţurile afective si comportamentul cu cei din jur, devenind printr-o mândrie nebună si iubire 
de sine, prea plin de sine, mărginindu-i pe toţi ceilalţi semeni, fiind dumnezeul lui si rob al "eu-lui" 

(VlOREL G.). 

Omul cât trăieşte trebuie să-L aibă călăuză pe Iisus, cu toată înţelepciunea Sa. El reprezintă un ideal măreţ 
ce ne transformă trupul si sufletul. Rătăcirile sunt multe, iar yoga poate fi asemănată cu o sectă care îsi 
îndreaptă atenţia mai întâi asupra trupului, prin Hata Yoga, iar mai apoi asupra mintii, prin Zen Yoga. . 

Este o disciplină, un mod de viată ce-ti oferă o curăţenie exterioară si interioară care te face să-ti îndrepţi 
atenţia doar asupra ta, si în tehnica Zen Yoga, asupra supranumitului guru luciferic, spre a-1 venera, spre 
a-i urma sfaturile, pentru a-1 diviniza. Aici este rătăcirea! 

Yoga are legătură cu Orientul si toate practicile orientale te ajută să te cunoşti, să-ti cunoşti puterea, dar 
mai ales îti oferă posibilitatea să o dezvolţi, zic ei, dar mai degrabă te amăgeşti. 

Ce influentă a avut în viata mea? Cred că mai bine nu mă întâlneam niciodată cu cuvântul yoga! (SANDU 
P) 

Mărturii III 

Extrase din Nicolae Stheinhard 

Misticismul constituie o aptitudine cu totul deosebită de abstracţie. Străduinţa ca printr-o trăire ascetică 
"să ne omoram mădularele cele de pe pământ", căutarea de motive mistice sub materie, iubirea lui Hristos 
si ajungerea la comuniunea intelectuală cu El, caracterizează pe misticul, care se întoarce spre adâncurile 
cele mai intime ale inimii lui, dorind unirea mistică cu Hristos si izbutind-o prin suspine negrăite". 

Misticul se distinge de ceilalţi prin devotiunea lui, din tot sufletul, către Dumnezeu. El se găseşte într-o 
convorbire neîntreruptă cu El, prin rugăciune. Si pe bună dreptate. Pentru că el crede că omul este atât de 
slab pentru evitarea răului si pentru săvârşirea binelui, încât diagrama raportului dintre Dumnezeu si om 
pe care ne-a dat-o Apostolul Pavel, nu poate decât să producă un simţământ de adâncă smerenie în 
sufletul oricărui credincios. Intr-adevâr Apostolul Pavel zice: "Nu a celui ce voieşte, nici a celui ce aleargă, 
ci a lui Dumnezeu, Celui ce miluieste". Iar în altă parte: "Dumnezeu este Cel ce lucrează în noi si a voi si a 
lucra pentru bunăvoire". Si Domnul zice: "Nimic nu puteţi face fără de Mine". 

Acestea nu constituie numai un adevăr zdrobitor împotriva îngâmfării omeneşti si nu sunt în măsură de a 
da numai înfăţişarea nimicniciei omului, ci arată în acelaşi timp si puterea invincibilă a rugăciunii în viata. 
Cazul profetului Ilie aduce o adevărată răsturnare atât pe scară axiologică a creştinismului, cât si în ce 
priveşte valorificarea factorilor civilizaţiei. Ilie era un om întru totul asemănător nouă în slăbiciune si s-a 
rugat cu rugăciune fierbinte, să nu plouă si nu a plouat pe pământ trei ani si sase luni. Si iarăşi s-a rugat si 
cerul a dat ploaie si pământul a făcut să rodească roadă sa". Rugăciunea neîntreruptă este aşadar 
misticism (adevăratul misticism), fiindcă prin rugăciune se poate lucra cea mai sfântă si cea mai tainică 
legătură cu Dumnezeu. 

- Cei care se dedau misticismului trăiesc sub stăpânirea simţământului dispariţiei în divinitate si trăiesc 
încă în situaţia de inacţiune si de stagnare, nefăcând nimic decât rugându-se? 

- Nu, inacţiunea nu este caracteristică misticismului creştin. Misticismul nu este static, isihastii nu 
socotesc că sufletul este absorbit în divinitate, după concepţia panteistă, ci ei consideră misticismul lor ca 
o cale către ceruri nesfârşită a sufletului de a se apropia de Dumnezeu, Cel ce este de altfel cu totul 
neapropiat. Puterile dumnezeieşti care aleargă către un centru, după cum spune un înţelept, si care se 
găsesc în suflet, împing sufletul către Magnetul lui, către Dumnezeu. Mintea, voinţa si sentimentul, într-o 
unitate demnă de admirat, sunt înrobite de dragostea dumnezeiască si se supun voinţei divine, în asa 
măsură, încât omul nu are si nu voieşte să ia cunoştinţă despre nici un alt lucru, în afară de Dumnezeu. Ei 
nici nu se uită pe ei însisi într-o fericită inactivitate, ci sunt activi, se înţelege, în cadrul tipului de viată pe 
care o duc. 

Neoplatonismul cu sistemul lui gnostic-fiziocratic credea că prin introspecţie {întoarcerea către sine 
însuşi) putea vedea cineva natura divină întrucât el considera sufletul ca o emanaţie din Dumnezeu, punct 
de vedere care constituie o rătăcire fundamentală. Pe de o parte că sufletul nu provine dintr-o emanaţie a 
lui Dumnezeu, iar pe de altă parte faptul că "in afară de înnoirea prin Hristos a chipului celui stricat al 
sufletului, introspecţia nu duce la nimic altceva decât la reprezentarea naturii omeneşti stricate", întrucât 

chipul cel sfânt prin păcatul strămoşesc a suferit întunecare. Pentru aceasta si Sfântul Grigorie Palama a 
numit pe cei din afară de renaşterea creştină, care se ocupă cu introspecţia privitori de chipuri, în 
contrast cu cei ai lui Hristos, care, cu adevărat, priveau chipul cel sfânt înconjurat de lumină strălucitoare. 
Ca atare, deosebirea dintre crestimsm si neoplatonism constă în însăşi baza temei misticismului. 

Sfântul Grigorie Palama, si prin el întreaga dogmatică ortodoxă, ne incredintează că pentru omul "cel nou" 
al harului, asemănarea cu Hristos si unirea mistică cu El, constituie un bine făgăduit, obligatoriu, mai 
presus de înţelegere si de demonstraţie, de vreme ce prin duhul dat si prin împărtăşirea cu întreg Trupul 
lui Hristos, omul cel nou se uneşte cu Hristos în chip mistic si devine necreat". 

Dar de privirea dumnezeiască a "luminii necreate" si de energiile harului nu se învrednicesc decât numai 
cei curaţi cu inima, pe care însuşi Donmul i-a învrednicit: "Fericiţi cei curaţi cu inima că aceia vor vedea 
pe Dumnezeu" în veacul ce va să vină, dar si în cel din fată. Si tocmai sfinţenia vieţii constituie premisa cea 
mai necesară a misticismului Bisericii lui Hristos, în contrast cu religiile misterioase, care cu o simplă 
iniţiere învrednicesc pe credincios de descoperiri nespuse, sau în contrast cu neoplatonismul, cu Cabbala 
iudaică si cu misticismul teoretic al filosofilor, care se încred în mâreata lor fantezie. Presupun că ati 
înţeles de acum că omul care este în Hristos Dumnezeu se îndumnezeieste devenind asemenea Lui, prin 
virtuţi, apoi se uneşte cu El, prin Harul Sfântului Duh. 

Adevărul acesta dogmatic n-a provenit de la mistici, ci el constituie însâsi natura creştinismului. Creştinii 
mistici, dornici de a ajunge la bunul cel mai înalt, la unirea cu Dumnezeu, pe cât lucrul acesta este cu 
putinţă omului, s-au indepartat de lucrurile cele trecătoare ale lumii, răstignindu-se pe ei însisi "împreună 
cu patimile si poftele". 

Si, ca să mai spun ceva, cunoştinţa aceasta are ca izvor mai mult inima, decât creierul. 

Ea interesează în chip nemijlocit trăirea noastră deosebită, pentru că misticismul este o chestiune de 
inimă si, în strădania de a ne ajunge ţinta, se pot ivi tot felul de rătăciri. Este foarte uşor, bună oară, să 
acceptăm niscaiva idei mincinoase, ca adevărate, în virtutea faimoasei "evidente" stabilite a lui Cartesius, 
ca să mă leg numai de una din rătăcirile fandamentale ale filosofiei din afară. De asemenea este foarte 
uşor să cultivăm sentimente care însală prin aparenta lor plăcută, în timp ce în realitate ele au fost 
semănate în inimă, cu multă subtilitate, de "satan, cel transformat în înger de lumină" ( 2 Cor. 11:14 ). Sau, 
de asemenea, necunoscând învăţătura Părinţilor cu privire la energiile Duhului, să cădem în 
neoplatonism sau în panteism mistic, închipuindu-ne că sufletul nostru este o fărâmă de Dumnezeu, că el 
caută să se piardă în oceanul divinităţii si, în felul acesta să dorim un amestec cu Divinitatea. 

Pentru aceasta, ca regulă a drumului vieţuirii noastre mistice "in Hristos", noi folosim Sfintele Scripturi, 
pe Sfinţii Părinţi, si ţinem seama, în principal, de curăţia inimii, în care, atunci când este cu desăvârşire 
curată, nu mai poate încăpea nici o rătăcire, ea fiind luminată cu desăvârşire de lumina dumnezeiască. Vai 
si amar de cel care s-ar încrede în ideile lui si cu plăcere si-ar purta corabia sufletului pe mările cele 
primejdioase ale dulcetilor inimii fără un conducător încercat. "Vai de cel singur" căci, "bărbatul cel lipsit 
de sfătuitor este vrăjmaş lui însuşi". 

Trebuie să ştim că, spre deosebire de ascet, care are ca mod de viată spirituală ascetismul, misticul 
foloseşte asceza numai ca un mijloc de a ajunge la scopul lui. 

Stadiile mersului misticismului, în succesiunea progresivă sunt: acela al curăţirii, al strălucirii si al unirii, 
care, la rândul lor se împart în mai multe trepte de suire, pe care trebuie să le urce cineva, ca să ajungă în 
vârful scării, adică la unirea cu Dumnezeu. 



Suirile acestea, în limbajul Părinţilor sunt următoarele: rugăciunea curată, căldura inimii, energia sfântă, 
lacrimile inimii, pacea gândurilor, curăţirea mintii, contemplarea tainelor, strălucirea minunată, 
luminarea inimii, desăvârşirea. Aici se realizează porunca Domnului: "Fiţi desăvârşiţi precum si Tatăl 
vostru Cel ceresc, desăvârşit este". Sufletul ajunge acum la starea aceea de înţelepciune pe care 
dumnezeiescul Apostol Pavel o numeşte "înţelepciunea ascunsă în taină"'. 

Aşadar, folosul individual este că, prin har, sufletul ajunge la desăvârşirea morală la care este îngăduit 
oamenilor să ajungă. Si deoarece nu se poate înţelege desăvârşirea fără iubirea lui Dumnezeu si a 
aproapelui, cel desăvârşit se roagă si imploră pe Dumnezeu, Căruia i-a devenit bine plăcut, cu care 
vorbeşte acum, "precum vorbeşte cineva cu prietenul său", pentru fraţii lui, pentru ca în ce fel si chip să le 
vină în ajutor. Iar Domnul satisface toate dorinţele sfinte ale aceluia care "L-a iubit mult" si care "s-a făcut 
fiu al lui Dumnezeu" după har (Teoclit Dionisiatul, "Intre cer si pământ"). 

Pretutindeni mişună astăzi acei seducători numiţi "guru" însoţiţi de suite de adepţi si învăţăcei. Altădată, 
tinerii noştri îi căutau în Himalaia. Astăzi vin ei la noi, amestecandu-se în concurenta cu ofertele exotice. 

Berger de pildă, consideră că metoda focalizării reprezintă o opţiune clară pentru pasivitate si ca atare, 
pentru demonia manipulării oculte. Cel ce aplică metoda se pune întâi în stare de pasivitate, eliminând 
"capul". Insul trebuie să înceteze a mai gândi. Concomitent cu această operaţie, se deschid porţile 
sufletului si ale spiritului pentru răul ontologic, întrucât acolo nu poate exista un vid, un vacuum 
neocupat. La întrebarea: unde este manipulatorul, cine de fapt, manipulează, criticii fundamentalisti, 
arată cu degetul spre satana: reflecţia raţională, odată înlăturată, devine posibilă infiltrarea unor forte 
spirituale sau duhuri incompatibile cu prezenta gândirii raţionale. Acestea având acum cale liberă, se 
instalează comod în spaţiul vid creat prin "focusing" si începe manipularea ocultă a individului indus 
astfel in eroare de cel viclean. 

Cu alte cuvinte, forţele autovindecătoare si transformatoare nu sunt deloc benefice, ci malefice, sunt 
duhuri necurate, demoni care câştigă influentă si control neîngrădit asupra omului. Această critică e 
aplicată si celorlalte, mai ales meditaţiei zen, yoga si antrenamentul autogen care, toate prevăd faze de 
instatare în pasivitate si de eliminare a "bruiajului" cârcotaş al fluidităţii raţionale. Pentru a preîntâmpina 
vigilenta critică fată de metodele meditative, pentru a preveni acuzaţia stigmatizantă de satanism si 
magie neagră, adepţii vorbesc de "restructurare cognitivă", justificând în felul acesta si metoda hipnozei, 
prin care se documentează credinţa anticreştină în reîncarnare. 

Fundamentalismul religios susţine, nu fără temei, că vacuumul creat prin meditaţia de tip oriental 
precum si prin alte metode de renunţare, fie si temporară, la controlul volutional si raţional, implică 
primejdia irecuperabilitătii parţiale sau totale a personalităţii, primejdia infiltrării oculte si a "posedării 
demonice", breşa spre manipulabilitatea totală a individului, întrucât ulterior cedării, nu mai are loc 
restaurarea completă a autonomiei, ci doar una aparentă; cel manipulat e încredinţat că ceea ce face e 
voit de el însuşi, pe când adevărul este că voinţa sa proprie, egoul au fost substituite de către instanţe 
heteronome oculte. Fundamentalismul nu e departe de adevăr în această interpretare. Secularizată, 
dezbrăcată de mit, ea ar putea să ne reveleze servitutiile "transformării" indivizilor prin psihotehnici, 

înainte ca aceştia să fi fost antrenaţi într-un proces ireversibil. In domeniul spiritului nu e ca in cel al 
exercitiilor fizice, unde performantele musculare decad în absenta antrenamentului continuu. 
"Schimbările din creier sunt întotdeauna definitive si practic ireversibile " (New Age - Bruno Wurtz - 
Editura de Vest, Timişoara, 1992, Extrase). 

S.A1.G.: Spre deosebire de Mircea Eliade, n-am fost în India, tara aceasta pe care nu o cunosc o port în 
inimă si-n minte. văd scăldată în azurul înţelepciunii si rourată de smerenie. Boierii si burghezii noştri 
spuneau pe la sfârşitul veacului trecut si în prima parte a celui de fată, că Franţa le este o a doua patrie. 
Mie îmi este India. 

N.St.: E si tara mizeriei, a unor exagerări... 

S.A1.G.: (mânios) Asta-i o judecată în stil "civilizatoriu" si yankeu, stilul infam al omului "luminat", pentru 
care canalizarea si gadgaturile trec mult înaintea culturii! Cum de poţi pune atât de mercantil si de 
sanogenetic problema? Nu, a cruţa viata animalelor, a refuza să ucizi, a-ti unge tălpile cu miere ca să nu 
striveşti insectele si vieţuitoarele de pe sol nu mi se par a fi "exagerări", căci la ele cred că ai binevoit să te 
referi. Imaginea autovehiculelor care opresc pentru a da prioritate vacilor nu-i deloc caraghioasă. E plină 
de tâlc si fireşte, cu totul străină de mentalitatea monetară si arghirofilă si obsedată de "practic" a unor 
societăţi voitoare a trăi numai pentru distracţii si capitalizare... 

N.St.: Dar vacile acelea sunt scheletice si hămesite, iar bandele de şobolani care circulă în voie... 

Yoga, tantra, ocultismul si celelalte nu ne scot din maya, din iluzii si părelnicii; ne duc doar la alte iluzii 
(mai pitoreşti, mai rare, mai impresionante), dar nu la esenţe. Suntem legănaţi, fermecaţi cu alte privelişti 
decât ale realităţii statistice însă nu ieşim din cercul de cretă din juru-ne, din omul amăgitor în care ne-a 
scufundat-de-mi este îngăduit a mă exprima astfel-putemicul Krishna. Budha ne îmboldeşte cu neantul. 
Hristos ne oferă totul. 

Disting cu precădere două tipuri de cultură: 

a) Tipul oriental, caracterizat prin interiorizare, însingurare, meditaţie, ieşire din vâltoare. 

Tip bine conturat de G. Santayana: mulţumire cu sine, indiferentă totală cât priveşte împrejurările 
exterioare (nu ele făuresc sufletul); averea nu contează, nici situaţia (altundeva e centrul de gravitate), nu 
se dă ascultare celor ce sporovăiesc oamenii, nu se acordă celor "ce se întâmplă" mai multă atenţie decât 
schimbărilor vremii; ceilalţi sunt lăsaţi să trăncănească ori să tune în voia lor, înţeleptul stă cuminte în 
colţişorul său, la umbră sau la soare, după cum e cazul, molfăie o bucată de pâine si nu-i pasă de nimic; stă 
si meditează, sprijinit pe călcâie sau aşezat în poziţie de lotus si-uneori, rareori-comunică revelaţiile 
primite de la Spirit. Acesta-i tipul asiatic-oriental-indian-yoghin-zenist. 

Cât de ideal, excelent, superior pare! desăvârşit, nobil, înţelept. Inatacabil, de fapt, nu-i. Pentru că nu-i 
complet. 

b) Tipul întrupat. 

Acesta se opune în adevăr tipului oriental sau mai bine zis îl completează, îl corectează, îl echilibrează. 

E perfect evocat în aceste rânduri ale Părintelui Dumitru Stăniloae: "Corporalitatea e manifestarea 
necesară a puterii de viată a eului. Ceea ce nu se poate exterioriza, ceea ce e neputincios fată de lumea 

externă e slab, e nedeplin ca putere de viată". Iar mai departe: "în orice om nu există coincidenta dintre 
esenţă si existentă. In om existenta întotdeauna diferă de esenţă, de unde si devenirea sa întru o fiinţă 
completă". 



Ce rezultă din cele de mai sus? Că orientalii pierd din vedere materialitatea creaţiei, facerea, întruparea. 
Nu suntem numai spirit. Nici în exclusivitate materie. Uşor ne-ar veni să fim numai una din cele două. Iată 
nu-i asa, nu-i după vrerea noastră, ne aflăm implicaţi într-o dihotomie antagonistă. 

Interiorizarea orientală nu rezolvă pe deplin încalceala. Spiritul îndeamnă către cultură: Materia către 
civilizaţie. Nici aceasta nu se cade să fie defaunată, ocărâtă, măcar că permite libera dezvoltare a 
spiritului. Nu suntem, precum cred orientalii, spirit; ci spirit întrupat. Concepţiei i se opune-adică nu, i se 
adaugă spre împlinire concepţia europeană (occidentală, creştină) a întrupării. 

Din acest punct de vedere, creştinismul rezumă concepţia europeană. Să ne spiritualizăm, să ne 
culturalizăm, să ne înduhovnicim, dar să nu uităm că suntem întrupaţi si că nu dispunem de putinţa de a 
tăgădui corporalitatea si civilizaţia. Nu putem nesocoti, desconsidera, înjosi realitatea, "prezenta noastră 
în lume"; ne paste mereu riscul recăderii în sălbăticie. 

Creaţia {facerea) nu-i un blestem. Aceasta chiar constituie diferenţa dintre cele două sisteme; europenii 
nu cred că facerea e un blestem, o grea osândă; că viata e si ea o pacoste sau în orice caz un "neajuns", 
cum se exprimă Cioran (Neajuns, zice, dar gândeşte: belea, nenorocire). Europenii, ca unii care iau aminte 
la faptul întrupării, vor să spiritualizeze viata, nu să o neantizeze. 

Există în cuprinsul lumii europene de astăzi tendinţa pe care nu o putem ignora. E vorba de puternica 
atracţie exercitată mai ales asupra tinerilor, de către formele religioase ale Orientului: budhismul, yoga, 
tantra, hinduismul, zenismul, taoismul. Acestea toate ne îndeamnă să ne punem întrebarea esenţială: care 
este deosebirea caracteristică dintre creştinism si toate aceste mistici care în fapt au o viziune aproape 
comună asupra marilor probleme finale ale omului? 

Mie unuia, marea deosebire mi se pare a fi aceasta: creştinismul iubeşte si proslăveşte viata, iar 
budhismul si congenerele lui o dispreţuiesc si urmăresc, fiecare în felul ei, să o desfiinţeze. Tema aceasta, 
a deosebirii dintre creştinism si budhism, am discutat-o îndelung cu răposatul meu prieten Sergiu Al. 
George, foarte interesat si foarte atras si el de misticile Orientului. Creştinismul făgăduieşte omului viata 
veşnică, iar budhismul intrarea in neant si pieirea individualităţii. In creştinism omul mântuit va dobândi 
la judecata de apoi învierea trupului si viata veşnică pentru sufletul sâu si pentru trupul său induhovnicit. 
In budhism e cu totul altfel: eul (asa zisul eu) purificat va părăsi valea aceasta a plângerii căreia îi spune 
samsara, în mod definitiv si se va pierde în nedefinitul nirvanei. Există deci o deosebire totală între cele 
două sisteme, unul e al preamăririi vieţii, celălalt al preamăririi lepădării de viată. 

Deosebit de dramatică si de impresionantă mi se pare descifrarea textelor lamaiste a "stării 
intermediare" dintre moarte si o eventuală nouă întrupare a conştiinţei individuale. In bardo eul 
rătăceşte puternic solicitat si ispitit de numeroase si felurite matrice care i se oferă ca mijloace de 
reintrare în samsara. Conştiinţele neevoluate se lasă ispitite si reintră în jalnicul, absurdul, fantasticul 
ciclu de morţi si naşteri al samsarei. Conştiinţele evoluate resping însă solicitările acestea insidioase si-si 
caută refugiul si salvarea într-o lume de dincolo, care-i adevărata realitate, adică neantul. 

Creştinismul, este cel căruia i se potriveşte cel mai bine definiţia dată de Unamuno omului: fiinţa care 
tinde spre, si îsi doreşte în principal veşnicia. Mistica orientală îi propune omului cu totul altceva: 
dispariţia veşnică, contopirea într-un Tot în care nu mai există conştiinţa de sine si nu mai pot fi 
concepute "persoane diferite". 

Ii mai spuneam lui Sergiu Al-George că budhismul mi se pare lipsit de acea iubire care-i fundamentală in 
invătătura creştină. îmi răspundea dându-mi exemplul acelui bothisattva care ar putea prin purificare să 
aibă acces la nirvana si care totuşi nu o face si reintră în , ciclul samsaric numai pentru a fi de ajutor 
semenilor săi. Da, exemplul este emoţionant, insă nu rămâne mai puţin adevărată falia dintre cele două 
viziuni. In creştinism viata este iubită si învesnicită, iar în budhism este considerată ca un blestem, o 
suferinţă si un bucluc de care se cuvine să încercăm să scăpăm cât mai iute... Creştinismul gândeşte în 
mod cu totul contra. Pentru creştinism viata este un dar minunat si Dumnezeu 1-a creat pe om nu atât 
pentru a fi slăvit de el (căci, fiind desăvârşit, nu are nevoie de preaslăvirî), ci pentru a-i da si omului putinţa 
să se învrednicească de incomparabila bucurie a conjugării verbului a fi. Aceasta-i dilema: existenta sau 
neexistenta, a fi sau a nu fi, cum spune Hamlet. Ce este creştinismul? Este religia lui a fi. 

In teologia Părintelui Stăniloaie, întotdeauna plină de idei originale si de observaţii profunde, dacă ar fi să 
mă opresc asupra unui punct anume as alege ideea centrală pentru opera sa, că originalitatea 
creştinismului vine mai ales din faptul că în creştinism Dumnezeu este persoană. întreaga teologie a 
Părintelui Stăniloaie, de altfel, cred că poate fi considerată, mai presus de orice, personalistă. Dumnezeu 
este persoană. Credinciosul este persoană. Rugăciunea este calea prin care omul-persoană stă de vorbă 
cu Dumnezeu-persoană. De aici provine si dulceaţa extraordinară si unică a creştinismului, din această 
relaţie de tip eu-tu, dintre om si Dumnezeul său. Omul nu se află în lume confruntat de o entitate 
abstractă, de un Tot nenumit si anonim, ci se află fată către fată cu o Persoană, căreia i se poate adresa 
nemijlocit într-o atmosferă de intimitate, încredere si revărsare a şinei. Suprema dovadă a personalităţii 
lui Dumnezeu o constituie întruparea Sa. Dumnezeu S-a făcut om. Pentru a ne cunoaşte păsurile si 
necazurile dinlăuntru si direct, El n-a recurs la mijloace informaţionale intermediare, ci S-a născut din 
Fecioara si S-a făcut ca unul dintre noi, astfel încât să-i poată fi cunoscută condiţia omenească 
nerestrictiv. De aceea si scria în Sfânta Evanghelie de la Ioan că I S-a dat putere de judecată Fiului Omului. 

Nu unui Hristos Fiul lui Dumnezeu, ci Fiului Omului, adică Celui ce S-a făcut om, Care nu S-a informat 
trimiţând pe pământ un referent sau un reporter, ci si-a asumat condiţia omenească spre a Se informa de- 
a dreptul de la izvor. 

Budhismul este o gheţărie, o algebră, un sistem... Ca si yoga, ca si taoismul. Eu l-am cercetat atent: nu 
numai la Eliade [interpretat foarte serios si pătrunzător), ci si în volumele scrise de Evans-Ventz si latna 
Kazi Dasa Samdup (în engleză, traduse de-a dreptul din tibetană). Am înţeles că dacă-i asa cum ne spune 
Cartea tibetană a morţilor atunci înseamnă că pământul acesta e iadul veşnic în care mereu revenim din 
bardo spre a ne întrupa de istov. 

"Lăsati-mă să cred în Hristos, să mă rog Lui ca Persoană, să-L iubesc, să nădăjduiesc în El care mă face liber" 
( Ioan 8:36,31-32 ), în persoana Lui, vorba lui Noica, Persoana Lui cuminecabilă si comunicabilă. 

Ştiu de la foştii mei coreligionari si de la prietenii mei occidentali (si din toată ori mai toată literatura 
occidentală contemporană) că sunt dispuşi să recunoască morala creştină dar că pentru nimic în lume nu 
se pot învoi cu personalitatea divină a lui Iisus. Iar Stăniloaie asta spune si dovedeşte: că esenţa 
"binevoitoare" a creştinismului constă în personalitatea lui Hristos, divino-umană! întreaga problemă e de 
informatică si comunicare. Biruitor si raţional rezolvată de Creştinism. 

(Rog a lua aminte că eu nu cunosc budhismul din ziare si reviste, ci pe cât se poate unuia care cunoaşte 
sanscrita si tibetana - de la izvoare serioase ajutându-mi mult răposaţii mei prieteni sergiu al-george si 
pr. mlhai avramescu - extrase din nlcolae stheinhard). 



Arhimandritul Sofronie, ucenicul Sfântului Siluan 

Să fie sănătos cu universul lui ciclic si cu nirvana lui, eu rămân cu Hristos. Smerit, smerit, dar am si 
eu mândria mea; mă cred a fi o persoană, o făptură cu duh care poate intra în comunicare cu 
persoana Hristos [Dostoievski). 

Calea Părinţilor noştri cere credinţă tare si îndelungă răbdare, în timp ce contemporanii noştri încearcă 
să apuce toate darurile spirituale, între care si contemplarea imediată a Dumnezeului absolut, cu sila si 
grabnic. Se află destul de des la ei o tendinţă de a stabili paralele între rugăciunea prin numele lui Iisus si 
yoga, meditaţie transcedentală si alte practici asemănătoare. Trebuie să semnalez aici riscurile unei 
confuzii; este periculos de a se considera rugăciunea ca o "tehnică" dintre cele mai simple si dintre cele 
mai uşoare conducând la unirea imediată cu Dumnezeu. Este indispensabil de a sublinia în mod categoric 
diferenţa radicală care există între rugăciunea lui Iisus si toate celelalte teorii ascetice. Se înşeală cei care 
se străduiesc să se golească mintal de tot ceea ce este trecător, relativ, pentru a ajunge la oarecare prag 
invizibil, de a dobândi conştiinţa a ceea ce au fost ei din veac, si de a realiza astfel "identitatea" lor cu 
Principiul întregii existente, pentru a se reintoarce spre Absolutul de dincolo de persoană si "Fără Nume" 
si de a se uni cu El, pentru a dizolva în oceanul suprainteligibil însăşi persoana lor, confundând-o cu 
forma individuală a existentei naturale. 

Eforturile ascetice de acest gen au permis unora să se ridice până la o contemplare supraratională a 
fiinţei, de a încerca un oarecare fior mistic si de a cunoaşte starea de tăcere a mintii după ce cineva a 
străbătut limitele spaţiului si timpului. In experienţele de acest gen omul poate simţi calmul, liniştea 
rezultând din detaşarea de fenomenele constant schimbătoare ale lumii vizibile, să descopere în sine 
libertatea duhului si să contemple frumuseţea inteligibilă. El poate avea chiar o oarecare experienţă a 
veşniciei. 

Ultimul rezultat al unei astfel de asceze nepersonaliste a condus pe mulţi să considere că principiul 
dumnezeiesc este în însâsi natura omului; să tindă spre autoîndumnezeire, ceea ce este la originea marii 
căderi, să disceamă în ei oarecare " absoluitate" care, de fapt, nu este decât reflexul Absoluitătii 
dumnezeieşti în fiinţa creată după chipul Ei; să încerce o oarecare dorinţă de a se reîntoarce la starea de 
calm profund în care se găsea, pretind ei, înainte de venirea Sa în această lume. Această mişcare spre 
profunzimile fiinţei proprii nu este nimic altceva decât o atracţie spre nefiinţa din care au fost aduşi prin 
voinţa Creatorului. în tot cazul, când omul a trecut prin experienţa golirii, acest fel de deraieri mintale pot 
apărea în duhul său. Nu este intenţia mea de a enumera aici toate înţelegerile intelectuale, toate formele 
posibile de intuiţie intelectuală, dar voi spune din propria mea experienţă că în toate acestea Dumnezeul 
Cel Viu, adică Cel Care Este cu adevărat, NU SE AFLĂ. Este vorba de o aptitudine naturală a duhului 
omenesc în mişcarea sa ascendentă spre Absolut. Orice contemplare realizată pe această cale este o 
contemplare de sine, dar nu o contemplare a lui Dumnezeu. In aceste stări noi descoperim, desigur, o 
frumuseţe, dar este încă o frumuseţe creată, nu Fiinţa primă. Si toate acestea nu conduc pe om la 
mântuire. 

Adevărata eliberare începe când se acceptă deplin si fără îndoială revelaţia: "Eu sunt Cel Care este" ( Ies. 
3:14 ), Eu sunt Alfa si Omega, Cel ce este, Cel ce era si Cel ce vine, Atottiitorul. ( Apoc. 1:8 ). Dumnezeu este 

Absolut personal, Treime deofiintă si nedespărţită (Tatăl, Fiul si Duhul Sfânt). Pe acesta revelaţie se 
zideşte întreaga noastră viată creştină. Acest Dnmnezeu ne-a chemat de la nefiinţă la această viată. 
Conştiinţa Dumnezeului Celui Viu si pătrunderea în taina căilor creaţiei Sale ne eliberează de întunericul 
propriilor noastre idei privind Absolutul, si ne mântuieste, de atracţia, desigur neconstientă dar totuşi 
fatală, de a abandona orice existentă. Am fost creaţi în scopul de a fi asociaţi Fiinţei dumnezeieşti, Celui 
care este cu adevărat. Hristos ne-a indicat calea: "Strâmtă este poarta si îngustă este calea care duce la 
viată" ( Matei 7:14 1 

înţelegând profunzimile înţelepciunii Creatorului; acceptăm suferinţele prin care se dobândeşte veşnicia 
dumnezeiască. Si când Lumina Sa ne acoperă cu umbra Sa, unim în noi contemplarea celor două 
extremităţi ale adâncului: de o parte întunericul iadului, si de alta triumful biruinţei. Suntem în mod 
existenţial introduşi in domeniul Vieţii necreate. Iadul îsi pierde stăpânirea asupra noastră. Ne este dat 
harul de a trăi starea Cuvântului întrupat, a lui Hristos pogorându-Se în iad ca Biruitor. Atunci, prin 
puterea dragostei Sale, îmbrăţişăm întreaga zidire în rugăciunea noastră: Iisuse, Stăpâne Atotputernice 
si Bun, miluieste-ne pe noi si lumea ta. 

Astfel se petrecură lucrurile pentru mine în tinereţea mea. Asceza mea spirituală consta în a mă dezgoli, 
printr-o concentrare mintală voluntară, de materialitatea trupului meu si de sensibilitatea lui, apoi de a- 
mi urma mersul spre Fiinţa pură transcendentă anulând în mine principiul personal, gândirea si celelalte 
aspecte ale existentei cosmice. Astfel, în toţi aceşti ani, eu slujii pe " dumnezeul filosofilor" care, în realitate 
nu există. 

In cursul tinereţii mele am trăit în aceasta rătăcire, aflându-mă sub influenta cărţilor de mistică orientală 
si ca urmare a întâlnirii cu persoane venite din ţări unde această modă de spiritualitate se cultivă de 
milenii. Nu este deloc uşor a te elibera de această nebunie; în fată vi se poate ivi mereu argumentul 
potrivit căruia nu ati fi încă în aparentă în mod satisfăcător golit de tot ce este relativ în fiinţa cosmică. In 
avântul spre desăvârşire trebuie, potrivit acestei perspective, sa depăşeşti în sine principiul persoanei, 
căci el nu este decât forma vremelnică a existentei si impune la toate manifestările noastre; pe scurt, este 
vorba de a se orienta de bună voie spre dizolvarea sau spre distrugerea persoanei omeneşti în nemişcatul 
ocean al Fiinţei pure, al Absolutului suprapersonal. 

Nu putem trece peste întrebarea: cine deci cunoaşte? Cine se hotăreste pe sine însuşi? Si încă o altă 
întrebare: Dacă am ieşit din Principiul fără de început, cum deci a putut să se producă o atât de profundă 
degradare a fiinţei mele? Pentru ce îmi trebuie acum să caut cu atâtea eforturi să mă separ de trup, 
pentru a deveni din nou ceea ce dintotdeauna am fost si ceea ce-în viziunea intelectuală abstractă-n-am 
încetat niciodată să fiu? 

Practica meditaţiei mele mă făcu să gust o linişte care mă eliberă de împrăstierile pricinuite de grijile 
vieţii pământeşti; ea îmi dâdu ceasuri de o intensă bucurie intelectuală, mă ridică în sfere asa-zise 
spirituale si mă aşează mai presus de mediul care mă înconjura. Experienţa mea orientală era sinceră, dar 
a îmbrăcat mai curând o formă intelectuală, detaşată de inimă: asceza consta în a te goli mintal de tot ce 
este relativ. încetul cu încetul dobândii convingerea că apucasem pe un drum fals, că mă îndepărtam de 
Fiinţa adevărată, reală, si că mă îndreptam spre ne -fiinţă. Dar cunoştinţa autentică nu apărea incă la 
orizontul mintii mele. 

Am cunoscut în această vreme o tensiune extremă; starea intelectului meu se asemăna aceleia unei bărci 
şubrede plutind într-o noapte adâncă pe o mare tulburată; când se ridica pe creasta unui val, când era 
aruncată cu mânie în adânc. Dar Cel pe Care îl părăsisem într-un oarecare fel, pe "motiv de inutilitate" nu 

mă lepădase pe de-a-ntregul si căută El însuşi un prilej să mi Se arate. El puse deodată înaintea ochilor 
mei un text din Biblie, acela al revelaţiei din Sinai: "EU SUNT CEL CE SUNT". Fiinţa sunt Eu. Dumnezeu 
Stăpânul absolut al tuturor spatiilor stelare si al galaxiilor celor mai îndepărtate este personal - EU SUNT. 

Acest Dumnezeu personal deveni pentru mine, nu în ordinea gândirii abstracte, ci intr-un mod existenţial, 
o evidentă pe care o trăii din întreaga mea fiinţă. Toată stuctura vieţii mele sprituale fu transformată, 
chiar dacă nu pe deplin limpede, de acum mintea mea ştia totuşi în ce direcţie să se îndrepte: lumina 
stelei polare stinsese privirea mea si intelectul meu nu putea să se ridice până la ea. Desigur, acest 
Dumnezeu este grozav de îndepărtat, dar este accesibil duhului nostru. Să pretinzi a fi dumnezeu în afara 
singurului Dumnezeu adevărat este o nebunie mai rea decât orice altă formă de nebunie. Dar când am 
dobândît conştiinţa grozăviei căderii mele, m-am pus pe tânguiri deznădăjduite si am vărsat lacrimi 
amare si fierbinţi. Domnul mi-a dăruit desnădejdea care naşte harul. Si atunci când plângeam asupra mea 
insămi ca asupra unui mort, vărsând lacrimi din belşug, fără a îndrăzni să-mi ridic gândurile spre El, El 
îmi apăru în lumina Sa. Astfel puse El începutul noii mele vieţi, după ce m-a făcut să renasc în lacrimile 
pocăinţei. Tot ceea ce mai înainte era atrăgător în această lume îsi pierdu farmecul si, fără a mă mai gândi 
la nimic altceva, mă pusei pe rugăciune. 

In decursul meditaţiilor mele (domeniu în care realizasem progrese prin concentrare) vedeam energia mea 
gânditoare asemănătoare unei lumini de slabă intensitate. Această lumină se afla în interioml cutiei 
craniene si în jurul ei; totuşi inima mea nu participa la această experienţă, căci ea trăia separată de creier. 

Mulţi ani mai târziu, după ce am fost cercetat de milostivirea Prea înaltului Dumnezeu, observai că lumina 
necreată este calmă, unită, regulată; ea acţionează asupra mintii, asupra inimii si chiar asupra trupului. 
Când o contemplă, întreaga fiinţă se află într-o stare pe care "pământul" nu o cunoaşte. Această lumină 
este lumina dragostei, lumina cunostiintei, lumina nemuririi si a unei păci minunate. 

După ce am redescoperit pe Hristos, experienţa mea orientală care durase şapte sau opt ani, îmi apăru ca 
o încălcare din cele mai groaznice fată de dragostea lui dumnezeu. fusesem cuprins de un fel de groază 
sfântă, având conştiinţa că eram un necredincios si un apostat si la gândul că voi rămâne pentru 
totdeauna nevrednic de un asemenea dumnezeu (arhimandritul sofronie, ucenicul sfântului slluan) 



Mărturia unui tanar care a practicat yoga si tehnici de 
bioenergie 

La îndemnul duhovnicului meu am pornit la scrierea acestor rânduri cu gândul de a împărtăşi si altora 
tulburătoarea experienţă trăită de mine prin practicarea de: yoga, tantra-yoga, dianetică, qi-qong, 
vindecare bioenergetică, vorbire cu supraeul, meditaţie pozitivă, regimuri alimentare-bionaturiste. 
Aceste rânduri le scriu atât pentru cei ce practică acestea, cât si pentru cei care nu le practică, în dorinţa 
de a le arăta unde si cum se poate greşi, si mai ales, unde se poate ajunge. 

Mai întâi voi prezenta cauzele care m-au condus spre aceste practici: în primul rând a fost vorba de 
educaţia primită în familie. Trăind în plin comunsm, părinţii mi-au orientat formarea mea intelectuală 
spre normele si perceptele materialismului ştiinţific. 

In al doilea rând a fost vorba de caracteristicile mele sufleteşti. Eu am fost un băiat timid, tăcut, ruşinos, 
relativ calm, cam fricos, destul de slăbuţ din punct de vedere fizic, cu o fizionomie obişnuită si având o 

inteligentă medie. Eram iertător, inclinat spre a face binele, eram puţin idealist, însă eram orgolios, îmi 
plăcea să-i judec pe alţii, să mă înalt, să domin si îmi plăcea să visez, să las gândurile să-mi zboare. 

Alţi factori care au uşurat foarte mult receptivitatea fată de practicile orientale au fost: lecturarea din 
abundentă a - literaturii ştiinţifico -fantastice si a filmelor pe această temă, a literaturii în care sunt 
descrise mistere ale civilizaţiei omeneşti, cărţi despre OZN-uri, muzica electronică contemporană, filmele 
cu arte marţiale în care se putea vedea superioritatea spirituală a orientalilor fată de europeni sau 
americani. 

Toţi factorii enumeraţi mai sus stimulează imaginaţia tânărului, îl duc să viseze si să creadă că în afară de 
realitatea pe care o ştie, mai există si altele neştiute, pline de mister, exotism si supranatural. în aceste 
condiţii eu am primit de la un coleg de serviciu o revistă de propagandă a practicilor, exercitiilor si 
universului yoghin. La scurt timp am avut posibilitatea să citesc si cel de-al doilea număr al revistei. . 

Când am citit aceste reviste am rămas uimit. Nici măcar în cea mai bună carte ştiinţifico -fantastică nu 
găsisem un univers, o lume si o realitate mai uluitoare si mai fascinantă decât cea pe care o propuneau 
aceste două reviste. Pentru mine a fost extraordinar să descopăr că în afara lumii obişnuite în care trăim 
există o alta, că ce este ştiut de mine si de lume în general este doar o intimă si mutilată parte a realităţii 
si că această realitate este una spirituală. 

Dar evenimentul cel mai adânc, cel mai important care s-a petrecut pentru mine, pentru sufletul si pentru 
mintea mea, atunci când am citit aceste reviste a fost acela al mtâlnirii cu Dumnezeu. Atunci am aflat si 
simţit cu tot sufletul că există Dumnezeu, că el ne-a creat si ne iubeşte; că adevărata raţiune a vieţii este 
aceea de progres spiritual, de neîncetată şlefuire spirituală pentru a ajunge sau a ne apropia de eliberare, 
adică a fi buni si nu răi, de a fi asemănători cu Dumnezeu si nu doar nişte creaturi de carne si oase care se 
zbuciumă fără nici o raţiune si scop între momentul naşterii si cel al morţii. 

viată întreagă refuzasem să cred că există Dumnezeu pentru că nimeni nu ştiuse să-mi explice existenta 
Lui într-un mod logic si ştiinţific, într-un mod care să mă scoată din realitatea inconjurătoare care îl nega 
pe Dumnezeu si să mă ducă într-una în care existenta Divinităţii să se descopere de la sine, să fie 
demonstrată logic, faptic, să se impună intuitiv si prin dovezi. 

Nimeni nu-mi vorbise până atunci că există un univers sufletesc, că trupurile noastre nu sunt decât un 
suport material pentru suflet, că adevăratul om sunt eu cel sufletesc, sunt eu cel care animă acest trup cu 
viată si îl foloseşte ca un suport în această lume materială. Dumnezeu există, El a creat lumea cea văzută 
si cea nevăzută, El a creat tot ce vieţuieşte, El a creat omul. Omul este alcătuit din trup si suflet. După 
moartea pământească sufletul nu moare. Oamenii trebuie să se lupte cu ei însisi pentru a deveni mai buni, 
mai plini de iubire, mai frumoşi sufleteşte. Dumnezeu ne iubeşte si are grijă de fiecare dintre noi în orice 
clipă. 

Când după o viată trăită după fel de fel de modele false, artificiale, pline de rău care te duc pană la 
disperata situaţie de a te întreba "dar oare ce rost are viata aceasta a mea, pentru ce trăiesc?"' îti sunt 
prezentate aceste adevăruri, atunci sufletul, strigând de bucurie că a găsit sau regăsit adevăratul sens al 
vieţii si adevărul despre Dumnezeu si realitatea în care trăieşte, fuge si îmbrăţişează pe cel ce i-a deschis 
ochii asupra acestora, adică, în cazul meu, asupra sistemului de practici si credinţe orientale yoghine. 

Insă alături de aceste adevăruri de care sufletul meu fusese despărţit atâta amar de vreme si de care era 
atât de însetat, adevăruri pe care orice creştin ortodox le învaţă la cel mai elementar nivel, erau multe alte 

cunoştinţe si lucruri care erau adevărate doar pentru cei care practicau sau învăţau pe alţii să practice 
yoga, adică: credinţa în reîncarnare, în existenta corpurilor omeneşti invizibile pentru privirea oamenilor 
obişnuiţi, credinţa într-un univers fizic, astral, cauzal, credinţa că scopul vieţii este acela de a te elibera de 
orice dorinţă lumească si în final să te uneşti cu divinitatea, ca fiind o parte din ea. 

Deci, pe lângă adevărurile si sensurile de viată pe care sufletul meu le căuta de mult, eu am îmbrăţişat si 
acceptat de bune si restul de credinţe si practici care alcătuiesc sistemul filozofico-religios yoghin. Multe 
din credinţele si practicile yoghine erau stranii, contradictorii, greu de înţeles si crezut. Multe erau 
dovedite ca fiind adevărate prin dovezi ce nu puteau fi verificate, sau chiar păreau dubioase. Insă eu mi- 
am zis că n-am încă nivelul spiritual ca să realizez si să înţeleg adâncimea adevărurilor si înţelepciunii 
yoghine. 

Pentru că citisem în revistele yoga că universurile invizibile si cel vizibil sunt brăzdate de o mulţime de 
energii insesizabile pentru oamenii obişnuiţi si care nu erau detectabile de către aparatele construite 
până in prezent, mi-am zis că acestea trebuie să fie energiile cu care lucrează pentru însănătoşire 
bioenergetienii. Si într-adevăr, când am fost să audiez o şedinţă ţinută de doamna Ana Pricop în cadrul 
cercului de " Holoterapie" , am crezut că nu greşisem. 

La Casa Tineretului, unde am asistat prima dată la o şedinţă de dezengramare hibridă, după o oră si 
jumătate de privit la cei ce se dezengramau, am crezut că am nimerit într-un salon de la spitalul de 
nebuni. Care mai de care se tăvălea cuprins de spasme, atunci când retrăia engramele, unii urlau de 
durere, unii suceau mâinile la alţii, în timp ce alţii le suceau picioarele pentru a-i face să retrăiască mai din 
plin engramele, alţii răgeau ca nişte animale înjunghiate, alţii, mai liniştiţi, vorbeau de ti se înfioarau 
urechile, alţii râdeau ca nebunii sau ca istericii, alţii plângeau în cea mai mare disperare. La sfârşit, toţi s- 
au liniştit, au făcut meditaţie, păreau foarte destinşi si relaxaţi. 

I-am povestit doamnei Ana despre toate experienţele avute de mine de când începusem să practic qi- 
qong si dezengramare dianetică si despre cei trei maeştri ai mei, despre faptul că luasem legătura cu 
supraeul. Mi-a răspuns că este foarte bine, că e posibil, că si ea si alţii au maeştri în astral si cauzal, că toţi 
marii maeştri yoghini, tibetani si de qi-qong au maeştri în celelalte universuri, care îi ghidează si îi 
îndrumă, si deci, să merg înainte până voi deveni propriul meu maestru. Numai să fiu cu băgare de seamă 
că există si entităţi si spirite negative care imită foarte bine supraeul sau pe maeştri si pot să-ti trimită 
nişte mesaje care să te ducă să faci prostii. De aceea, înainte de a trece la o acţiune, trebuie să analizăm 
foarte bine orice mesaj sau comunicare si să vedem dacă vine de unde trebuie. Cu privire la rezultatele la 
care am ajuns mi-a zis că e foarte bine si că pot să-i dau bătaie inainte. (Deci se acceptă prezenta forţelor 
malefice, satanice, a dracilor, dar măsurile care se iau sunt minime si oricând poţi fi înşelat n.n.). 

Am ajuns până acolo încât puteam să mise obiecte, să ajut pe cei bolnavi. Astfel, o colegă de serviciu mi-a 
povestit despre fratele ei care era grav bolnav si m-a rugat să o ajut dacă pot. 

Ajuns acasă, supraeul a intrat în legătură cu mine si mi-a zis că trebuie să mă duc să-1 vindec pe acel om, 
cu precizarea că de acum încolo tot ceea ce fac, fac în numele lui Dumnezeu, aceasta fiind o misiune 
incredintată de Dumnezeu si că voi primi forţa si mijloacele necesare împlinirii ei. Am lucrat în ziua aceea 
aproape 6 ore de exerciţii de tip qi-qong si dezengramări, ajungând la un potenţial energetic deosebit de 
mare (ştiam acum să-lsi măsor). 

A doua zi am mers la acel bolnav care era atât de topit de boală încât picioarele sale nu erau mai groase 
decât mâinile mele. I-am dat foarte multă bioenergie si a putut să-si mişte mâna si piciorul care erau 
paralizate. 

încurajat de astfel de rezultate am repetat şedinţele de trei ori în decurs de cinci zile cu aceleaşi efecte. 
Supraeul mă punea să lucrez cât mai mult qi-qong si dezengramări pentru a-mi mări potenţialul 
bioenergetic. De asemenea el mi-a indicat în această perioadă alţi oameni cu care trebuie să lucrez si să-i 
vindec. Aveam mare încredere în supraeul meu pentru că datorită lui realizasem tot ce era bun de când 
mă apucasem de practicile energetice. 

Tot el îmi permise accesul la cunoaşterea pură si la puteri paranormale. In acest fel mi s-au relevat alte 
chakrasuri în configuraţia corpurilor energetice care erau ştiute în secret numai de marii maeştri 
bioenergeticieni (şapte centri principali despre care află orice începător plus încă patru centri principali 
si mai mulţi centri secundari). Apoi am învăţat să anihilez entităţile negative. 

In acele zile a urmat o avalanşă de revelaţii în domeniul cunoaşterii universului bioenergetic, o avalanşă 
de dezengramări cu pătrunderi în vieţile anterioare, chiar si în prima viată trăită de mine pe pământ 
acum 136,786 de ani pe continentul antediluvian Mu. 

Intr-o zi de joi supraeul mă avertizase că Dumnezeu îngăduise ca să-mi fie deschisă vederea spirituală a 
lumilor invizibile si pe măsură ce voi lucra pentru curăţirea impurităţilor fizice si spirituale voi vedea din 
ce în ce mai clar realităţile din lumea astrală, univers energetic invizibil pentru oamenii obişnuiţi. 

Aceste metode mi le perfecţionasem sub asistenta supraeului în şedinţele de vindecare ale bolnavului 
afectat de paralizie, iar rezultatele le văzusem cu ochii mei si eu si cei ce asistau; bolnavul restabilindu-se 
oarecum, începând să-si mişte mâna si piciorul paralizat, deşi cu greutate si dureri mari. Ii revenise pofta 
de mâncare, se mai întărise puţin. 

Tot atunci supraeul m-a învăţat să operez pe corpurile energetice, asa-zisa chirurgie energetică, făcând 
bolnavului câteva transplanturi energetice. Vă daţi seama ce mândru eram de mine că Dumnezeu mă 
învrednicise cu o asemenea misiune si că îmi dăduse asemenea puteri si cunoştinţe în domeniul 
bioenergetic. Tot atunci mi s-a dat un alt nume si era suficient să-1 pronunţ ca un noian de energie să se 
reverse asupra mea. 

Din când în când mă fulgera un gând de frică cum că ceea ce fac eu nu e bine, că este o nebunie, dar 
imediat înlăturam acel gând ştiind că eu sunt trimisul lui Dumnezeu si că am de îndeplinit misiunea pe 
care mi-o încredinţase, fiind si multe intâmplări care confirmau acest lucru. Ceea ce m-a convins pe 
deplin că ce fac eu e bine a fost faptul că am reuşit să vindec instantaneu o migrenă foarte puternică unei 
colege de birou. Alt lucru care m-a fâcut să cred că tot ce fac e bine a fost diagnosticarea făcută tot atunci 
unui coleg care fusese la medic cu o zi înainte si-i spusese acelaşi lucru pe care i l-am spus eu (avea un 
rinichi căzut si o coastă fisurată). El a recunoscut înmărmurit că asa este. 

Până la urmă colegii si-au dat seama că am luat-o razna si au anunţat salvarea pentru a merge la spitalul 
de psihiatrie. Eu am acceptat aceasta ca pe o misiune de anihilare a entităţilor negative care bântuiau 
spitalul. Pe drum, supraeul mi-a sugerat să-i pun mâna la ochi şoferului ca să le arat celor de fată că nu se 
întâmplă nimic, pentru că noi suntem acum în lumea astrală unde nu se poate întâmpla nimic rău. Si am 
fâcut-o. Bine că şoferul a oprit repede si nu s-a întâmplat nimic grav. Toţi cei din maşină s-au uitat 

stupefiaţi la mine, dar si-au dat seama că nu e nimic neobişnuit pentru un om care era dus la spitalul de 
psihiatrie. 

Am fost internat, iar după două zile mama s-a dus la doamna Ana să o roage să mă scoată din starea în 
care eram. Ea a venit, mi-a ars o palmă si m-a dezengramat o jumătate de oră spunându-mi la sfârşit să nu 
mai vorbesc cu supraeul si să nu mai primesc nici o revelaţie, căci entităţile negative care puteau imita 
foarte bine vocea supraeului si în genere a oricui, m-au păcălit si m-au adus în starea în care eram. 

M-a sfătuit să stau liniştit si să mă mai odihnesc, să nu mă mai gândesc absolut de loc la nimic legat de 
bioenergie si că totul va fi bine. Mi-a zâmbit încurajator si a plecat ( Lipsa aceasta de responsabilitate se 
manifestă la toţi îndrumătorii pseudo-spihtuali: G. Bivolaru si D. Bozaru la Yoga, precum si la cei de la 
Sahadja-Yoga si Elta Universitate n.n.). 

Doctorii de la spital, si de altfel din toată lumea, spuneau că nu eram nici primul, nici ultimul care 
angajându-se în acest fel de practici ajungea la ei la spital. Eu însă nu i-am crezut pe ei, ci pe doamna 
Ana convins fiind că nu practicile în sine duc spre asa ceva, ci aplicarea lor greşită. Dealtfel convenisem cu 
doamna Ana ca după o perioadă de relaxare să mă apuc din nou de aceste practici, dar de acum încolo cu 
experienţa si cu lecţia căpătată, voi sti să mă feresc de astfel de greşeli. Si tot amândoi am tras concluzia 
că Dumnezeu a vrut să mă încerce în acest fel, ca să-mi arate orgoliile negative care mă stăpâneau. 

Când am fost din nou la doamna Ana acasă, rugând-o să mă testeze din punct de vedere bioenergetic, să 
vadă dacă m-am refăcut si dacă pot să mă apuc iarăşi de qi-qong, mi-a răspuns că pot să încep să lucrez, 
dar foarte puţin, ca să vedem mai întâi reacţiile organismului. Am mai întrebat cum voi putea să recunosc 
dacă este supraeul meu sau nu si ea mi-a răspuns că atunci când supraeul mă va contacta în gând voi sti si 
voi simţi pur si simplu că el este si nu altul. Acestea fiind zise a lucrat asupra mea cu bioenergie cam un 
sfert de oră după care a căzut într-o transă profundă. Ca să nu o deranjez am rămas alături de ea lăsându- 
mi gândurile la voia întâmplării. Si mi-a venit în minte imaginea mea când eram mic copil, iar la un 
moment dat, eu, cel de la vârsta de patru ani, s-a întors spre mine, m-a privit si m-a întrebat spunându-mi 
pe nume: "Ce mai faci? Sunt eu, supraeul tău! Adevăratul tău supraeul în sfârşit am reuşit să fim fată în 
fată". Uimit de cele ce auzisem si vedeam, am exclamat: "Bine, dar din cauza ta am ajuns la spitaU". "Nu din 
cauza mea, mi-a răspuns el, căci de mine nu ai mai ascultat încă de când au început cursurile de vindecare 
bioenergetică de la clubul CFR". "Si de ce nu m-ai tras de urechi, de ce nu m-ai avertizat că ascult de cei 
râP." . "Datorită orgoliilor în care erai blocat nu am mai avut acces la tine si nu ai vrut să mă mai auzi. De 
acum însă ai să mă recunoşti si nu ai să mă mai respingi. Te voi contacta mai târziu. Să ştii că mi-a fost dor 
de tine\". Zicând acestea, copilul din mintea mea a dispărut si s-a aşternut peste mine o linişte cum nu mai 
fusese în capul meu niciodată! 

Nu după mult timp si doamna Ana a ieşit din transă si i-am povestit ce s-a întâmplat, la care ea m-a 
întrebat: "Si tu ce ai simţit, el e sau nul". I-am răspuns că da, e el. "Atunci el el a zis ea, întăhndu-mi 
convingerea! Numai să ai grijă ca totdeauna tot ce-ti spune să treci prin filtrul raţiunii, căci oricând spiritele 
rele pot să se substituie supraeului încercând să ne transmită mesaje si comenzi cu care vor să ne facă rău, 
sau să ne pună să facem rău. Deci fii foarte atent\". 

Am plecat de la ea bucuros că pot din nou să lucrez si că în sfârşit, de acum înainte, voi sti să vorbesc cu 
adevăratul meu supraeu. De acum înainte eu urmam să primesc mesajele supraeului sub forma propriilor 
mele gânduri sau prin imagini ce îmi apăreau în minte; am învăţat să recunosc gândurile si imaginile care 
îmi erau trimise de supraeul meu. 

Doamna Ana recomandă tuturor participanţilor la curs să lucreze foarte mult qi-qong si dezengramare 
pentru a ajunge cu nivelul de vibraţie în spectrul indigo. Abia după aceea vor avea siguranţa că sunt în 
stare să lucreze asupra altora pentru vindecare sau să vorbească cu supraeul fără a fi bruiaţi. 

Am discutat personal cu ea despre identificarea mea cu supraeul si despre etapele pe care le-am parcurs 
în comunicare cu el, iar ea m-a încurajat să merg înainte pentru că acum, spunea ea, procedam corect. 



Intr-o zi maestrul din astral Sri Yukeshwar mi-a cerut să fac împreună cu doamna Ana o excursie pe 
Muntele Ceahlău. Era într-o zi de miercuri. Joi am fost la doamna Ana acasă si i-am raportat ce îmi 
spusese maestrul si supraeul meu, rugându-o să se consulte cu supraeul ei si să vadă dacă mergem sau 
nu. Răspunsul a fost afirmativ. I-am spus ce-mi ceruse maestrul să facem: să plecăm în lunea următoare 
pe Ceahlău, să lucrăm impreună exerciţii de dezengramare si energizare, după care să ne reîntoarcem 
miercuri. Alte amănunte ni le va comunica maestrul atunci când vom ajunge pe Ceahlău. A rămas stabilit 
să plecăm luni. 

Cu o săptămână inainte supraeul mi-a făcut cunoscut că de fapt engramele pe care le scoteam noi prin 
dezengramare erau nişte fiinţe vii, având fel de fel de forme si că ele parazitau corpurile noastre 
energetice hrănindu-se cu energia noastră si influentându-ne negativ. Am fost învăţat să le simt si să le 
anihilez. Metoda era foarte putenică si rezultatele spectaculoase; chiar doamna Ana aprobând -o si 
mirându-se de eficacitatea ei. 

începând din această perioadă a început să înveţe doamna Ana de la mine. Era de fapt uimită si ea la ce 
nivel de cunoaştere aveam eu acces si ce cunoştinţe îmi fuseseră relevate de supraeu. Intr-una din 
dezengramări îl văzusem cu ochii mintii chiar pe Satana, stăpânul dracilor, dându-mi târcoale, insă 
maeştrii si supraeul îmi puseseră la îndemână arme de lumină spirituală foarte puternice cu care puteam 
să-1 alung. 

Sâmbătă, cu două zile înainte de plecare, în cursul unei meditaţii mi s-a arătat în chip de om Dumnezeu 
Tatăl Ceresc si a vorbit cu mine numindu-mă fiul Lui si felicitându-mă pentru marele progres spiritual pe 
care-1 făcusem, spunându-mi că voi fi cel mai mare vânător de diavoli pe care 1-a cunoscut vreodată 
omenirea. Am căzut la pământ si nu-mi venea să cred ce văzusem si auzisem. 

Duminică dimineaţa, în cadrul altei meditaţii, l-am vâzut pe Iisus Hristos răstignit pe cruce si atunci 
supraeul meu si întregul meu suflet mi-au spus că eu sunt cel ce am fost atunci pironit pe cruce. De data 
aceasta am realizat că asa este, ba chiar am simţit în palme durerea provocată de cuiele cu care mă 
pironiseră atunci. 

In tot timpul excursiei de pe Ceahlău eu am fost conducătorul iar doamna Ana m-a urmat pas cu pas. 

Singurul om care a mai ştiut de adevărata mea personalitate în această perioadă a fost viitoarea mea soţie 
căreia i-am povestit toată excursia si tot ce a decurs din ea. Cred că atunci ar fi fost singurul om în stare să 
înţeleagă si să accepte cât de cât că asa ceva ar fi fost posibil. Ea îsi dădea seama de nefirescul si nebunia 
acestor lucruri, insă realiza si faptul că dacă m-ar fi contrazis nu a-si fi acceptat nici un argument de-al ei 
si poate ar fi trebuit să ne despărţim. Faptul că doanma Ana acceptase si aprobase tot ce eu îi povestisem 
despre mine si despre practicile mele bioenergetice au făcut-o pe de altă parte să accepte că, deşi ea nu 
putea să creadă si să facă asa ceva, alţii erau în măsură să facă si să simtă acele lucruri. 

Era o nebunie plăcută, plină de romantism, de escapade misionare în numele lui Dumnezeu care de fapt 
toate erau menite să ne facă să ne cunoaştem mai bine si să ne iubim mai mult. Soţia mea a intuit că odată 
si odată mă voi trezi din această nebunie si că atunci vom rămâne împreună doi oameni simpli si 
obişnuiţi. 

Avalanşa de revelaţii si de trăiri care ne asaltau de mai bine de o lună ne epuizaseră. Erau deja câteva 
nopţi în care dormisem foarte puţin sau deloc. In aceste condiţii, mergând în vizită la mama mea mi s-a 
revelat că ea ar vrea să-mi facă mult rău. M-am supărat si am plecat. Pe drum, soţia mi-a atras atenţia că 
nu m-am purtat frumos cu mama. Atunci a apărut primul semn de întrebare. Pentru prima dată mi -am 
dat seama de nebunia comportamentului meu, fiindcă dacă exista vreun lucru pe lumea asta de care să fiu 
absolut sigur,era acela că mama mea mă iubeşte si îmi doreşte doar binele. Dându-mi seama de nebunia 
acestei revelaţii am reuşit în decursul unei ore să realizez toată nebunia trăită până atunci. Si dintr-o dată 
tot eşafodajul pe care eu îl construisem de atâta amar de timp s-a prăbuşit iar eu efectiv nu mai ştiam cine 
sunt; dacă nu eram de fapt Dumnezeu si nici Iisus Hristos, Fiul lui Dumnezeu, atunci cine eram? Umblam 
asa prin casă vorbind de unul singur. 

Atunci soţia si-a zis că trebuie să am un diavol în mine si a vrut să-1 descopere si să-1 alunge din mine, si 
într-adevăr, prin gura mea, din mine, a început să vorbească un diavol. A început să înjure, să ţipe că el nu 
pleacă, că el stă de mult timp în mine si că eu l-am chemat; a început să ne ameninţe, ne-a spus că el este 
supraeul care m-a condus pe mine atâta timp. ameninţa pe soţie că o să o omoare si voia să sară la ea, 
dar n-avea putere să-mi folosească cum voia trupul, iar eu mă opuneam. Tot timpul căuta să o scuipe si o 
înjura groaznic, spunând că o urăşte si sa-1 lase în pace, să nu-1 mai chinuie. 

La un moment dat mi-am recăpătat stăpânirea de sine si din clipa aceea am înţeles că tot ce făcusem până 
atunci era foarte rău. 

Cu câteva ore înainte de asta, în timp ce eram acasă la mama, si făceam o repriză de exerciţii qi-qong, 
corpul fiindu-mi mişcat de supraeu, deodată am început să execut un dans cu adevărat satanic. Soţia s-a 
uitat îngrozită la mine, la figurile pe care le făceam, la sunetele pe care le scoteam, la respiraţia pe care o 
aveam atunci, la privirile absolut demonice pe care le aruncam în toate părţile. Mi-a spus că îi e frică de 
mine si că ar fi bine să mă uit în oglindă să mă văd cum arăt, iar când m-am uitat, m-am speriat si eu de 
privirea mea. 

Ne-am gândit amândoi ce să facem si cum să ieşim din această stare. Amândoi eram epuizaţi de tot ce 
făcusem timp de o lună si nu ştiam unde greşisem. Credeam că este vorba de o greşeală a noastră. 
Diavolul încerca iarăşi să vorbească prin mine si să-mi folosească trupul dar reuşeam totuşi să nu-1 las să 
facă nimic. Revelaţiile îmi asaltau mintea si nu puteam să mă mai concentrez la nimic. Până la urmă, am 
decis să nu mai facem absolut nimic din domeniul bioenergetic, să încetăm orice relaţie intimă pentru o 
perioadă de timp, să dormim cât mai mult si să mâncăm multă carne si mâncăruri greu digerabile ca să ne 
îngreuiem mintea si s-o oprim din avalanşa nebună în care se pornise . 

Abia a doua zi am reuşit să adorm puţin, să-mi adun si eu oarecum mintea, căci o simţeam ca pe o maşină 
dereglată care nu mai putea fi oprită din mers. După ce m-am trezit, m-am rugat lui Dumnezeu să mă 
ajute să scap din situaţia în care intrasem. L-am rugat să mă ierte pentru ce făcusem, pentru că eu 
crezusem că slujesc binelui. L-am rugat să mă aducă pe calea cea bună si să-mi arate cum trebuie cu 
adevărat să slujesc binelui. Când mă rugam mă simţeam ca. un copil neascultător, care fugind de acasă se 
rătăcise într-un pustiu foarte mare, de unde nu mai ştia cum să iasă. 

De atunci am putut dormi din ce în ce mai bine si mai mult iar mintea mea încetul cu încetul, a început să 
se oprească din necontenita gândire si reflecţie si si-a domolit ritmul. Soţia mea, care nu se implicase atât 
de mult si-a revenit mult mai repede, singura problemă pentru ea fiind marea oboseală pe care o 
acumulase. Abia după două săptămâni de zile am revenit la un comportament cât de cât normal. 

La o lună de zile după aceste evenimente, nişte prieteni care si ei practicaseră yoga mai demult, ne -au dat 
să citim nişte cărţi ortodoxe: " Sfântul Serafim de Sarov" si "Pelerinul roman", apoi, împreună cu ei am fost 
la un preot si am abordat câteva subiecte pe această temă. După discuţia cu preotul si citirea celor două 
cărţi am realizat că religia ortodoxă este mult mai complexă si mai frumoasă decât orice altă cale de 
eliberare spirituală. încetul cu încetul am înţeles că este singura cale adevărată. 

Ne-am dus la o mănăstire si ne-am spovedit din copilărie, duhovnicul de acolo interzicandu-ne să mai 
practicam exerciţii bioenergetice sub orice formă ar fi fost ele. Ne-a spus că nu suntem singurii care au 
păţit asa ceva si că mulţi din cei ce apucă pe aceste căi ajung la spitalul de psihiatrie. Am găsit apoi în Iaşi 
un duhovnic, acesta fiind chiar preotul cu care vorbisem prima dată, duşi de prietenii noştri. I-am povestit 
si lui ce păţisem, iar el ne-a recomandat să împărtăşim si altora din experienţele noastre. 

Acum, la aproape un an de la încetarea oricărei activităţi pe tărâmul bioenergetic cred că putem formula 
câteva interpretări, CONCLUZII SI RECOMANDĂRI în legătură cu ele: 

In primul rând am dori să atragem atenţia tuturor celor ce vor să urmeze calea acestor practici, fie pentru 
dobândirea unor puteri paranormale, fie pentru dobândirea sănătăţii trupeşti sau sufleteşti, fie câştigarea 
înţelepciunii si a eliberării spirituale, că absolut toate provin din sânul unor credinţe filosofico -religioase 
păgâne. Este binecunoscut că popoarele păgâne se închină la idoli si că dumnezeul sau zeii care îi 
venerează nu sunt altceva decât nişte închipuiri cu care satana i-a înşelat. 

încă de la crearea lumii de către Dumnezeu, diavolul i-a înşelat pe primii oameni, iar aceştia, crezând în 
cele spuse de el si nu în cele spuse de Dumnezeu, au fost izgoniţi din Rai. De atunci si până la venirea pe 
pământ a Fiului lui Dumnezeu, a Domnului nostru Iisus Hristos, care prin jertfa Sa a spălat tot păcatul 
omenirii si a întemeiat singura credinţă adevărată, credinţa creştină ortodoxă, oamenii au fost înşelaţi de 
către diavol să se închine la fel de fel de dumnezei care de fapt nu existau. Fie că aceştia se chemau marele 
spirit universal, sau principiul cosmic universal, sau divinul, sau Baal sau Ra sau fel de fel de zei, de spirite 
si de forte supranaturale, toţi nu au fost altceva decât înşelări aduse în mintea omenească de către 
demoni care au fost apoi adeverite si fundamentate prin intermediul minunilor si faptelor supranaturale 
făcute cu puterea Satanei. 

De la înălţarea la ceruri a Domnului nostru Iisus Hristos si până în ziua de astăzi nenumărate fapte si 
minuni făcute în numele Său si cu puterea Sa, au dovedit fără putinţă de tăgadă că singurul dumnezeu 
adevărat este 

Dumnezeul creştinilor care tin dreapta credinţă apostolică ortodoxă. 

De aceasta s-au convins mulţi păgâni, asupra cărora puterea adevăratului Dumnezeu a făcut minuni si a 
căror idoli au fost sfărâmaţi de această putere. Niciodată puterea idolilor nu a putut întrece puterea 
adevăratului Dumnezeu, după cum niciodată puterea Satanei n-a putut depăşi puterea lui Dumnezeu Care 
1-a creat. Cu toate acestea diavolii nu au încetat o clipă să încerce înşelarea oamenilor prin credinţe 
idolatre sau prin devierea ori ruperea de la dreapta credinţă. 

Dar se pune întrebarea: De ce se străduie diavolul atât de mult să însele oamenii în această privinţă? 
Răspunsul e simplu: Răsplata celor care cred în idoli si a ereticilor sunt muncile iadului, iar Satana tocmai 
acest lucru l-a dorit tuturor oamenilor. Toţi oamenii care au trăit înainte de Hristos, după moarte, au fost 
trimişi în iad. prin jertfa Sa, Fiul lui Dumnezeu, a venit ca să-i scoată de acolo. Unul dintre păcatele care a 
trimis cei mai mulţi oameni în iad a fost tocmai această închinare la idoli, iar diavolul se străduie din 
răsputeri, si în zilele noastre, să cufunde toată omenirea în credinţele idolatre. 

Toţi cei care încearcă să popularizeze la noi în tară si în întreaga lume practicile bioenergetice de 
provenienţă orientală sau cele de magie africană, asiatice, arabe, sud-americane, încearcă să le prezinte 
desprinse din contextul filosofico-religios din care provin. Ei încearcă să le înfăţişeze la început ca pe 
nişte tehnici bioenergetice de vindecare si autovindecare, după care, celor ce se angrenează în practicarea 
lor, le sunt prezentate ca nişte practici al căror scop final este însănătoşirea sufletească, căpătarea de 
puteri paranormale si apoi eliberarea spirituală, subliniindu-se caracterul secret al acestor ştiinţe oculte. 
Abia după câţiva ani de practicare adeptului îi este înfăţişată adevărata fată a acestor practici: puternicul 
substrat religios si ocult pe care se sprijină, si, că rezultatele apar doar la cei ce încep să se închine la zei. 

Ei sunt iniţiaţi apoi prin nişte ritualuri oculte de către maeştrii lor pentru a putea ajunge la realizări 
deosebite. In această fază totul devine ultrasecret, orice divulgare fiind considerată ca un sacrilegiu si 
pedepsită ca atare. Ei formează vârful de lance al sistemului filosofico-religios din care provin. 

Cei ce vor să se elibereze spiritual, să se mântuiască, pe aceste căi, urmează în realitate nişte căi idolatre, 
iar unirea finală este unirea cu diavolul. Pe tot parcursul acestor practici are loc o îndrăcire treptată a 
individului până când, ajungând la etapa finală, omul este complet posedat de diavol, ajungând la nişte 
puteri paranormale-supranaturale care impresionează si copleşesc pe oamenii simpli. Pentru ca înşelarea 
să fie completă diavolul îti insuflă o înţelepciune si o falsă curăţenie sufletească care pot induce în eroare 
pe orice om neavizat. 

Adevărata fată a acestor oameni o cunosc foarte putini, iar câteodată nici ei însisi nu realizează ce se 
întâmplă în mod real cu ei, însă, după cum spunea Mântuitorul, după roadele lor îi veţi cunoaşte. Uitaţi -vă 
bine la ei, la roadele pe care le aduc, dar nu numai la cele cu care ei se afişează, ci si la cele pe care le 
ascund. 

Cu două săptămâni înainte de a scrie aceste rânduri am fost acasă la doamna Ana si i-am povestit tot ceea 
ce păţisem, întrebând-o unde crede ea că este greşeala. Mai intai i-am cerut să-mi explice unde greşisem 
când am ajuns prima dată la spital. Ea mi-a spus că atunci m-am grăbit puţin si a apărut un dezechilibru 
între corpurile mele energetice si cel fizic iar personalităţile mele negative din alte vieţi au imitat vocea 
supraeului meu si eu în loc să ascult de vocea lui, am ascultat de o astfel de personalitate, care vrea cu 
orice preţ să stopeze progresul spiritual al individului. Una din metodele pe care le utilizează aceste 
personalităţi este aceea de a te pune să faci nişte lucruri care să te dezechilibreze psihic si să ajungi la 
spital, sau te îndeamnă să faci cine ştie ce lucruri rele. 

"Dar cu maeştrii din astral si cauzal, cum afostV, am intrebat-o. "Pai, toţi maeştrii în practicile acestea au 
un maestru în universurile superioare, care îi conduc si îi indrumă, asa că nu e nimic anormal în toate 
acestea" \ 

"Dar a doua oară când era să o luăm razna amândoi ce s-a întâmplaţi". "Păi ce să se întâmple? Iarăşi v-a 
inselat o asemenea personalitate care s-a substituit supraeului si era să vă ducă să o luaţi razna. Bine ati 

făcut ca ati încetat orice activitate pe acest plan. Asa trebuie făcut când eşti păcălit astfel iar după ce revii 
la normal tragi concluziile unde ai greşit si o iei din nou de la capăt". 

"Bine dar de data aceasta am respectat tot ce m-ati invătat dumneavoastră! Eram cu nivelul de vibraţii în 
indigo, m-am identificat cu supraeul, am analizat tot ce-mi spunea si admiteam doar ce mi se părea bun! De 
altfel, totdeauna am venit la dumneavoastră să mă verificaţi, iar în excursia făcută pe Ceahlău ati aprobat 
tot ce vă spusesem si toate erau venite de la supraeul meu. Ori stiti bine că si atunci mă credeam Iisus 
Hristos, Fiul lui Dumnezeu, că vorbeam cu Dumnezeu Tatăll" . 

"Da, dar eu atunci tocmai de asta am mers cu tine, pentru că am vrut să-ti arăt că nu erai cine te credeai! 
Atunci s-a întâmplat cu tine acelaşi lucru care se întâmplă cu toţi atunci când se aprinde în noi lumina 
eristică, moment in care simţim că în noi este un sâmbure de dumnezeire. Mai tii minte când te-a pişcat un 
tântar si eu ti-am spus că pe sfinţi ţânţarii nu-i pişcă? Dar când ai spus că ai ancorat vortexul de forte care 
va declanşa apocalipsa, nu ti-am spus eu că un maestru nu are nevoie să se teamă că ceva creat de el va fugi 
sau se va pierde? ti-am dat să înţelegi, deci, de două ori că nu erai cine te credeai, dar tu nu ai prins mesajul, 
si după aceea nu ai mai trecut pe la mine si am crezut că ti-ai dat seama de greşeala tal". 

Eu si soţia mea mea ne-am uitat uimiţi unul la altul când am auzit această explicaţie, căci amândoi ştiam 
că abia cu o zi înainte de plecarea pe Ceahlău căpătasem certitudinea că sunt Iisus Hristos, abia în acea zi 
am avut revelaţia răstignirii pe cruce si tot atunci arătându-mi-se Dumnezeu Tatăl vorbind cu mine. 
Doamnei Ana, toate aceste lucruri i le spusesem doar în timpul excursiei, deci ea plecase în excursie cu 
mine fără să ştie aceste lucruri! 

"Doamnă Ana, dar spuneti-mi cum putem fi siguri că vorbim cu supraeul nostru cel adevărat, căci iată, eu 
mi-am luat toate măsurile de protecţie si totuşi m-a înselati" 

"Când vorbeşti cu supraeul, niciodată nu poţi fi sigur că vorbeşti cu el sau cu altcineva. Totdeauna trebuie să 
treci prin filtrul raţiunii tot ceea ce îti comunică si să iei numai ce consideri că este bun. Vorbirea cu 
supraeul e ca mersul pe sârmă, în orice clipă poţi să cazi. De altfel si eu, cu câţiva ani în urmă, căpătasem o 
mare încredere în supraeul meu si mă lăsam condusă de el, iar într-o zi acesta mi-a spus că trebuie să mă 
sinucid pentru ca monada mea din astral să poată progresa spiritual, căci eu prin ceea ce făceam atunci o 
ţineam în loc. L-am ascultat si am fost la un pas de sinucidere, pregătind si punând în ordine tot ce era 
necesar pentru a pleca din lumea aceasta. Dar în ultima clipă, mi-a trecut prin cap să trec si pe la o biserică. 
Numai trecerea acestui gând prin mintea mea a fost suficient pentru a amâna punerea în practică a 
hotărârii de a mă sinucide. M-am dus acolo si am vorbit cu un popă, un mosulică dulce, care mi-a zis că nu 
ştie ce să-mi spună în legătură cu ceea ce practicam eu, dar că Sfânta Treime este iubire, este credinţă si este 
speranţă si nu cumva să-mi pun capăt zilelor. Mi-a mai zis el ceva, nu mai tin minte ce, mi-a făcut si o 
rugăciune si am plecat. Si cum mergeam spre casă, brusc mi-a venit în cap ce-mi spusese mosulică: că 
Dumnezeu este speranţă si atunci deodată am realizat că Dumnezeu nu a creat nimic pentru a distruge, deci 
nici pe mine. Din clipa aceea am renunţat la gândul sinuciderii. 

A doua zi a venit mama la mine si mi-a spus că în noaptea ce trecuse i se arătase un înger care-i spusese să 
nu mai fac nimic din ce făcusem până atunci, arătându-i tot ce făcusem rău si spunându-i să înlătur din casă 
si din activităţile mele tot ce rezultase din acele practici". 

"I s-a arătat mamei dumneavoastră un ingerîn vis? am întrebat-o noi uimiţii" 

"Nu în vis, ci chiar fizic, real! A trezit-o spunându-i ce avea de spus si a dispărut, după care mama a stat 
trează până dimineaţa, ca să nu uite nimic din ce-i spusese si a venit imediat la mine. Atunci eu am înţeles că 
nu făcusem cum trebuie lucrurile, iar de acum încolo trebuia să le fac altfel. Ei, si de atunci am început să 
vorbesc cu supraeul trecând prin filtrul raţiunii tot ce-mi spuneai". 

Si eu si soţia am rămas uimiţi de felul în care interpretase ea cele spuse de înger. "Dar teoria aceasta a 
supraeului, de unde ati luat-o, am insistat noi"? 

"Toată lumea vorbeşte cu supraeul, unii vorbesc telepatic, alţii prin scriere automată (procedeu spiritist de 
comunicare cu spiritele - în cazul de fată cu supraeul), si eu la început luam legătura cu el prin scriere 
automată, dar după mesajul pe care l-am primit de la înger am înţeles că trebuie să vorbesc cu el în alt mod, 
si anume, pe cale telepatică". 

Am insistat să aflăm sursa sau teoria care fundamentează practicarea acestei convorbiri cu supraeul dar 
ea nu a vrut să ne-o dezvăluie. 

"Si totuşi", am insistat eu, "dacă în orice clipă poţi fi înşelat în această convorbire cu supraeul si el te pune să 
te sinucizi, te duce la nebunie, poţi să ajungi la comiterea de crime si multe alte acte iresponsabile, n-ar fi 
mai bine să renunţăm la orice comunicare cu eP." "A, nu\" mi-a răspuns ea, "fiecare trebuie să-si trăiască 
experienţa lui de viată din care trebuie să înveţe ceva. Dacă unul se sinucide, este treaba lui, este experienţa 
lui din această viată, chiar dacă ea e negativă; dacă unul dă în cap la altul, e la fel; dacă voi era să o luaţi 
razna, a fost o experienţă pe care trebuia să o trăiţi. Acum v-ati dat seama de tot răul si orgoliul care era în 
voi! Vedeţi ce lecţie v-a oferit Bunul Dumnezeu? Si-apoi fiecare mai are înainte alte vieţi de trăit, asa că nu 
trebuie să ne facem problemei" 

"Deci, dumneavoastră admiteti că se poate întâmpla orice când vorbim cu supraeul!". "De ce nu? 
Experienţele de viată sunt nenumărate" 1 . 

Soţia a mai încercat să o convingă pe doamna Ana că totuşi este periculos să laşi o mulţime de oameni 
nesupravegheati, să vorbească cu supraeul, dar ea a argumentat că nu este asa. 

Am plecat în acea seară acasă înmărmuriţi de cinismul si nebunia de care dădea dovadă cea pe care o 
crezusem un om care vrea binele semenilor săi: o vindecătoare prin bioenergie. 

Peste câteva zile am revenit la doamna Ana, încercând imposibilul, să-i prezint si ei calea credinţei 
creştine ortodoxe ca pe o altenativă, astfel încât, îmi ziceam eu dacă va adera la ea, îsi va da seama mai 
târziu de nocivitatea practicilor în care se angajase. Erau de fată si doi ucenici de-ai ei. Abia atunci am 
văzut adevărata ei fată. Reacţia la ceea ce-i spuneam eu a fost violentă. Nu a acceptat sub nici o 
formă că ortodoxia ar fi bună de ceva, din contră i-a făcut în toate felurile pe slujitorii Bisericii; pe mine 
nici nu mai spun, a încercat să mă lovească în piept, să-mi dea palme, a ţipat si s-a enervat cumplit, si asta 
mai ales când le-am povestit ucenicilor ei întâmplarea cu "mosulică" [preotul care a ajutat-o să nu se 
sinucidă) si ingerul. Cumplită tulburare i-am produs prin acea încercare de a-i prezenta calea credinţei 
ortodoxe. 

Dându-si seama că nu se comportă prea civilizat, a simulat apoi, că în principiu ar fi si aceasta o cale pe 
care oamenii pot merge. 

Am plecat si de această dată înmărmurit de adevărul care se ascunde în spatele cuvintelor ei frumoase, 
care spunea că toate căile spre mântuire sunt bune. într-adevăr, pentru doamna Ana erau bune toate în 

afară de una singură: credinţa creştină ortodoxă si chiar dacă ea susţine cu tărie că este creştină, adevărul 
este cu totul altul. Ea îsi închipuie că e creştină de un nivel spiritual foarte înalt care depăşeşte 
manifestările creştine obişnuite. Din aceste motive ea nu are nevoie de duhovnic si interpretează cum 
vrea Sfintele Scripturi, scrierile si învăţăturile Sfinţilor Părinţi, ajungând la o totală rupere de Sfânta 
Biserică, la nişte erezii ce depăşesc orice închipuire sfidând orice bun simt. Toate acestea sunt 
argumentate si susţinute de către ea logic, cu lux de amănunte, cu deplină încredere în justeţea celor 
gândite si afirmate. 

Aceasta este de fapt adevărata doamnă Ana si dacă ati sti adevărul si despre alţi instructori si vindecători 
prin practici yoghine, qi-qong etc. cred că v-ati cutremura. 

Din experienţa trăită de mine în universul acesta al practicilor bioenergetice, am văzut că ele duc la o 
indrăcire treptată a celui ce le practică si că oricând pot apare tulburări mintale si comportamentale, care 
se finalizează în cele mai sinistre forme de nebunie. Dar cel mai periculos fapt este că această nebunie 
este logic argumentată si acceptată, ea venind cu acordul si prin voinţa noastră, si deşi ştii că ceilalţi te 
consideră nebun, pentru ceea ce crezi si faci, tu îti argumentezi si demonstrezi că de fapt tu eşti cel 
sănătos, iar ei sunt nebuni, căci nu cunosc si nu înţeleg adevărata realitate. 

După părerea noastră puterea de a vindeca prin bioenergie sau sănătatea obţinută prin practici de 
provenienţă orientală sunt de natură satanică si de aceea nu vom apela niciodată la ele, oricât de bolnavi 
am fi si chiar dacă nu am găsi vindecare prin tehnicile medicale clasice. "Pentru păcatele mele mi se 
îmbolnăveşte trupul si slăbeşte sufletul meu". Vindecare prin puterile diavolului noi nu mai vrem! 

(GHEORGHE V.). 

Capitolul IV 

Paralele intre CREŞTINISM si BUDHISM 

Pornim de la ideea centrală, comună budhismului si creştinismului: mântuirea. Amândouă religiile întind 
omului o mână de ajutor, ca să se mântuiască de sub stăpânirea întunericului si a răului. în scopul acesta 
creştinismul oferă omului luminile revelaţiei divine, comunicările pe care spiritul suveran le-a făcut 
spiritului uman în curs de mai multe veacuri, prin oameni aleşi, a căror serie s-a încheiat cu Iisus Hristos, 
Fiul lui Dumnezeu. Budhismul nu poate oferi neamului omenesc o revelaţie, o Biblie în felul celei creştine, 
învăţătura lui Budha si a ucenicilor lui, cuprinsă în Trodipika, este plină de elemente fantastice, de 
povestiri mitologice, cu neputinţă de a satisface exigentele unei critici istorice si criteriile unei revelaţii 
adevărate. 

Creştinismul e religie descoperită de Dumnezeu, budhismul e opera unui înţelept. Creştinul crede într-un 
Dumnezeu personal. Budhismul nu are în crezul său pe Dumnezeu; nu-L neagă si nu-L afirmă în locul 
hazardului orb, creştinismul admite providenţa divină; budhismul, cauzalitatea oarbă. Creştinismul are 
un cler si un cult religios, prin care sufletele se purifică si se înaltă spre Dumnezeu; budhismul a înlocuit 
rugăciunea cu meditaţia si cerul cu nirvana. Creştinismul e teocentric; budhismul e antropocentric. După 
creştinism lumea e creată cu scopul de a ne pregăti pentru viata si fericirea veşnică; pentru budhism 
lumea e veşnică, un lanţ nesfârşit de mizerii si dureri de care trebuie să scăpăm cât mai degrabă. După 
creştinism lumea e bună ( Fac. 1:31 ; Ps. 103:25 ; 1 Tim. 4:4 ), pentru că e opera lui Dumnezeu, în care se 
oglindeşte iubirea si puterea Creatorului; iar răul din lume a izvorât din voinţa liberă a creaturilor 
raţionale; de asa ceva budhismul nu are cunoştinţă. 

Creştinismul este o antropologie, o învăţătură despre facerea omului din trup muritor si suflet nemuritor. 
Budhismul nu ştie nimic nici despre creaţia omului, nici despre nemurirea sufletului. Creştinismul are o 
învăţătură despre libertatea si căderea omului, despre originea si transmiterea păcatului, a răului 
metafizic, moral si fizic. In budhism lipseşte ideea de libertate, cădere si păcat. Budha vrea să mântuiască 
lumea de boală, suferinţă, bătrâneţe si moarte, adică de răul fizic, nu de răul etic, din care se naşte cel 
fizic; el vrea sa scape lumea de existentă, nu de impuritatea păcatului. El urmăreşte nimicirea existentei, 
nu vindecarea naturii căzute, pe când "Fiul Omului a venit să caute si să mântuiască pe cel pierdut" ( Luca 
19:10 ), să-si dea sufletul Său răscumpărare pentru păcătoşi ( Matei 20,28 ), să mântuiască poporul de 
păcate ( Matei 1:21 ). 

In creştinism mântuirea e realizată prin Iisus Hristos si se înfăptuieşte prin harul Sfântului Duh, prin 
rugăcnme, credinţă dreaptă si fapte bune. In budhism omul e cu totul singur în lume si singur la mântuire. 
In creştinism omul e cu Dumnezeu oricând si oriunde ar fi. In budhism ţinta vieţii e nimicirea existentei; 
în creştinism tocmai invers: mântuirea sufletului si asigurarea vieţii veşnice. 

Creştinismul are un aşezământ al mântuirii, o organizaţie social-comunitară; Biserica. Pentru budhism 
viata ideală este celibatară, trăită în singurătate, în liniştea pădurilor, ca ascet si cerşetor. Monahismul 
creştin e o excepţie care întăreşte regula. Cel budhist este o regulă care vrea să generalizeze excepţia. 
Monahismul creştin aduce folos culturii morale si vieţii de obşte; cel budhist e steril si constituie o povară 
pe umerii vieţii sociale. 

Creştinismul are o învăţătură despre nemurirea sufletului [eshatologie) si despre viata veşnică; 
budhismul nu are. Admite si budhismul lumi si vieţi viitoare, dar toate pline de suferinţe. Creştinismul e 
optimist; budhismul e pesimist, subiectiv, arbitrar, vede viata numai prin ochelari negri, ca si când 
naşterea, copilăria, tinereţea, bătrâneţea n-ar avea parte de nici o lumină si nici o bucurie, ci numai de 
întuneric, durere si întristare. Creştinismul ne îndreaptă privirile si acţiunile spre viata eternă, spre un cer 
nou ( 2 Petru 3:13 ). Budhismul ne îndreaptă spre nirvana, spre repaosul absolut, spre liniştea eternă a 
nopţii nesfârşite. Pentru creştini răul e trecător; pentru budhism, răul e suveran. In creştinism binele e 
triumfător; în budhism răul nu se stinge decât prin atingerea existentei în odihna eternă din noaptea 
nirvanei. In creştinism suferinţa are un rol educativ si mântuitor, pentru că aurul în foc se lămureşte si 
omul în suferinţă se înnobilează. In budhism crucea nu are nici un sens viata e răstignire si răstignire 
lipsită de bucuria învierii si de fericirea nemuririi. Budhismul e iremediabil pesimist pentru că nu ştie 
nimic despre cauza primară, nici de ro Iul lumii si al vieţii, nici despre ţinta lor finală Creştinismul ne 
învaţă să iubim viata, budhismul să o uram. Idealul creştin este desăvârşirea vieţii; al budhis mului 
mortificarea, înfrânarea si suprimarea ei. 

Are budhismul o morală demnă de urmat: opreşte fur tul, omorul... si propagă iubirea nu numai între 
oameni dar si fată de animale?... Biblia le are mai demult în decalog, si mai complete. Morala evanghelică, 
deşi nu cuprinde norme pentru iubirea animalelor, e neasemănat mai umană, mai raţională si superioară 
fată de cea budhistă. Morala budhistă, deşi se referă si la animale e o morala naturală, rămasă mult în 
urma moralei creştine. Morala creştină e o morală pozitivă, te obligă să faci binele, nu numai să nu faci 
răul: Să iubeşti dezinteresat pe Dumnezeu si pe aproapele; cea budhistă e negativă, interesată, vagă, 
poate chiar egoistă, după axioma- Trebuiesc iubite toate fiinţele, cum o mamă îsi iubeşte copiii". 
Budhismul nu urăşte; creştinismul iubeşte. In budhism iubirea e simpatie si compătimire; în creştinism e 
virtute activă si lucrare caritativă. Budhismul e cvietist si static; creştinismul e factor dinamic, etic 
progresist cultural. Budhismul e steril pentru viata practică, talant ingropat în pământ; creştinismul e 
activ, încurajează, mângâie, zideşte, înmulţeşte talantii darurilor naturale. Creştinismul nu are spitale 
pentru animale, dar are ii schimb spitale si azile pentru oameni (si pentru animale, veterinari). După etica 
si filosofia budhistă munca e o povară nedemnă de un ascet pentru care se recomandă cerşetoria. In 
creştinism munca e o virtute morală si o datorie profesională, sfântă si obligatorie pentru toţi oamenii: 
"Cine nu lucrează nici să nu mănânce" ( 2 Tes. 3:10 ). 

Budhismul nu are nici o înţelegere pentru viata familială. Concepţia budhistă despre familie e nenaturală, 
iar despre femeie este mai aproape de concepţia primitivilor, decât cea a civilizaţilor. Budha a tolerat 
poligamia si in acsi timp a recomandat ferirea de femeie, "ca de un şarpe veninos". Textele budhiste spun 
că femeile sunt "crude si rele", "nesăţioase ca ciorile" si "nestatornice ca nisipul". "Desfrânarea se tine de 
femeie ca murdăria..." dacă budhismul propagă o astfel de concepţie despre muncă si femeie, nu e de 
mirare că a fost definit "religia lenei" (Hellsald), "religia cimitirelor" (Sf. Diamandi), asemenea unui sistem 
planetar din care lipseşte soarele Dumnezeirii, o "sinucidere vie". Creştinismul si în privinţa aceasta e 
antipodul budhismului. Munca si familia creştină sunt modele în omenirea întreagă. 

Mai izbitoare sunt deosebirile dintre Iisus si Budha. Iisus e Unul: întruparea Fiului; Budha e reîncarnarea 
unui alt Budha, al 24-lea, după 550 de renaşteri (spunea el). In unele temple budhiste se adoră si Budha 
cel viitor. Budha are antecesori si succesori; Iisus nu are. Iisus S-a născut dintr-o fecioară modestă si 
curată, în sărăcia unui staul de vite. Budha s-a născut dintr-o familie regală, în luxul unui palat 
împărătesc. In copilărie si tinereţe Iisus munceşte si vizitează templul; Budha se distrează si petrece. Iisus 

e întru totul desăvârşit; Budha numai după saturaţie si după dezgustul de plăceri cugetă la suferinţe si 
remediile de mântuire. Iisus ştie ce vrea de la începutul activităţii Sale publice; Budha numai după câtva 
ani de ucenicie si de alergări pe la asceţi. Iisus lucrează la mântuirea omenirii din cea mai curată milă si 
din cea mai dezinteresată iubire de oameni; Budha din cel mai mare dezgust de plăceri si din pur egoism. 
Iisus e demofil; Budha e aristocrat. Iisus luptă cu păcatul; Budha nu-1 cunoaşte. Iisus părăseşte cerul, 
mama si toate rudeniile ca să propage Evanghelia si să întemeieze Biserica. Budha părăseşte, după cum 
însuşi declară "domeniul cel larg al plăcerilor si miile de femei frumoase, ca să aflu cunoaşterea cea mai 
înaltă, cea mai perfectă", si ca să întemeieze o comunitate de călugări. Evanghelia lui Iisus e istorisire 
naturală, simplă si cuceritoare. Scrierile budhiste sunt fantastice, extraordinare, de necrezut. Iisus anunţă 
că religia Lui va dura până la sfârşitul veacurilor; Budha pune religiei sale un termen de 500 de ani. Iisus a 
murit răstignit la 33 de ani; Budha moare intoxicat, pentru că la 80 de ani a mâncat lacom o farfurie de 
carne de porc afumată si cu orez. Iisus înviază si triumfă; Budha moare înfrânt de dorinţa lăcomiei, ironie 
a sortii fată de un înţelept care a predicat mântuirea numai pentru sine însuşi!... Toate aceste premize ne 
duc logic la concluzia că Iisus e Dumnezeu, iar Budha întru toate e numai om. Creştinismul e divin; 
budhismul e uman. Aderenţii si ucenicii lui Iisus muncesc, se roagă, trăiesc în comuniune de iubire si viată 
cu Dumnezeu; aderenţii si ucenicii lui Budha meditează si nu au simt pentru muncă, nici pentru 
rugăciune. Din astfel de pricini vedem câtă deosebire este între creştinism si budhism numai în privinţa 
mântuirii. Tot asa sunt si deosebiri esenţiale între naşterea supranaturală a lui Iisus din Fecioara Măria si 
povestirile fantastice despre antecedentele zămisliri si naşteri a lui Budha; între naşterea si copilăria lui 
Iisus, si a lui Budha; între ispitirea lui Iisus, prin pâine, prin slava lumii si preaîncrederea în Dumnezeu, si 
cea a lui Budha, prin aur si cohorte de femei; între ucenicii lui Iisus si ai lui Budha; între învăţăturile, 
minunile si profeţiile lui Iisus, si invătăturile, minunile si prezicerile lui Budha; între transfigurarea lui 
Iisus si iluminarea lui Budha, între moartea lui Iisus si a lui Budha... Sunt ici-colo comune, dar cu obiecte 
diferite, ireductibile. 

Dacă la toate aceste deosebiri fundamentale, adăugăm si schimbările si adaosurile care s-au făcut 
budhismului originar: cultul unei mari mulţimi de zei, ingeri si demoni, idolatria si hagiolatria, tolerarea 
haremurilor, a poligamiei si poliandriei, credinţele politeiste si superstiţiile populare, ne încredinţăm că 
religia budhistă fată de cea creştină nu poate avea trecere decât într-o lume primitivă sau decadentă, care 
se complace în scepticism, indeferentism si pesimism; nicidecum în lumea optimismului creştin: robust, 
luptător si progresist. 

Budhismul are o latură filosofică, serioasă si sinceră, care se rezumă la: ateism, metempsihoză, pesimism, 
celibat, sărăcie si renunţare (la pofte, plăceri, căsătorie si avere; cu alte cuvinte la moartea civilizaţiei si a 
progresului). Există si al doilea budhism, popular, politeist, superstiţios, idolatru. Sub ambele forme, 
budhismul "e un spiritualism fără suflet, o virtute fără datorie, o morală fără Dumnezeu" (Barthelemy Saint 
Hilaire). 

Tot ce e bun în budhism avem multiplicat în creştinism; tot ce lipseşte în budhism, avem din belşug în 
creştinism; toate contradicţiile budhismului: pretenţiile de a propaga o religie fără Dumnezeu, o morală 
fără libertate, o evoluţie fără creaţie, o linişte si fericire absolută fără viată veşnică, toate constituie un 
omagiu preţios, pe care erorile îl aduc adevărului si religiile inferioare unicei si adevăratei religii. 

Creştinismul este divin, pentru că întemeietorul lui este divin: lumină din lumină, Dumnezeu adevărat din 
Dumnezeu adevărat. Ceilalţi întemeietori de religii sunt oameni si numai oameni. Iisus este om desăvârşit 
si mai mult decât omul: e Fiul lui Dumnezeu, care dispune de aceleaşi atribute si puteri ca si Tatăl. Ceea ce 
nici unul dintre întemeietorii de religii n-a pretins si n-a putut pretinde, Iisus Hristos pretinde ca si Tatăl: 

t Creştinism si Yoga f pr. Ioan Filaret 

cult religios si credinţă în autoritatea Sa infailibilă: "Toţi să cinstească pe Fiul cum cinstesc pe Tatăl..." 

( Ioan 5:23 ). Creştinismul se întemeiază pe viata, învăţătura, faptele, moartea si invierea lui Iisus - 
singurul întemeietor de religie Care-si dă viata ca mărturie a divinităţii Sale si a operei Sale mântuitoare. 

De personalitatea excepţională a lui Iisus Hristos e legată prin urmare superioritatea creştinismului fată 
de celelalte religii si filosofii: bunătatea creştinismului de bunătatea lui Iisus, perfecţiunea creştinismului 
de perfecţiunea lui Iisus, dumnezeirea creştinismului de dumnezeirea Mântuitorului. Noi pe acestea le 
mărturisim, cu credinţă si cu dragoste, până la moarte. 

"Încolo fraţilor, bucurati-vă, desăvârsiti-vă, mângâiati-vă, uniti-vă în cuget, trăiţi în pace si Dumnezeul 
dragostei si al păcii va fi cu voi" ( 2 corinteni 13:11 ) 



(Extras din "Religia Iubirii " de Ilarion V. Felea, Arad 1946, Ed. Diecezană). 



Intraţi prin poarta cea strâmtă, că largă este poarta şi lată este calea care duce la 

pieire şi mulţi sunt cei care o află. Şi strâmtă este poarta şi îngustă este calea care 

duce Ia viaţă şi puţini sunt care o află. (Matei 7:13-14) 



(To t ce începe cu PD: si este intre paranteze esteada uga t de mine) 
t Cu nesimţire imi adaug site-ul aici, Pustnicul Digital, poate se foloseşte cineva f 

